Massakathuge Maahaulugai Furassaara Kuraa Vaahaka Haamakurumun Vazeefa in Vakikoffi މަސައްކަތުގެ މާހައުލުގައި ފުރައްސާރަކުރާ ވާހަކަ ހާމަކުރުމުން ވަޒީފާއިން ވަކިކޮށްފި – Huvadhoo News Massakathuge Maahaulugai Furassaara Kuraa Vaahaka Haamakurumun Vazeefa in Vakikoffi Huvadhoo News\nމަސައްކަތުގެ މާހައުލުގައި ފުރައްސާރަކުރާ ވާހަކަ ހާމަކުރުމުން ވަޒީފާއިން ވަކިކޮށްފި\nއެޕަލް ކުންފުނީގެ ސީނިއާ އިންޖިނިއަން ޕްރޮގްރާމް އޮފިސަރ އޭޝްލީ ޖިޖޮވްކިކް\nކުންފުނީގެ ސިއްރު މައުލޫމާތު ހާމަކުރި ކަމަށްބުނެ އެޕަލް ކުންފުނީގެ ސީނިއާ އިންޖިނިއަން ޕްރޮގްރާމް އޮފިސަރ މަޤާމުން ވަކިކޮށްފިއެވެ.\nއެޕަލް ކުންފުނީގެ ސީނިއާ އިންޖިނިއަން ޕްރޮގްރާމް އޮފިސަރގެ މަޤާމުގައި ހުންނެވި އޭޝްލީ ޖިޖޮވްކިކް ކޮށްފައިވާ ޓްވީޓްތަކާއި ގުޅިގެން އެކުންފުނިން ވަނީ އޭނާ ވަޒީފާއިން ވަކިކޮށްފައެވެ. އޭޝްލީ ދިޔައީ އެޕަލްގެ މަސައްކަތުގެ މާހައުލުގައި ހުރި މައްސަލަތަލާ ބެހޭ ގޮތުން ފާޅުގައި ޓްވީޓްކުރައްވަމުންނެވެ. އެގޮތުން ވެރިންގެ ފަރާތުން އޭނައަށް ކުރާ ފުރައްސާރަތަކާއި މަސައްކަތުގެ މާހައުލުގައި ރައްކާތެރިކަމެއް ނެތްކަމަށްބުނެ އޭޝްލީ ދަނީ ޓްވީޓް ކުރަމުންނެވެ.\nއަދި މިވާހަކަތައް މެނޭޖްމެންޓާ ހިއްސާ ކުރުމުން އެއްވެސް ހައްލެއް ލިބިފައިނުވާކަމަށް އޭޝްލީ ވަނީ މީޑީޔާއަށް މައުލޫމާތުދީފައެވެ.\nއީމެއިލްއަކުން ވަޒީފާއިން ވަކިކުރިކަން އެންގުމުން އެކަމާ އޭޝްލީ ވަނީ މާޔޫސްވެފައެވެ. އެޕަލް ކުންފުނީގައި އޭނާ ވަޒީފާ އަދާކުރަމުން އައީ ވަރަށް ލޯބިން ކަމަށާއި އެހެންނަމަވެސް އެތަނުގައި ހުރި ނޭދެވޭ ކަންކަމާ ބެހޭ ގޮތުން ވާހަކަ ދެއްކުމުން މިފަދަ ގޮތެއް ކެރިއަރުގައި ކުރިމަތިލާން ޖެހިދާނެ ކަމަކަށް ކުރިން އުންމީދު ވެސް ނުކުރާކަމަށް އޭޝްލީ ބުނެފައިވެއެވެ. މައްސަލަތައް ހައްލުކުރުމުގެ ބަދަލުގައި އޭނާ ވަޒީފާއިން ވަކިކޮށްލީ ކަމަށް އޭނާ ވަނީ ބުނެފައެވެ.\nމިމައްސަލައާއި ގުޅިގެން އެޕަލް ކުންފުނިން ވަނީ ބަޔާނެއް ނެރެފައެވެ. އެބަޔާނުގައި ބުނާގޮތުން އޭޝްލީ ވަޒީފާއިން ވަކިކޮށްފައިވަނީ ކުންފުނީގެ ސިއްރު މައުލޫމާތު ނުހިފަހައްޓާތީ އެކަމާ ތަކުރާކުކޮށް ނަސޭޙަތް ދިނުމަށްފަހުގައެވެ. އަދި އެކުންފުންޏަކީ އަބަދު ވެސް މުވައްޒަފުންނަށް ރައްކާތެރި މަސައްކަތުގެ މާހައުލެއް އޮތް ތަނެއް ކަމަށާއި އެކުންފުނިން އެންމެ އިސްކަންދޭ ކަންތައްތަކުގެ އެކަންތައް ހިމެނޭކަމަށް ބަޔާނުގައި ބުނެފައިވެއެވެ.


Mikankan Kurumah Baiveriyaa Gaathu Nubunaathi! - Vaguthu\nޒަވާޖީ ޙަޔާތެއް ވޭތުކުރަމުންދާއިރު، އެކަކު އަނެކެއްގެ އެހީތެރިކަން ބޭނުންވާނެއެވެ. އެކަކު، އަނެކެއްގެ ހިތްވަރަށް ވާން ޖެހޭނެއެވެ. އުފާވެރި ޙަޔާތެއް ވޭތު ކުރެވޭނީ ކޮންމެވެސް މިންވަރަކަށް ދޫވެސް ދީގެންނެވެ. ހުރިހާ ކަމެއް ތިމާ ބޭނުންވާ އެންމެ ފުރިހަމައަށްވެސް ނުވާނެކަން ދަނެގެންނެވެ. \_\nމިހެން ކަންތައްތައް ހުރިއިރު، ތިމާގެ ބައިވެރިޔާގެ ގާތުގައި ބުނެގެން ނުވާނެ، ނުވަތަ ކުރަން ބުނެގެން ނުވާނެ އެތައް ކަމެއްވެސް ހުންނާނެއެވެ. އެހެންކަމުން މިފަދަ ދެ ތިން ކަމަކަށް ބަލާލާނަމެވެ.\nވަކި މީހަކަށް ވާށޭ ބުނުން\nކޮންމެ މީހަކީވެސް ތަފާތު މީހެކެވެ. ކޮންމެ މީހެއްގެ މިޖާޒާއި، އުޅުމާއި ވައްޓަފާޅިވެސް ތަފާތުވާނެއެވެ. އެއް ހަޔާތެއް ވޭތުކުރަމުންދާއިރު މިކަންކަން ދަންނަން ޖެހޭނެއެވެ. އެހެންކަމުން، ވަކި މީހަކު އުޅޭ ގޮތަކަށް އުޅޭށޭ ބުނުމަކީ އެއްގޮތަކަށްވެސް ކޮށްގެން ވާނެކަމެއް ނޫނެވެ. ވަކީން ޚާއްޞަކޮށް، ވަކި މީހެއްގެ ނަން ކަނޑައެޅުމަށްފަހު އެމީހަކު އުޅޭ ގޮތަށް އުޅޭށޭ ބުނުން އެއްގޮތަކަށްވެސް ރަނގަޅު ނުވާނެއެވެ.\nރުއިން ހުއްޓާލާށޭ ބުނުން\nނޯތުވެސްޓަން ޔުނިވަރިސިޓީގައި މަސައްކަތް ކުރާ ކައުންސެލިން ދާއިރާެ ޕްރޮފެސަރެއްކަމުގައިވާ މިޝޭލް ކެރުލިސް ބުނެފައިވާ ގޮތުން، ވާހަކަ ދެއްކުމަކީ ކަންކަން ހައްލު ކުރުމަށް އޮތް އެންމެ ރަނގަޅު މަގެވެ. އަދި ރުއިމަކީ ކަންކަން ބޭރުކޮށް، ހިތް ސާފުކުރުމަށް އޮތް މަގެއްކަމަށްވެސް ބުނެފައިވެއެވެ. އެހެންކަމުން، ރޮއެގެންވިޔަސް ހިތުގައިވާ ނުރަނގަޅު ވިސްނުންތަކާ ދުރުވުން މުޙިއްމުކަމަށް އޭނާ ދެކެއެވެ.\nބައެއް ކަންކަމަކީ އެއްވެސް ކަމެއް ނޫނޭ ބުނުން\nބައެއް ފަހަރު، މަސައްކަތުގެ މާހައުލުގައި ނުވަތަ އެހެންވެސް ކަންކަމުގެ ސަބަބުން މީހާ ސްޓްރެސްވެ، ރުޅި އަންނަ ގޮތްވެއެވެ. ރިލޭޝަންޝިޕް ކޯޗެއްކަމުގައިވާ އިމާނީ އައިޝާ ބުނެފައިވާ ގޮތުން، މިފަދަ ކަންކަމަކީ ކުދި ކަންކަމޭ ނުވަތަ އެއްވެސް ކަމެއް ނޫނޭ ބުނެ ދޫކޮށްލުމަކީ ރަނގަޅު ކަމެއް ނޫނެވެ.\nމި ނޫނަސް، ބައިވެރިޔާގެ ގާތުގައި ކުރަން ބުނެގެން ނުވާނެ އެތައް ކަމެއް ހުންނާނެކަން ޔަޤީނެވެ.\nދެމަފިރިންގެ ކެއުމަށް އެންމެ ރަނގަޅީ ކޮންއެއްޗެއް؟


Free agent ehgge gothugai huri James Lakers ah badhaluvejje\nފްރީ އެޖެންޓެއްގެ ގޮތުގައި ހުރި ޖޭމްސް ލޭކަރސްއަށް ބަދަލުވެއްޖެ\nޖޭމްސް ލޭކަރސްއަށް ބަދަލުވެފައިވަނީ ހަތަރު އަހަރު ދުވަހުގެ އެއްބަސްވުމެއްގެ ދަށުން 154 މިލިއަން ޑޮލަރަށް\nކ. މާލެ |3ޖުލައި 2018 | އަންގާރަ 17:31 | 3,310\nއެންބީއޭގެ އެންމެ މޮޅު ކުޅުންތެރިޔާގެ ގޮތުގައި ގިނަ ބަޔަކު ދެކޭ ލެބްރޮން ޖޭމްސް - ގެޓީ އިމޭޖާސް\nއެއްވެސް ޓީމަކަށް ނިސްބަތްނުވެ ހުރި އެންބީއޭގެ ތާރީހުގައި ވެސް އުފެދުނު އެންމެ މޮޅު ކުޅުންތެރިޔާގެ ގޮތުގައި ގިނަ ބަޔަކު ދެކޭ ލެބްރޮން ޖޭމްސް އެންބީއޭގެ އެންމެ ކާމިޔާބު ޓީމުތަކުގެ ތެރޭގައި ހިމެނޭ ލޮސް އެންޖެލިސް ލޭކަރސްއަށް ބަދަލުވެއްޖެއެވެ.\nއުމުރުން 33 އަހަރުގެ ޖޭމްސް ލޭކަރސްއަށް ބަދަލުވެފައިވަނީ ހަތަރު އަހަރު ދުވަހުގެ އެއްބަސްވުމެއްގެ ދަށުން 154 މިލިއަން ޑޮލަރަށެވެ. ޖެހިޖެހިގެން އަށް އެންބީއޭ ފައިނަލްސް ކުޅުމަށް ފަހު ކެވެލިއަރސް ދޫކޮށް ޖޭމްސް ލޭކަރސްއަށް ބަދަލުވިއިރު އޭނާ ފްރީ އޭޖެންޓަކަށް ވެގެންދިޔައީ ކެވެލިއަރސްއާއެކު ހަދާފައިވާ އެއްބަސްވުން ޖުލައި މަހުގެ ފުރަތަމަ ދުވަހު ހަމަވުމާއި ގުޅިގެންނެވެ. މިއީ އޭނާ ކެވެލިއަރސް ދޫކޮށްލި ދެވަނަ ފަހަރެވެ.\nޖޭމްސްގެ އިންސްޓަގްރަމް އެކައުންޓްގައި އޭނާ ބުނެފައިވަނީ ފާއިތުވެދިޔަ ހަތަރު ސީޒަނުގައި އެޓީމުގެ ފަރާތުން ލިބުނު އެއްބާރުލުމަށް ޝުކުރު އަދާކުރަން ބޭނުންވާ ކަމަށާއި އެޓީމަކީ އަބަދުވެސް އޭނާގެ ޓީމެއްގެ ގޮތުގައި ދެކޭނެ ކަމަށެވެ.\nލޭކަރސްއިން ވަނީ ޖޭމްސްގެ އިތުރުން ނިއު އޯލިއަންސް ޕެލިކަންސްއަށް ކުޅުނު ރާޖޮން ރޮންޑޯ ވެސް އެއް އަހަރު ދުވަހުގެ އެއްބަސްވުމެއްގެ ދަށުން އެޓީމަށް ގެނެސްފައެވެ. ހަމައެހެންމެ ގޯލްޑަން ސްޓޭޓް ވޯރިއާރސްގެ ޖަވާލް މެކްލީ އަދި އިންޑިއާނާ ޕޭސަރސްގެ ލާންސް ސްޓެފަންސަން ވެސް ޖޭމްސްގެ ފަހަތުން ލޭކަރސްއަށް ސޮއިކޮށްފައެވެ.\n2003 ވަނަ އަހަރުގެ އެންބީއޭ ޑްރާފްޓްގައި ކެވެލިއަރސްއިން ފަސްޓް ޕިކެއްގެ ގޮތުގައި ނަގާފައިވަނީ ޖޭމްސްއެވެ. އެއަށް ފަހު އޭނާ ދެއްކި ކުޅުމާއެކު އޭނާ ވެގެންދިޔައީ އެންބީއޭގައި ހުރި އެންމެ މޮޅު ކުޅުންތެރިޔާއަށެވެ. އެގޮތުން އޭނާ ވަނީ 2009 ވަނަ އަހަރާއި 2010 ވަނަ އަހަރު އެންބީއޭގެ އެންމެ މޮޅު ކުޅުންތެރިޔާގެ މަގާމު ހޯދާފައެވެ.\nކެވެލިއަރސް ދޫކޮށް 2010 ވަނަ އަހަރު ޖޭމްސް ބަދަލުވި މިއާމީ ހީޓްއަށެވެ. އެޓީމާއެކު 2012 ވަނަ އަހަރުގެ އެންބީއޭ ޗެމްޕިއަންޝިޕާއި 2013 ވަނަ އަހަރުގެ ޗެމްޕިއަންކަން ހޯދުމަށްފަހު އޭނާ ބަދަލުވީ އަނެއްކާ ވެސް ކެވެލިއަރސްއަށެވެ. އެޓީމާއެކު ފާއިތުވެދިޔަ ހަތަރު އަހަރުގެ އެންބީއޭ ފައިނަލްސް އޭނާ ކުޅުނުއިރު 2016 ވަނަ އަހަރު އޭނާ ވަނީ އެޓުގެ ތާރީހުގައި ވެސް ފުރަތަމަ ފަހަރަށް އެންބީއޭގެ ޗެމްޕިއަންކަން އެޓީމަށް ހޯދައިދީފައެވެ. މިއީ 52 އަހަރުގެ ތެރޭގައި އެޓީމަށް ލިބުނު ފުރަތަމަ މުބާރާތެވެ.\nޖޭމްސްގެ ސޮޔާއެކު އެޓީމު އަންނަ ސީޒަނުގައި ފެނިގެންދާނީ ވަރަށް ވަރުގަދަކޮށެވެ.


ހާލުގައި ޖެހުނު ފަރާތްތަކަށް ފެނަކަ މުވައްޒަފުންގެ ފަރާތުން އެއް މިލިއަން ރުފިޔާ – Haftha\nSat, 11 July, 2020, 8:39 pm\nހާލުގައި ޖެހުނު ފަރާތްތަކަށް ފެނަކަ މުވައްޒަފުންގެ ފަރާތުން އެއް މިލިއަން ރުފިޔާ\nއޮކްޓޯބަރ 3, 2019\nހެންވޭރު އަބަދަށްފެހި މަގުގައި ހުރި ގުދަނެއްގައި ރޯވެ މިދިޔަ މަހު ހިނގި ނުރައްކާތެރި އަލިފާނުގެ ހާދިސާގައި ހާލުގައި ޖެހުނު ފަރާތްތަކަށް ފެނަކަ ކޯޕަރޭޝަންގެ މުވައްޒަފުންގެ ފަރާތުން އެއް މިލިއަން ރުފިޔާ ހަދިޔާކޮށްފިއެވެ.\nއަބަދަށްފެހި މަގުގައި ހުންނަ ހ. ތިލަފުށީ ގޭގެ ތިރީގައި ހުރި ކެމިކަލް ގުދަނުގައި ރޯވީ، މިދިޔަ މަހުގެ 20 ވަނަ ދުވަހުއެވެ. އެ ހާދިސާގައި އެކަކު މަރުވެ، 700 އަށްވުރެ ގިނަ މީހުން ހާލުގައި ޖެހުނެވެ.\nއޭގެ ތެރެއިން 100 އެއްހާ މީހުންނަށް އަދިވެސް ނޭޝަނަލް ޑިޒާސްޓާ އޮތޯރިޓީން ދަނީ ބޯހިޔާވަހިކަން ފޯރުކޮށްދެމުންނެވެ.\nއެ މީހުންނަށް އެހީވުމަށް ފެނަކައިގެ މުވައްޒަފުން އެއްކުރި ފައިސާ، ރަމްޒީކޮށް ޑިފެންސް މިނިސްޓަރު މާރިޔާ އަހުމަދު ދީދީއާ ހަވާލުކުރެއްވީ ފެނަކަ ކޯޕަރޭޝަންގެ އޮފީހުގައި އެކަމަށްޓަކާ ބޭއްވި ކުޑަ ހަފްލާއެއްގައެވެ.\nފެނަކަ ކުންފުނީގެ އިސްބޭފުޅުންނާއި ނޭޝަނަލް ޑިޒާސްޓާ އޮތޯރިޓީގެ އިސްވެރިން ބައިވެރިވެ ވަޑައިގެން އެ ހަފްލާގައި ފައިސާގެ ރަމްޒީ ޗެކް، މިނިސްޓަރާ ހަވާލުކޮށްދެއްވީ ފެނަކައިގެ މެނޭޖިން ޑިރެކްޓަރު އަހުމަދު ސައީދު މުހައްމަދެވެ.\nމާލޭގައި މިފަހުން ހިނގި އެންމެ ބޮޑު އަލިފާނުގެ ހާދިސާގައި މީހުން ދިރިނޫޅެވޭ ވަރަށް ހަ ގެއަކަށް ގެއްލުން ލިބިފައިވާއިރު، ދިރިއުޅުމަށް ރައްކާތެރި ނަމަވެސް މަރާމާތުކުރަންޖެހޭ ހަ ގެއެއް ހިމެނެއެވެ.\nއަލިފާނުގެ ހާދިސާގައި ގެއްލުނު ލިބުނު ފަރާތްތަކަށް ފައިސާގެ އެހީތެރިކަން ފޯރުކޮށްދިނުމަށް އެންޑީއެންއޭ އިންވަނީ، ބޭންކް އޮފް މޯލްޑިވްސްގައި ރިލީފް ފަންޑެއްވެސް ހުޅުވައިފައެވެ.\nމިދިޔަ މަހުގެ 22 ވަނަ ދުވަހު ހުޅުވި އެ އެކައުންޓަށް ސަރުކާރުގެ މުއައްސަސާތަކުންނާއި ކުންފުނިތަކުން ފައިސާ ޖަމާކުރަމުންދާއިރު، އިއްޔެގެ ހަވީރު ހަތަރެއް ޖެހުމާ ހަމައަށް ފަޔާ ރިލީފް އެކައުންޓަށް 1.4 މިލިއަން ރުފިޔާއަށްވުރެ ގިނަ ފައިސާ ވަނީ ލިބިފައެވެ.


ބަނގުރަލުން ފެންވެރިޔަސް މާތްނަބިއްޔާ އަށް ފުރައްސާރަކުރާ މީހާއާއި އަޅާ ނުކިޔޭނެ: އައްޝައިޚް ޒަމްޒަމް ފާރިޝް – ޖަމްޢިއްޔަތުއް ސަލަފް\nބަނގުރަލުން ފެންވެރިޔަސް މާތްނަބިއްޔާ އަށް ފުރައްސާރަކުރާ މީހާއާއި އަޅާ ނުކިޔޭނެ: އައްޝައިޚް ޒަމްޒަމް ފާރިޝް\nތާރީޚް: 15:55 29 މާރޗް 2019\nބަނގުރަލުން ފެންވަރައި، އޫރުމަހުން ގައިއުނގުޅަން މުޅި ޙަޔާތް ހޭދަކުރާ މީހާ، ނަބިއްޔާ صَلَّى اللّٰهُ عَلَيْهِ وَسَلَّمَ އަށް ފަޅި ސުކުންތުކޮޅެއްގައި ފުރައްސާރަކުރި މީހާއާއި އަޅާ ނުކިޔޭނެކަމަށް އައްޝައިޚް ޒަމްޒަމް ފާރިޝް ވިދާޅުވެއްޖެއެވެ.\nޝައިޚް ޒަމްޒަމް ފާރިޝް އިއްޔެ ކުރެއްވި ޓްވީޓެއްގައި ވިދާޅުވެފައިވަނީ ބަނގުރަލާއި އޫރުމަސް ވިއްކައި، ކައިބޮއެ ހެދުމަކީ ފާފައެއްކަމަށާއި ނަމަވެސް ނަބިއްޔާ صَلَّى اللّٰهُ عَلَيْهِ وَسَلَّمَ އަށް ފުރައްސާރަ ކުރުމަކީ ކުފުރެއްކަމަށެވެ. އަދި ފާފަވެރިޔާ ކޮންމެވެސް ދުވަހަކުން ސުވަރުގެއަށް ވަންނާނެކަމަށާއި ނަމަވެސް ކުފުރުވެރިޔާ ދުވަހަކުވެސް ޖަހަންނަމައިން ނުނިކުންނާނެކަމަށެވެ.\n”ބަނގުރަލުން ފެންވަރައި، އޫރުމަހުން ގައިއުނގުޅަން މުޅި ޙަޔާތް ހޭދަކުރާ މީހާ، ނަބިއްޔާ صَلَّى اللّٰهُ عَلَيْهِ وَسَلَّمَ އަށް ފަޅި ސުކުންތުކޮޅެއްގައި ފުރައްސާރަކުރި މީހާއާއި އަޅާ ނުކިޔޭނެއެވެ. ބަނގުރަލާއި އޫރުމަސް ވިއްކައި، ކައިބޮއެ ހެދުމަކީ ފާފަ އެކެވެ. ނަމަވެސް ނަބިއްޔާ صَلَّى اللّٰهُ عَلَيْهِ وَسَلَّمَ އަށް ފުރައްސާރަ ކުރުމަކީ ކުފުރެކެވެ. ފާފަވެރިޔާ ކޮންމެވެސް ދުވަހަކުން ޖަންނަތަށް ވަންނަ ހުއްޓެވެ. ކުފުރުވެރިޔާ ދުވަހަކުވެސް ޖަހަންނަމައިން ނުނިކުންނަ ހުއްޓެވެ.“ ޝައިޚް ގެ ޓްވީޓުގައި ވިދާޅުވެފައިވެއެވެ.\nBanguralun fenvarai, Ooru mahun gai ungulhan mulhi hayaai heydhakuraa meehaa,\nNabiyyaa صلى الله عليه وسلم ah falhi sikunthukolheggai furassaara kuri meehaa aa alhaa Nukiyeyne eve.\nBanguralaai Ooru mas vikkai,… https://t.co/BLXaJyODp7\n— ZamZamFarish – زمزم (@ZamZamFarish) March 28, 2019\nއަޅުގަނޑުމެންގެ މުޖްތަމަޢުގައި ބައެއް ލާދީނީ މީހުން އިސްލާމްދީނަށް ފުރައްސާރަ ކުރަމުންދާއިރު ބައެއް މީހުންނަށް އެކަން މާބޮޑު ކަމަށް ނުވެއެވެ. އިސްލާމްދީނަށާއި މާތްނަބިއްޔާ އަށް ފުރައްސާރަކޮށް އެބައިމީހުންގެ ޞަރީޙަ ކުފުރަށް ފަސްއަޅައި ފޮރުވުމަށްޓަކައި ބަނގުރާފަދަ ފާފައިގެ ވާހަކަ ދައްކައި ޢާއްމުނަށް އޮޅުވާލަން ގިނަ މަސައްކަތްތަކެއް ކުރަމުންދާކަން ފާހަގަ ކުރެވެއެވެ. ނަމަވެސް އިސްލާމީ ޝަރީޢަތުގައި ބަނގުރަލާއި އޫރުމަސް ވިއްކައި، ކައިބޮއެ ހެދުމަކީ ފާފަ އެކެވެ. ނަމަވެސް ނަބިއްޔާ صَلَّى اللّٰهُ عَلَيْهِ وَسَلَّمَ އަށް ފުރައްސާރަ ކުރުމަކީ ކުފުރެކެވެ.


Apple iPhone ah Huawei 5G modem thah | Mihaaru\nއެޕަލްގެ 5ޖީ އައިފޯނުތަކުގައި ވާވޭ 5ޖީ މޯޑެމްމްތައް ބޭނުންކޮށްފާނެ ކަމަށް ބުނެވޭ. އަދި ގޮތެއް ނުނިންމާ\nއެޕަލް އައިފޯނުތަކަށް ވާވޭ 5ޖީ މޯޑެމްތައް!\n15 އެޕްރީލް 2019 - 07:34\n"ކުއަލްކޮމް"އާ އެކު ރަނގަޅު ގުޅުމެއް އެޕަލް އަށް ބޭއްވުނު ނަމަ، 5ޖީ އައިފޯނުތައް ފެންނަ ފަށަށް މިހާރު ހުންނާނީ އައިސްފަ އެވެ. ނަމަވެސް، ކުއަލްކޮމް ލައްވައި އެއްވެސް ޒާތެއްގެ މޯޑެމެއް އުފައްދަން އެޕަލް ބޭނުމެއް ނުވެ އެވެ.\n5ޖީ އައިފޯނުތަކަށް ބޭނުންވާ މޯޑެމްތައް ހަމައެކަނި އިންޓެލް ލައްވައި އުފެއްދުމުގައި ހުރި ނުރައްކާތެރިކަން އެޕަލް އަށް ވިސްނެ އެވެ. އެހެންވެ، އައިފޯނުތަކަށް 5ޖީ މޯޑެމް އުފެއްދުމުގައި، ދެތިން ކުންފުންޏަކަށް ބަރޯސާވާން އެޕަލް އެދެ އެވެ.\nއެޕަލް އަށް 5ޖީ މޯޑެމްތައް އުފައްދައިދެވޭ ފެންވަރުގެ ކުންފުތައް ވަރަށް މަދެވެ. ސެމްސަން އަދި މީޑިޔާޓެކް ފަދަ ދެތިން ކުންފުންޏަކަށް އެކަން ވި ނަމަވެސް، އެއިން އެއްވެސް ކުންފުންނަކަށް 5ޖީ ރޭހުގައި ލިބިފައި ނެތް ކުޅަދާނަކަން، ޗައިނާގެ ވާވޭ އަށް ވަނީ ލިބިފަ އެވެ.\nވާވޭ ފޯނުތަކަށް ބޭނުންޖެހޭ ޗިޕްތައް އުފައްދަނީ ވާވޭއިންނެވެ. މިހެން ބުނި ނަމަވެސް، ތާޑްޕާޓީ ޗިޕްތައް ވެސް ބޭނުންކުރެ އެވެ. ވާވޭގެ އަމިއްލަ މޯޑެމްތަކުގައި ހުރި ކުޅަދާނަކަމަށް ބަލާއިރު، އެޕަލް އަށް ފުދި ބާކީވާ ވަރަށް ވާވޭ މޯޑެމްތައް ކުޅަދާނަ އެވެ. އެހެންކަމުން، ސަޕްލަޔަރުންގެ ނަންތައް ތަރުތީބުކޮށްފި ނަމަ، އެއް ވަނަ ދަރަޖަ ވާވޭ އަށް ދެވެ އެވެ.\nވާވޭ އަތުން 5ޖީ މޯޑެމް ގަތުމަކީ އެޕަލް އަށް ކުރަން ކެރިދާނެ ކަމެއް ބާއޭ ވެސް ހިތަށް އަރަ އެވެ. ސަބަބަކީ ޔަގީނުން ވެސް މިކަހާ ނުބެހި އެމެރިކާ ސަރުކާރަށް ނޯވެވޭނެތީ އެވެ. އެމެރިކާ ކުންފުނިތަކުން ވާވޭއާ ދުރުހެލިވެ ތިބުމަށް އެމެރިކާ ސަރުކާރުން ވަނީ ގޮވާލައިފަ އެވެ. ވާވޭ އަކީ މުވާސަލާތީ އާލާތްތައް މެދުވެރިކޮށް ޗައިނާ އާށް ޖާސޫސްކޮށްދޭ ކުންފުންޏެއް ކަމަށް އެމެރިކާ ދެކެ އެވެ.\nއެޕަލް ފަދަ ބިޔަ ކުންފުންޏަކަށް، އިލެކްޓްރޯނިކް ބައިތައް ސަޕްލައިކޮށްދިނުމަކީ ވާވޭ އަށް ވެސް ރަނުގެ ފުރުސަތަކަށް ވާނެ އެވެ. މާލީ ގޮތުން ލިބޭނެ ތަނަވަސްކަމަށް ވުރެ، އެމެރިކާ ތެރޭގައި ފެތުރިގަތުމަށް ފުރުސަތުލިބުން ވާނީ އެ ކުންފުންޏަށް ދުނިޔެ ފަތަހަކުރެވުން ފަދަ ކަމަކަށެވެ. މި މުއާމަލާތާ ބެހޭ ގޮތުން އެޕަލް އިން އަދި އެއްޗެއް ނުބުނެ އެވެ. އެޕަލް އިން އެއްޗެއް ބުނަންދެން ނޭވާ ހިފަހައްޓައިގެން ތިބުން ނޫން ގޮތެއް އަދި ނެތެވެ.\nއިތުރު ލިޔުންތައް އައިފޯން ސެމްސަންގް އެޕަލް ޗައިނާ ވާވޭ


ނަރުސް މީހާ މަރާލާފައި ވަނީ އެއްޗަކުން ޖަހައި ދިން އަނިޔާތަކުން: ފުލުހުން – Haftha\nThu, 20 January, 2022, 2:15 pm\nނަރުސް މީހާއާއި އޭނާގެ ފިރިމީހާ ---\nނަރުސް މީހާ މަރާލާފައި ވަނީ އެއްޗަކުން ޖަހައި ދިން އަނިޔާތަކުން: ފުލުހުން\nނޮވެމްބަރ 8, 2021\nދަން ޖެހިފައި ހުއްޓާ ފެނުނު ކަމަށް ބުނާ އައިޖީއެމްއެޗުގެ ނަރުސް މީހާ މަރުވެފައި ވަނީ ދަންޖެހިގެން ނޫން ކަމަށް ފުލުހުން ބުނެފި އެވެ\nއައިޖީއެމްއެޗްގެ ޑަޔަލަސިސް ސެންޓަރުގައި މަސައްކަތް ކުރަމުން އައި ފިލިޕީންސްގެ ރައްޔިތެއް ކަމަށްވާ މޭރީ ގްރޭސް ޕިނޭޑާ ވާގަސް މަރުވެފައި ހުއްޓާ ފެނުނީ މިދިޔަ މަހުގެ 26 ވަނަ ދުވަހެވެ. ފުލުހުންނަށް އެންމެ ފުރަތަމަ ރިޕޯޓުކޮށްފައި ވަނީ އޭނާ ދަންޖެހިގެން މަރުވީ ކަމަށެވެ.\nނަމަވެސް އެ މައްސަލައިގައި ބަލަންޖެހޭ އިތުރު ކަންކަން ހުރި ކަމަށް ފާހަގަކުރެވޭތީ އެކަން ދަނީ ތަހުގީގު ކުރަމުންނެވެ. އެގޮތުން ގްރޭސް އަށް މީހަކު ހަމަލާދީފައިވާ ކަމަށް ޝައްކު ކުރެވޭ ބައެއް ނިޝާންތައް އޭނާގެ ހަށިގަނޑުން ވަނީ ފާހަގަކުރެވިފަ އެވެ.\nއަދި އެކަން އިތުރަށް ބެލުމަށް ނަރުސް މީހާގެ ހަށިގަނޑުގެ ޕޯސްޓްމޯޓަމް ވަނީ ހަދައިފަ އެވެ. ޕޯސްޓްމޯޓަމް ހަދާފައި ވަނީ ހަށިގަނޑު އިންޑިއާއަށް ގެންގޮސްގެންނެވެ.\nފުލުހުން މިރޭ ބުނީ، ނަރުސް މީހާ މަރުވެފައި ވަނީ ދަންޖެހިގެން ކަމަކަށް ނުބެލެވޭ ކަމަށެވެ. އަދި މަރުވެފައި ވަނީ “ބްލަންޓް އިންޖަރީސް”ގެ ސަބަބުން ކަމަށް ބުންޏެވެ.\nބްލަންޓް އިންޖަރީސްއަކީ ތޫނު ނޫން އެއްޗަކުން ޖެހި ލިބޭ އަނިޔާ އެވެ. މިސާލަކަށް ދަނޑިއަކުން ނުވަތަ އަތުން ޖެހުމުން ލިބޭ އަނިޔާ ހިމެނެ އެވެ. އޭގެ އިތުރުން ބާރު ސްޕީޑުގައި ގޮސް ތަނެއްގައި ޖެހުން ނުވަތަ އެއްޗަކުން މީހެއްގެ ގައިގައި ޖެހުމުން ލިބޭ އަނިޔާއަކީވެސް ބްލަންޓް އިންޖަރީސް އެވެ.\nފާހަގަ: ނަރުސް މޭރީގެ މަރު, މަރު, ފުލުހުން


Southampton Balikoh Liverpool Alun3Vana Ah - Vaguthu\nސައުތްހެމްޓަން ބަލިކޮށް ލިވަޕޫލް އަލުން ތިންވަނަ އަށް\n2-0 އިން ސައުތްހެމްޓަން ބަލިކޮށް ޕްރިމިއަރ ލީގުގެ ތިންވަނަ އަށް ލިވަޕޫލް އަލުން އަރައިފިއެވެ.\nރޭގެ މޮޅާ އެކު ލީގުގެ ތިންވަނައިގައި ލިވަޕޫލް އޮތީ 54 ޕޮއިންޓާ އެކުއެވެ. ދެވަނައިގައި 56 ޕޮއިންޓާ އެކު މެންޗެސްޓަރ ޔުނައިޓެޑް އޮތްއިރު އެއްވަނައިގައި 72 ޕޮއިންޓާ އެކު އޮތީ މެންޗެސްޓަރ ސިޓީއެވެ. ލިވަޕޫލް އަތުން ރޭ ބަލިވި ސައުތްހެމްޓަން އޮތީ 26 ޕޮއިންޓާ އެކު ލީގުގެ 18 ވަނައިގައެވެ.\nސައުތްހެމްޓަންގެ ދަނޑުގައި ރޭ ކުޅުނު މި މެޗުގެ ހަވަނަ މިނެޓްގައި ރޮބާޓޯ ފަމީނޯ ވަނީ ލިވަޕޫލް އަށް ލީޑު ނަގާދީފައެވެ. ފަމީނޯގެ މި ގޯލަށްފަހު ސައުތްހެމްޓަން އިން ލިވަޕޫލްގެ ގޯލަށް ދެ ހަމަލާ އެއް ފޮނުވާލި ނަމަވެސް އެ ދެ ހަމަލާ ވެސް ލިވަޕޫލްގެ ކީޕަރު ކަރިއުސް ވަނީ ދިފާއުކޮށްފައެވެ.\nއެއް ގޯލުގެ ލީޑަކާ އެކު ލިވަޕޫލް އިން ފުރަތަމަ ހާފް ނިންމާލުމާ ގާތަށް ގޮސްފައިވަނިކޮށް މެޗުގެ 42 ވަނަ މިނެޓްގައި މުހައްމަދު ސަލާހު ވަނީ އެޓީމުގެ ދެވަނަ ގޯލު ކާމިޔާބުކޮށްދީފައެވެ. މިއީ މި ސީޒަނުގައި ސަލާހު ކާމިޔާބުކުރި 29 ވަނަ ގޯލުކަން ފާހަގަކޮށްލެވެއެވެ.\nމެޗުގެ ދެވަނަ ހާފްގައި ގޯލެއް ފެނިގެން ގޮސްފައި ނުވި ނަމަވެސް މި ހާފުގައި ވެސް ލިވަޕޫލް އިން ވަނީ ސައުތްހެމްޓަންގެ ގޯލަށް ނުރައްކާ ކޮށްފައެވެ.\nރޭގެ މެޗަށްފަހު ލިވަޕޫލްގެ ކޯޗު ޔާގަން ކްލޮޕް ބުނީ މި މެޗުގައި ހުރިހާ ކަމެއް ލިވަޕޫލް އަށް ދިޔައީ އެންމެ ރަނގަޅަށް ނޫން ކަމަށާއި ނަމަވެސް ގޯލުތައް ޓީމުން ކާމިޔާބުކޮށްފައިވަނީ މެޗުގެ މުހިއްމު ވަގުތު ތަކުގައި ކަމަށެވެ.\n"އަހަރުމެންގެ އަމާޒަކީ ލީގުގެ ގަދަ ހަތަރެއް. އެކަން ކުރުމަށް އަހަރުމެން ބޭނުންވޭ ޕޮއިންޓުތައް. އެހެންވީމަ ކޮންމެ ހަފްތާއެއްގައި ވެސް ކުޅޭ މެޗަކީ މުހިއްމު މެޗެއް. ލީގުގަ އަދިވެސް ބާކީ އެބަހުރި މެޗުތަކެއް. މިގޮތުގައި ކުރިއަށް ދެވޭތޯ އަހަރުމެން ބަލާނަން" ކްލޮޕް ބުންޏެވެ.\nލީގުގައި ލިވަޕޫލް އިން ދެން ބައްދަލުކުރާނީ ވެސްޓްހަމް ޔުނައިޓެޑާއެވެ.


ހއ. ވަށަފަރު ކައުންސިލް އަދި ރ. އިންނަމާދޫ ކައުންސިލްގެ ބައި-އިލެކްޝަން ގައި އެމްޑީޕީގެ ޓިކެޓް ގައި ވާދަކުރުމުގެ ފުރުސަތު ހުޅުވާލައިފި – Maldivian Democratic Party\nހއ. ވަށަފަރު ކައުންސިލް އަދި ރ. އިންނަމާދޫ ކައުންސިލްގެ ބައި-އިލެކްޝަން ގައި އެމްޑީޕީގެ ޓިކެޓް ގައި ވާދަކުރުމުގެ ފުރުސަތު ހުޅުވާލައިފި\nހއ. ވަށަފަރު ކައުންސިލް އަދި ރ. އިންނަމާދޫ ކައުންސިލުން ހުސްވެފައިވާ ގޮނޑިއަށް މެންބަރުން އިންތިޚާބުކުރުމަށް ބާއްވާ ބައި-އިލެކްޝަން ގައި އެމްޑީޕީގެ ޓިކެޓް ގައި ވާދަކުރުމުގެ ފުރުސަތު ހުޅުވާލައިފި އެވެ.\nމި ބައި-އިލެކްޝަންތަކުގައި އެމްޑީޕީގެ ޓިކެޓްގައި ވާދަކުރެއްވުމަށް ބޭނުންފުޅުވާ، ޝަރުޠު ފުރިހަމަވާ ފަރާތްތަކުން 8 ނޮވެމްބަރ 2012 ވާ ބުރާސްފަތި ދުވަހުގެ 15:00 ގެ ކުރިން އެޕްލިކޭޝަން ފޯމާއި ވަނަވަރުގެ އިތުރުން އިލެކްޝަންސް ކޮމިޝަނަށް ހުށަހަޅަންޖެހޭ އެންމެހައި ލިޔެކިޔުންތައް، އެމްޑީޕީގެ ޤައުމީ ސެކްރެޓޭރިއަޓް (ހ. ޝަރާޝާ، މާލެ) އަށް ހުށަހެޅުއްވުމަށް އެމްޑީޕީން މިއަދު ވަނީ އާންމުކޮށް އިއުލާންކޮށްފައެވެ. ފެކްސްކުރައްވާނަމަ އެމްޑީޕީގެ މައި ސެކްރެޓޭރިއަޓްގެ ފެކްސް ނަންބަރު 3322960 އަށް ފެކްސް ކުރެއްވުމަށާއި، މެއިލް ކުރައްވާނަމަ elections@mdp.org.mv އަށް މެއިލް ކުރެއްވުމަށް އެމްޑީޕީން އެދެއެވެ.\nލޯކަލް ކައުންސިލް އިންތިޚާބަށް އެމްޑީޕީގެ ޓިކެޓްގައި ކުރިމަތިލައްވަން ބޭނުންފުޅުވާ ފަރާތްތަކުން ފުރަންޖެހޭ އެފްލިކޭޝަންފޯމް ރަސްމީ ގަޑީގައި އެމްޑީޕީ އޮފީހުން ދޫކުރާނެ ކަމަށާއި، އަދި މިފޯމު އެމްޑީޕީގެ ރަސްމީ ވެބްސައިޓް www.mdp.org.mv އިން ޑައުންލޯޑްކުރެވޭނޭ ކަމަށް ވެސް އެމްޑީޕީން ބުނެއެވެ.\nމީގެ އިތުރުން މި ބައި-އިލެކްޝަންތަކުގައި އެމްޑީޕީގެ ޓިކެޓްގައި ވާދަކުރެއްވުމަށް އެއް ކައުންސިލަކަށް، ޝަރުތު ހަމަވާ އެއް ބޭފުޅަކަށް ވުރެ ގިނަ ބޭފުޅުން ކުރިމަތިލައްވައިފިނަމަ، ލޯކަލް ކައުންސިލް އިންތިޚާބުގެ މި ބައި-އިލެކްޝަންތަކުގައި އެމްޑީޕީގެ ޓިކެޓްގައި ވާދަކުރައްވާނޭ ކެންޑިޑޭޓުން ކަނޑައަޅާނީ އެމްޑީޕީގެ އިންތިޚާބާއި ބެހޭ ކޮމިޓީގެ ބެލުމުގެ ދަށުން 10 ނޮވެމްބަރ 2012 ވާ ހޮނިހިރު ދުވަހު ބާއްވާ ޕްރައިމަރީއަކުން ކަމުގައި ވެސް އެމްޑީޕީން ބުނެއެވެ.\nހއ. ވަށަފަރު ކައުންސިލް އަދި ރ. އިންނަމާދޫ ކައުންސިލުން ހުސްވެފައިވާ ގޮނޑިއަށް މެންބަރުން އިންތިޚާބުކުރުމަށް ބާއްވާ ބައި-އިލެކްޝަން އޮންނާނީ 16 ޑިސެމްބަރ 2012 ވާ ހޮނިހިރު ދުވަހު އެވެ.


MWSC in dhevvadhoo ah 300 fen case dhinumah nimmaifi\nއެމްޑަބްލިޔުއެސްސީ އިން ދެއްވަދޫއަށް 300 ފެން ކޭސް ދިނުމަށް ނިންމައިފި\nކޮވިޑް-19 އާއި ގުޅިގެން މުޅު ރަށް ލޮކްޑައުން ކޮށްފައިވާ ގއ.ދެއްވަދޫ އަށް 300 ކޭހުގެ ފެން ދޭން މޯލްޑިވްސް ވޯޓަރ އެންޑް ސްވަރޭޖް (އެމްޑަބްލިޔުއެސްސީ) އިން ނިންމައިފިއެވެ.\nގއ.ދެއްވަދޫ އިން ކޮވިޑް019 އަށް ރައްޔިތުންތަކެއް ޕޮޒިޓިވްވުމާއި ގުޅިގެން އެރަށް ލޮކްޑައުންކޮށްފައިވާއިރު، އެކި ދަތިތަކާ ވަނީ ކުރިމަތިވެފައެވެ. އެގޮތުން، މިވަގުތު ދިމާވެފައިވާ އެންމެ ބޮޑު ގޮންޖެހުމަކީ ރަށުގައި ފެން ލިބުން ދަތިވުމެވެ.\nއެގޮތުން ފެންކުންފުނިން ދެއްވަދޫއަށް 300 ކޭހުގެ ފެން ދިނުމަށް ނިންމާފައިވާއިރު، ފެންކުންފުނީގެ މެނޭޖިން ޑިރެކްޓަރ ޙަސަން ޝާހް ވިދާޅުވީ، މިރޭ އެރަށަށް ފުރާ ބޯޓަކަށް ފެން އަރުވައިދޭނެ ކަމަށެވެ.އަދި މިއީ ދެއްވަދޫގެ ރައްޔިތުންނަށް ފެނުގެ ދަތިކަން ކުރިމަތިވެފައިވާތީ، އެރަށު ކައުންސިލުގެ އެދުމުގެ މަތިން ދިނުމަށް ނިންމާފައިވާ ފެން ކޭސްތަކެއްކަންވެސް ފާހަގަކުރެއްވިއެވެ.\nލޮކްޑައުންގެ ސަބަބުން އެރަށުގެ ހުރިހާ ސިނާޢަތަކަށް އަސަރުކޮށްފައިވާއިރު، އެކަމުގެ ސަބަބުން ލިބެމުންދާ ދަތިތަކުން އަރައިގަތުމަށް އެރަށު ކައުންސިލުން ގިނަ މަސައްކަތްތަކެއް ކުރައްވަމުން ގެންދާކަން ފާހަގަކޮށްލަން ޖެހެއެވެ.\nއެއަތޮޅު ބޮޑު ރަށަށް ނިސްބަތްވާ ވެރިން ފެންކުންފުނީގަ ތިބީމަ ވާގޮތް. އެހެން ރަށްރަށްވެސް ލޮކްޑައުންވެ ހުޅުވިފައިވޭ. މިފަދަ ހަދިޔާއެއް ނުލިބޭ\nއިމާރާތެއްގެ ތިންވަނަ ބުރިން މީހަކު ވެއްޓިއްޖެ032 minutes ago\nކޮމިއުނިކޭޝަންސް ސެކްރެޓަރީ ހަސަން އިސްތިއުފާދެއްވައިފި038 minutes ago


Mee Riyaasee tho nuvatha barulamaaneetho saafeh noon: Raees | Mihaaru\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ރައީސް އިބްރާހިމް މުހައްމަދު ސޯލިހް ވާހަކަފުޅު ދައްކަވަނީ. --ފޮޓޯ: އަލީ ނިޝާން/މިހާރު\nމިއީ ރިޔާސީ ނުވަތަ ބަރުލަމާނީ ނިޒާމެއްކަން ސާފެއް ނޫން: ރައީސް\n24 ޖެނުއަރީ 2019 - 19:31 105 comments\nރާއްޖޭގައި މިއޮތީ ރިޔާސީ ނިޒާމެއް ކަމެއް ނުވަތަ ބަރުލަމާނީ ނިޒާމެއް ކަމެއް ސާފު ނުވާ ކަމަށާއި ނިޒާމް ސާފުވާ ގޮތަށް ގާނޫނުއަސާސީ ބަދަލުކުރަން ޖެހޭ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nރައްޔިތުންގެ މަޖިލީހުގެ އިންތިޚާބު އަންނަ މަހު6ގައި ބާއްވާއިރު، އެ މަޖިލީހުގައި ކުރަން ރާވާނެ އެއް ކަމަކީ ވެރިކަން ހިންގުން ބަރުލަމާނީ ނިޒާމަކަށް ބަދަލުކުރުން ކަމަށް ވަނީ އަޑުފެތުރިފަ އެވެ. އެކަމުގައި އިސްކޮށް އުޅުއްވާނީ، އިންތިޚާބުގައި މައްޗަންގޮޅި މެދު ދާއިރާ އަށް ވާދަކުރައްވާ ކުރީގެ ރައީސް މުހައްމަދު ނަޝީދު ކަމަށް ރައްޔިތުންގެ މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ވަނީ ތުހުމަތު ކުރައްވައިފަ އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި، ވެރިކަން ހިންގުން ބަރުލަމާނީ ނިޒާމަކަށް ބަދަލުކުރަން ރައީސް އިބްރާހިމް މުހައްމަދު ސޯލިހް ތާއީދު ކުރައްވަފާނަންތޯ ދެންނެވުމުން ރާއްޖޭގައި މިއޮތް ނިޒާމާ މެދު އެމަނިކުފާނު ސުވާލު އުފެއްދެވި އެވެ.\n"ފުރަތަމަ ސުވާލަކީ ރާއްޖޭގައި މިއޮތީ ކޮން ނިޒާމެއްތޯ؟ އެއެއް ނޭނގެ އަޅުގަނޑުމެންނަކަށް. ރިޔާސީ ނިޒާމެއްގެ ސިފަތަކެއް ވެސް ހަމައެއް ނުވޭ. ބަރުލަމާނީ ނިޒާމެއްގެ ސިފަތަކެއް ވެސް މި ނިޒާމުގައި ހަމައެއް ނުވޭ،" ރައީސް ވިދާޅުވި އެވެ.\n"އެހެންވީމަ ގާނޫނުއަސާސީ އަށް އެބަޖެހޭ ބަދަލު ގެންނަން. ރިޔާސީ ނިޒާމް ފުރިހަމަ އަށް ހިންގަން ބޭނުން ކަމަށް ވަންޏާ އެގްޒެކެޓިވް ޕަވާތަކެއް އިތުރަށް ލިބެން އެބަޖެހޭ. އެހެން ނޫނިއްޔާ ބަރުލަމާނީ ނިޒާމަކަށް ދާންވީ."\nއެމަނިކުފާނު ވިދާޅުވި ގޮތުގައި ރާއްޖޭގައި އޮތް ނިޒާމު ސާފުވާ ގޮތަށް ގާނޫނުއަސާސީގައި ލިޔަން ޖެހެ އެވެ. ނިޒާމަށް ބަދަލު ގެންނަ ނަމަ އަމަލުކުރަން ޖެހޭ ގޮތް ގާނޫނުއަސާސީގައި ސާފުކޮށްދީފައި އޮތް ކަން ވެސް ރައީސް ފާހަގަކުރެއްވި އެވެ. އެއީ ރައްޔިތުންގެ ހިޔާލު ހޯދުމުގެ ވޯޓެއް ނަގަން ޖެހުމެވެ.\nއިތުރު ލިޔުންތައް ރައީސް އޮފީސް ސަރުކާރު ރައީސް އިބްރާހިމް މުހައްމަދު ސޯލިހް ރާއްޖޭގެ ގާނޫނުއަސާސީ


ރާއްޖެއާއި ޖަޕާނާ ދެޤައުމުގެ ރަސްމީ މަޝްވަރާތައް މިއަދު - MV Times\nރާއްޖެއާއި ޖަޕާނާ ދެޤައުމުގެ ރަސްމީ މަޝްވަރާތައް މިއަދު\n0 October 21st, 2019 - 8:24 AM\nޖަޕާނު ސަރުކާރުގެ ޚާއްސަ ދަޢުވަތަކަށް، ރާއްޖޭގެ ރައީސުލްޖުމްހޫރިއްޔާ އިބްރާހީމް މުހައްމަދު ޞާލިޙާއި އެމަނިކުފާނުގެ އަނބިކަނބަލުން ފަޒުނާ އަޙުމަދު މިހާރު ޖަޕާނަށް ކުރައްވާ ރަސްމީ ދަތުރު ފުޅުގެތެރެއިން ދެޤައުމުގެ ދެމެދުގައި ބާއްވާ ރަސްމީ މަޝްވަރާއް މިއަދު ބާއްވަން ހަމަޖައްސައިފިއެވެ.\nމި ދަތުރުފުޅެ ރަސްމީ ހަރަކާތްތައް ފެށިގެންދާނީ މިއަދުއެވެ. ޖަޕާނު ސަރުކާރުގެ މަތީފަންތީގެ ގިނަ ޢަދަދެއްގެ އޮފިޝަލުންނާ ރައީސުލްޖުމްހޫރިއްޔާ ބައްދަލުކުރެއްވުމަށްވެސް ވަނީ ހަމަޖެހިފައެވެ. ރާއްޖެއާއި ޖަޕާނާ ދެމެދު އެކި ރޮނގުތަކުން ގުޅުން ބަދަހިކުރުމުގެ ގޮތުން އެޤައުމުގެ ރަސްމީ ފަރާތްތަކުގެ އިތުރުން އެޤައުމުގެ ޕްރައިވެޓް ސެކްޓަރގައި ހަރަކާތްތެރިވާ މުހިއްމު ފަރާތްތަކާވެސް ރައީސުލްޖުމްހޫރިއްޔާ ބައްދަލުކުރައްވާނެއެވެ.\nދުނިޔޭގެ އެކި ކަންކޮޅުތަކުން ޤައުމުތަކުގެ އެންމެ އިސްވެރިން ބައިވެރިވެވަޑައިގަތުމަށް ހަމަޖެހިފައިވާ ޖަޕާނުގެ އެމްޕެރާ އަކިހީޓޯ މަޤާމުން އަމިއްލަފުޅަށް ދުރުވެވަޑައިގެން، ރަސްކަމުގެ ތަހުތަށް ކްރައުން ޕްރިންސް ނަރުހީޓޯ އިސްކުރުމަށް ބާއްވާ ރަސްމިއްޔާތުގައި ރައީސުލްޖުމްހޫރިއްޔާގެ ދެކަނބަލުން ބައިވެރިވެ ވަޑައިގެންނެވުމަށް ވަނީ ހަމަޖެހިފައެވެ.\nމީގެއިތުރުން ޤައުމުތަކުގެ އެންމެ އިސްވެރިންގެ ފެންވަރުގައި ގުޅުންބަދަހި ކުރުމަށް ބާއްވަވާ ޚާއްޞަ ހަރަކާތެއްގައި ރައީސުލްޖުމްހޫރިއްޔާގެ ދެކަނބަލުން ބައިވެރިވެ ވަޑައިގެންނެވުމަށްވެސް ހަމަޖެހިފައިވެއެވެ.\nޖަޕާނަކީ ޒަމާނުންސުރެ ދިވެހިރާއްޖެއަށް އެކި ރޮނގުތަކުން ގިނަގުނަ އެހީތެރިކަން ފޯރުކޮށްދެމުންދާ ޤައުމެކެވެ. މިގޮތުން ދިވެހީންނަށް އެންމެ އެހީތެރިކަން ބޭނުންވާ ކޮންމެ ދަނޑިވަޅެއްގައި އެހީވަމުން ގެންދާ ޤައުމެވެ. އެގޮތުން ސިއްޙީ ދާއިރާގެ އިތުރުން ތަޢުލީމާއި ފަތުރުވެރިކަމާއި މާލީ ގޮތުން ވެދީފައިވާ ގިނަގުނަ އެހީތައް ފާހަގަކޮށްލެވެއެވެ.\nޖަޕާނުގެ ދީލަތި އެހީތަކާއެކު ރާއްޖޭގެ އެކި ދާއިރާތަކަށް ލިބުނު ތައްޤީގައި އެންމެ މުހިއްމު ދައުރެއް އަދާކޮށްފައިވާ އެއްފަރާތަކީ ޖަޕަނީޒް އިންޓަރނޭޝަނަލް ކޯޕަރޭޝަން އެޖެންސީ (ޖައިކާ) އެވެ. ދިވެހިރާއްޖެ އެންމެ ކުޑަކޮށް ތަރައްޤީވެފައިވާ ޤައުމުތަކުގެ ލިސްޓުން، 2011 ވަނަ އަހަރު އަރައިގަތުމުގައި ވެސް ޖައިކާއަކީ މުހިއްމު ދައުރެއް އަދާކޮށްދީފައިވާ އެއް ފަރާތެވެ.\nޒަމާނުއްސުރެ ރާއްޖޭގައި ގެންގުޅެމުން އައި މަރުކަޒީ ތަރައްޤީގެ ތަސައްވުރު ބަދަލުކޮށް ލާމަރުކާޒީ ނިޒާމުގެ ތެރެއިން އިދާރީ ދާއިރާތައް ތަރައްޤީ ކުރުމަކީ ރައީސުލްޖުމްހޫރިއްޔާ އިބްރާހީމް މުހައްމަދު ޞާލިޙްގެ ސަރުކާރުގެ އެންމެ ބޮޑު އެއް ވަޢުދެވެ. ޒަމާނުންސުރެ މާލެއާ ރާއްޖޭގެ އެހެނިހެން ސަރަޙައްދުތަކާ ދެމެދުގައި ސަރުކާރުން ގެންގުޅެފައިވާ ތަފާތުކުރުންތައް ނައްތާލުމަކީ މި ސަރުކާރުގެ އެންމެ މުހިންމު އެއް މަސައްކަތެވެ. އެގޮތުން ރާއްޖޭގެ އެކި ސަރަޙައްދުތަކުގައި މާލެއާ އެއްފެންވަރެއްގައި ޚިދުމަތްތައް ފޯރުކޮށްދިނުމަށް މި ސަރުކާރުން ކުރަމުންގެންދާ މަސައްކަތުގެ ތެރެއިން އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ އިތުރުން، ލާމެހިފައިވާ ފެރީގެ ނިޒާމަކުން މުޅި ރާއްޖެ ގުޅުވާލުމާއި މިފަދަ އިޤްތިޞާދީ ނާރެހަކަށް ވާޞިލްވުމުގައި ހަރުދަނާ ބޭންކިން ނިޒާމެއްގެ އިތުރުން ހެޔޮވެރިކަމުގެ އާދަކާދަ އަށަގެންނެވުމުގެ މަސައްކަތް މި ސަރުކާރުން ދަނީ ކުރަމުންނެވެ.\nރާއްޖެ ތަރައްޤީގެ މުޅިން އާ މިސްރާބަކަށް ދަތުރުފަށާފައިވާ މިދަނޑިވަޅުގައި އެހީދޭ ފަރާތްތަކާއި ރާއްޖެއާއި އެކުވެރި ޤައުމުތަކުގެ ތެރެއިންވެސް ޖަޕާނަކީ ފާހަގަކޮށްލެވޭ އެހީގެ ބައިވެރިއެކެވެ.\nޖަޕާނަކީ ތަރައްޤީގެ މަގުގައި ދެގޮތެއްނުވެ ސާބިތުކަމާއެކު ކުރިއަރަމުން އަންނަ ޤައުމެކެވެ. ދުނިޔޭގެ ފެންވަރުގައި ތިންވަނައަށް އެންމެ ބޮޑު އިޤްތިޞާދެއް އަދިވެސް އޮތީ ޖަޕާނުގައެވެ.\nދިވެހިރާއްޖެ އިތުރަށް ތަރައްޤީކުރުމަށް ބޭނުންވާ އެންމެހައި ތަޢުލީމާއި ތަމްރީނުގެ އިތުރުން ޢަމަލީ ތަޖުރިބާ ހޯދުމަށްވެސް އެންމެ އެކަށޭނަ މަޝްރޫޢުތައް މެދުނުކެނޑި ކުރިޔަށްދާ މާޙައުލެއްގެ ތެރެއިން ދިވެހީންނަށް ފުރުޞަތުތަކެއް ފަހިކޮށްދިނުމަކީ ރާއްޖެ މިއަދު މިދެކޭ ތަރައްޤީގެ ހުވަފެންތައް ހަގީގަތަކަށް ހެދުމަށް ލިބޭނެ ބާރެކެވެ.\nރައީސުލްޖުމްހޫރިއްޔާގެ މިދަތުރުފުޅުގައި ދެޤައުމުގެ ދެމެދުގައި ބާއްވަވާ ރަސްމީ ވާހަކަފުޅުތަކުގައި، ދިވެހިރާއްޖެއާއި ޖަޕާނާ ދެޤައުމުގެ ދެމެދުގައި އޮތް ގާތް ގުޅުން، އެކި ދާއިރާތަކުން އިތުރަށް ބަދަހިކުރެއްވުމާ ބެހޭގޮތުން ކުރައްވާ މަޝްވަރާތަކުގެ ތެރޭގައި ރާއްޖޭގެ ތަރައްޤީއަށް މިހާރު އެންމެ ބޭނުންވާ ދާއިރާތަކުން މީހުން ބިނާކުރުމާއި ޢުމްރާނީ މަސައްކަތްތައް ކުރުމަށް ބޭނުންވާ އެހީ ޖަޕާނުން ހޯދުމުގެ އިތުރުން އެކި ދާއިރާތަކުން އިންވެސްޓްމަންޓްތައް ހޯދުމަށް ރައީސުލްޖުމްހޫރިއްޔާ މަސައްކަތްޕުޅު ކުރައްވާނެއެވެ.\nމި ދަތުރުފުޅުގައި ރައީސުލްޖުމްހޫރިއްޔާގެ ދެކަނބަލުން، ޖަޕާނުގެ ބައެއް ތާރީޚީ އަދި ޘަޤާފީ ބިނާތައް ބައްލަވާލެއްވުމުގެ އިތުރުން ދެޤައުމުގެ ގުޅުން ބަދަހިކުރުމުގެ ރޮނގުން އެޤައުމުގެ ބައެއް ތަންތަނަށް ޒިޔާރަތްކުރެއްވުމަށްވެސް ހަމަޖެހިފައިވެއެވެ. މިގޮތުން ކިޔޯޓޯ ސިޓީއާއި ހިރޮޝީމާގެ އިތުރުން އޮސާކާއަށް ވަޑައިގެންނެވުމަށް ވެސް ހަމަޖެހިފައިވެއެވެ.


މާލެ ސިޓީ ކައުންސިލްގެ އިއްޔެގެ ބައްދަލުވުމުގައި މީރާގެ ސިޓީއާ ގުޅިގެން އަމަލުކުރަންވީ ގޮތަކާ މެދު ކައުންސިލަރުން މަޝްވަރާ ކުރައްވަނީ -- ފޮޓޯ: ސިޓީ ކައުންސިލްމާލޭގެ ދެކުނު ފަރާތު މަތިން ނަގާފައިވާ ޑްރޯން ފޮޓޯއެއް -- ފޮޓޯ: އަވަސް\nމާލެ ސިޓީ ކައުންސިލުން އެކި ބޭނުން ތަކަށް އެކި ފަރާތްތަކަށް ދޫކޮށްފައިވާ ބިން ތަކުގެ ކުލީގެ ގޮތުގައި ނުލިބިވާ އެތައް މިލިއަން ރުފިޔާއެއްގެ ފައިސާ ހޯދުމަށް ވަރުގަދަ ފިޔަވަޅުތަކެއް އެޅުމަށް ސިޓީ ކައުންސިލުން ނިންމައިފި އެވެ.\nމާލެ ސިޓީ ކައުންސިލްގެ އިއްޔެގެ ބައްދަލުވުމުގައި ބިމު ކުލި ހޯދުމަށް ފިޔަވަޅުތަކެއް އެޅުމަށް ނިންމީ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ސިޓީ ކައުންސިލަށް ފޮނުވި ސިޓީ އަކާ ގުޅިގެންނެވެ.\nމީރާގެ ސިޓީގައި ބުނެފައިވަނީ ޓެކްސް ނެގުމާ ބެހޭ އިދާރީ ގާނޫނަށް ގެނައި އިސްލާހަކާ ގުޅިގެން ޓެކްސް ފިޔަވައި އެހެނިހެން ގޮތްގޮތުން ދައުލަތަށް ލިބެންޖެހޭ ފައިސާގެ ތެރެއިން ނުލިބިވާ ފައިސާ ހޯދުމަށް ފިޔަވަޅުތަކެއް އެޅުމުގެ ބާރު މީރާ އަށް ކުރިން ލިބިފައި އޮތް ނަމަވެސް މިހާރު އެ ފުރުސަތު މީރާ އަށް ނެތް ކަމަށެވެ. އެހެންވެ ސިޓީގައި އެދިފައިވަނީ ސިޓީ ކައުންސިލް މެދުވެރިކޮށް މީރާއަށް ބަލައިގަންނަ ފައިސާގެ ތެރެއިން މިހާތަނަށް ނުލިބިވާ ފައިސާ ހޯދުމުގެ މަސައްކަތް ކައުންސިލުން ކުރިއަށް ގެންގޮސްދިނުމަށެވެ.\nކައުންސިލްގެ ބައްދަލުވުމަށް މީރާގެ ސިޓީ އިއްވަވާ ދެއްވަމުން މާލޭގެ މޭޔަރު މުއިއްޒު ވިދާޅުވީ މީރާގެ ސިޓީއެއް ލިބިފައިވަނީ ކައުންސިލުން މިރާއާއި އެކު ބޭއްވި ބައްދަލުވުމަކާ ގުޅިގެން ކަމަށެވެ. މީރާގެ ސިޓީގައި ބުނާ ފައިސާގެ އަދަދަކީ ވަރަށް ބޮޑު އަދަދެއް ކަން ފާހަގަކުރައްވާ މުއިއްޒު ވިދާޅުވީ ރައްޔިތުންނަށް ހިދުމަތް ދިނުމަށްޓަކައި ހާއްސަ އިސްކަމެއް ދީގެން އެ ފައިސާ ހޯދަންޖެހޭ ކަމަށެވެ.\n“މީގެ ތެރޭގައި ގިނައީ ވިޔަފާރި ބޭނުންތަކަށް އެކި ފަރާތްތަކަށް ކުއްޔަށް ދީފައި ހުރި ބިންތަކުން ލިބެންޖެހޭ ފައިސާ. އަދި ހަމައެހެންމެ ސޯޝަލް ހައުސިންގައި ހިމެނޭ ސިނަމާލެ، މާލެހިޔާ ފްލެޓުތަކުގެ ބައެއް ބޭފުޅުންނަށް ނުދެއްކި ހުރި ފައިސާ ވެސް މީގައި އެބަހިމެނޭ،” މުއިއްޒު ވިދާޅުވި އެވެ.\nމީރާގެ ސިޓީއާ ގުޅޭގޮތުން ވަރަށް ފުޅާ ދާއިރާއެއްގައި ކައުންސިލަރުން މަޝްވަރާކުރެއްވުމަށްފަހު ވަރުގަދަ ފިޔަވަޅުތަކެއް އަޅައިގެން ނަމަވެސް ކުލީގެ ފައިސާ ހޯދުމަށް ނިންމާފައިވެ އެވެ. އެގޮތުން ނިންމީ ސޯޝަލް ހައުސިންގައި ހިމެނޭ ފަރާތްތަކުން ލިބެންޖެހޭ ފައިސާ ހޯދުމުގައި އަމަލުކުރާނެ ގޮތެއް ފަހުން ނިންމުމަށެވެ. އެކަމަކު ވިޔަފާރި އުސޫލުން ދޫކޮށްފައި ހުރި ބިންތަކަށް ފައިސާ ނުދައްކާ ހުރި ފަރާތްތަކުން ފައިސާ ނުދައްކާ ހުރި ސަބަބު ބަޔާންކޮށް ސިޓީ އަކުން ކައުންސިލަށް އެންގުމަށް އެއް މަސް ދުވަހުގެ މުއްދަތެއް ދިނުމަށް ނިންމާފައިވެ އެވެ. އަދި އެއަށްފަހު ކުލީގެ ފައިސާ ހޯދުމަށް އަަންޖެހޭ ފިޔަވަޅު އަޅަމުން ގެންދިއުމަށާއި ކޯޓަށް ދާންޖެހޭ ނަމަ ކޯޓަށް ދިއުމަށް ކައުންސިލުން ނިންމާފައިވެ އެވެ.\n“އެގޮތަށް ފުރުސަތު ދީފައި އިޖާބަދޭ ފަރާތްތަކުގެ މައްސަލަ [ސިޓީ ކައުންސިލްގެ] ކޯޕަރޭޓް ކޮމިޓީއާއި ކޯޕަރޭޓް ޑިޕާޓްމަންޓް ގުޅިގެން ކުރިއަށް ގެންދާ ގޮތަށް. އަދި ހަމަ އެއާއެކުއެކީގައި އިޖާބަ ނުދޭ ފަރާތްތަކާމެދު އެ ހިސާބުން ފެށިގެން ފިޔަވަޅު އަޅަން ފެށުމަށް. ކައުންސިލާއި އެ ފަރާތްތަކާ ދެމެދު ހަދާފައިވާ އެއްބަސްވުމާ އެއްގޮތަށް ފިޔަވަޅު އަޅަމުންގޮސް ފައިސާ ހޯދުމަށް ކޯޓަށް ދާންޖެހުނަސް އެ މަރުހަލާ އަށް ވެސް ދާނެ. އަދި ކައުންސިލަށް އެއްބާރުލުން ދޭ ފަރާތްތަކުގެ އަތުން އަވަހަށް ފައިސާ ހޯދަންވެސް މަސައްކަތް ކުރާނެ،” މުއިއްޒު ވިދާޅުވި އެވެ.\nމާލެ ސިޓީގެ އެކި ސަަރަހައްދުތަކުން ދޫކޮށްފައިވާ ބިންތަކާއި މާރުކޭޓުފަދަ ތަންތަން ކުއްޔަށް ނެގުމަށްފަހު ފައިސާ ނުދައްކާ ލިސްޓްގައި 156 ފަރާތެއް ހިމެނެ އެވެ. މީގެތެރެއިން 149 ފަރާތަކީ ވިޔަފާރި ބޭނުންތަކަށް ބިން ކުއްޔަށް ނަގާފައިވާ ފަރާތްތަކެވެ. ބާކީ ހަތް ފަރާތަކީ ސޯޝަލް ހައުސިންގެ ދަށުން ފްލެޓަށް ކުލި ނުދައްކާ ފަރާތްތަކެކެވެ. ސިޓީ ކައުންސިލަށް ކުލި ނުދައްކާ ފަރާތްތަކުގެ ތެރޭގައި ސަރުކާރު ހިއްސާވާ އެންމެ ބޮޑެތި ކުންފުނިތައް ވެސް ހިމެނެ އެވެ.\nމާލެ ސިޓީ ކައުންސިލުން ފިޔަވަޅުތަކެއް އަޅައިގެން ހޯދަން ތައްޔާރުވަމުންދާ ބިމު ކުއްޔަކީ އޮކްޓޫބަރު 2017 އިން ފެށިގެން މިއަހަރުގެ ސެޕްޓެމްބަރު މަހުގެ ނިޔަލަށް ނުލިބި ހުރި ފައިސާ އެވެ. ކުލި ނުދައްކާ ހުރި ތާރީހުތަކަށް ބަލައި ކައުންސިލަރުން ވިދާޅުވީ ކުލި ނުދައްކާ ހުރީ ކޮވިޑާ ގުޅިގެން ދިމާވި މާލީ ދަތިތަކާ ގުޅިގެން ނޫން ކަން އެނގޭ ކަމަށެވެ.


5 ސަލަފިއްޔަތަކީ ކޮބާ؟ - Maktaba Salafiyyah Maldives - Connecting you to the Major Scholars of the Ummah\nސަލަފިއްޔަތަކީ ކޮބާ؟ ސަލަފީންނަކީ ކޮންބައެއް؟ - الإمام العلامة المحدث الشيخ محمد ناصر الألباني رحمه الله\t 15 ނޮވެމްބަރ, 2015\t ލިޔެ ތައްޔާރުކުރީ: أُسْتَاذ أبو عبد الله سلمان رشيد حفظه الله\t ބެއްލެވީ: 2550\nތަބަޢަވާން ބޭނުންވާ މީހާ، مُحمَّد صل الله عليه وسلم ގެ އަޞްހާބުންނަށް ތަބަޢަވުން ހުއްޓެވެ! - عَبْدُ الله بِن مَسْعُود رضي الله عنه5މެއި, 2015\t ލިޔެ ތައްޔާރުކުރީ: المَكْتَبَة السَّلَفِيَّة المَالدِيْفِيَّة\t ބެއްލެވީ: 1567\nސަލަފީން ފިޔަވައި ޤުރުއާން އަދި ސުންނަތަށް ތަބަޢަވެ އަދި ޞަޙާބީން – رضي الله عنهم - ގެ ބަސްފުޅުތަކަށް ހައްޤު ގޮތުގައި ތަބަޢަވާ ފިރުޤާއެއް ނުވޭ - الشيخ محمد بن صالح العثيمين رحمه الله 30 މާރޗް, 2015\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 2588\nނަބިއްޔާ صلى الله عليه وسلم ގެ މަގުގައި އަދި ނަބިއްޔާގެ ޞަޙާބީންގެ މަގުގައި ޤާއިމްވެ ހުންނަމީހާއަކީ ހަމަކަށަވަރުން ސަލަފީއެކެވެ. - الشيخ محمد بن صالح العثيمين رحمه الله\t 30 މާރޗް, 2015\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 2315\nސަލަފީ އެކޭ ކިޔަންޖެހެނީ ކީއްވެގެން ހެއްޔެވެ. އެއީ ޙިޒްބީ ދަޢުވަތެއް ހެއްޔެވެ؟ ނުވަތަ އެއީ އިސްލާމް ދީނުގައި އަލަށް އުފެދިފައިވާ ފިރުޤާއެއްތޯ އެވެ؟ - العلامة المحدث الشيخ محمد ناصر الدين 30 މާރޗް, 2015\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 1894\nأَهْلُ السُنَّة وَالجَمَاعَة އަދި السَّلَفِيَّة ކޮބާ؟ - الشَّيْخ العلامة الأَلْبَانِيْ\t 18 ޖެނުއަރީ, 2015\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 1878\nތިމަންނަ ސަލަފީއެކޭ ނުކިޔަނީ މިސްތަކުން ބައިބައި ވެގެންދާނެ ކަމުގެ ބިރަށްޓަކައޭ ބުނާ މީސްތަކުންނަށް ޝެއިޚް ދެއްވާފައިވާ ރައްދު. - الشَّيْخُ العَّلاَمَة الإِماَمُ الأَلْبَانِيْ 28 ނޮވެމްބަރ, 2014\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 15181


Fazul ge Qaraaru Beyreh Nukurey: Majilis Idhaaraa – Iru\nފަޒުލްގެ ގަރާރު ބޭރެއް ނުކުރޭ: މަޖިލިސް އިދާރާ\nފުލިދޫ ރައްޔިތުންގެ ހައްގުގައި ފުލިދޫއަށް ދިމާވެފައިވާ ރަށް ގިރުމުގެ މައްސަލައާ ގުޅިގެން އެދާއިރާގެ މެމްބަރު ފަޒުލް ރަޝީދު ހުށަހަޅުއްވާފައިވާ މައްސަލަ މަޖިލީހުގެ ތަޅުމުން ބޭރުކޮށްލި ކަމަށް ބުނެ ޕީޕީއެމްއިން ހެދީ ދޮގުކަމަށް މަޖިލީހުގެ އިދާރާއިން މިއަދު ބުނެފި އެވެ.\nމަޖިލީހުން ބުނީ ފުލިދޫއަށް ދިމާވެފައިވާ ރަށް ގިރުމުގެ މައްސަލައާ ގުޅިގެން ފެލިދޫ ދާއިރާގެ މެންބަރު ހުށަހެޅުއްވި ގަރާރު މަޖިލީހުން ބޭރު ނުކުރާ ކަމަށާއި އެ ގާރާރު މަޖިލީހުގައި އޮތް ކަމަށެވެ.\nއިދިކޮޅު ކޯލިޝަނުން ނެރެފައިވާ ބަޔާނެއްގައި ބުނީ ފަޒުލް އެ ގަރާރު މަޖިލީހަށް ހުށަހެޅީ މިއަހަރުގެ ފެބްރުއަރީ މަހު ކަމަށެވެ. އަދި މަޖިލީހުން އޭގެ ހަތަރު މަސް ފަހުން އެ ގަރާރު ކުއްލި އަކަށް އެޖެންޑާކޮށް މަޖިލީހުގެ ގަވާއިދާއި ހިލާފަށް އެ މައްސަލަ ބޭރު ކޮށްލާފައިވާ ކަމަށެވެ. އެކަމުން ވެސް ފެނިގެން ދިޔައީ މަޖިލީހުގެ ރައީސް، ރައީސް މުހައްމަދު ނަޝީދުގެ “ހުދުމުހުތާރުކަން” ކަމަށް އިދިކޮޅު ކޯލިޝަނުން ބުނެއެވެ. އަދި ނަޝީދުގެ ހިތުގައި ރައްޔިތުންނަށް އެއްވެސް މިންވަރެއްގެ އިހުތިރާމެއް ނެތްކަން ވެސް ހާމަވެއްޖެ ކަމަށް ބަޔާނުގައިވެއެވެ.\nފަޒުލް ހުށަހެޅުއްވި ރަށްގިރުމުގެ މައްސަލަ މިދިޔަ ހޯމަ ދުވަހަަށް ތާވަލްކޮށްފައި އޮތް ނަމަވެސް އެނާ އެ ދުވަހު ހާޒިރުވެފައި ނުވާތީ އެ މަސައްކަތް ކުރިއަށް ގެންގޮސްފައެއް ނުވެ އެވެ.\nމަޖިލީހުގެ ރައީސް މުހައްމަދު ނަޝީދު އެ ދުވަހު ވިދާޅުވީ ގަރާރު ހުށަހަޅުއްވާ މެމްބަރު ޖަލްސާގައި ނެތް ނަމަވެސް، ބައެއް ފަހަރު އެ ޕާޓީގެ އެހެން މެމްބަރަކު ގަރާރު ހުށަހަޅުއްވައިގެން މަސައްކަތް ކުރިއަށް ގެންދާ ކަމަށެވެ.


February7ge massala eh majileehun balanee\nފެބްރުއަރީ7ގެ މައްސަލައެއް މަޖިލީހުން ބަލަނީ\nކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ރިޔާސަތުގައި: އެމަނިކުފާނުގެ ވެރިކަން ބަދަލުވި ދުވަހުގެ މައްސަލައެއް މަޖިލީހުން ބަލަނީ -- ފޮޓޯ | މަޖިލިސް\nކުރީގެ ރައީސް މުހައްމަދު ނަޝީދުގެ ވެރިކަން ބަދަލުވި ހާދިސާގައި އިސްކޮށް ތިއްބެވި ބޭފުޅުންގެ މައްސަލަ، ރައްޔިތުންގެ މަޖިލީހުގެ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީގެ މިއަދުގެ ބައްދަލުވުމަށް އެޖެންޑާ ކޮށްފި އެވެ.\nއެ ކޮމިޓީގެ މިއަދުގެ ބައްދަލުވުމުގެ އެޖެންޑާގައި ވަނީ، ފެބްރުއަރީ 7، 2012 ގައި ހިނގައިދިޔަ ހަމަނުޖެހުންތަކުގައި އިސްކޮށް ތިއްބެވި ބޭފުޅުންގެ މައްސަލަ ބަލައި ދިނުމަށް އެދި މަޖިލީހަށް ފޮނުވާފައިވާ ސިޓީއެއް ދިރާސާ ކުރުމުގެ މަސައްކަތެވެ. ނަމަވެސް އެ ސިޓީ ފޮނުވީ ކޮން ފަރާތަކުން ކަމެއް ނޭނގެ އެވެ.\nފެބްރުއަރީ 7، 2012 ގެ މައްސަލައެއް ރައްޔިތުންގެ މަޖިލީހުގެ ކޮމިޓީއަކުން ބަލަން ފެށިއިރު، އެ ދުވަހުގެ މުޒާހަރާގައި އިސްކޮށް ތިއްބެވި ބައެއް ބޭފުޅުން މަޖިލީހުގައާއި ސަރުކާރުގެ އިސް މަގާމުތަކުގައި އެބަ ތިއްބެވި އެވެ. އޭގެ ތެރޭގައި ދަނގެތި ދާއިރާގެ މެންބަރު މުހައްމަދު ނާޒިމް އާއި، ކިނބިދޫ ދާއިރާގެ މެންބަރު އަބްދުﷲ ރިޔާޒުގެ އިތުރުން ހޯމް މިނިސްޓަރު އިމްރާން އަބްދުﷲ އާއި މާމިގިލި ދާއިރާގެ މެންބަރު ގާސިމް އިބްރާހިމް ހިމެނިވަޑައިގަންނަވަ އެވެ.\nރައީސް ނަޝީދުގެ ވެރިކަން ބަދަލު ވެގެން ދިޔައީ ފެބްރުއަރީ 7، 2012 ގައި އޭރުގެ އިދިކޮޅު ފަރާތްތަކުން ކުރި މުޒާހަރާތަކާއި ފުލުހުންނާއި ސިފައިންގެ ތެރެއިން ވެސް ބަޔަކު ސަރުކާރާ ދެކޮޅަށް ނުކުމެ، ހިނގި ހަމަނުޖެހުންތަކަށްފަހު ރައީސް ކަމުން އެމަނިކުފާނު އިސްތިއުފާ ދެއްވުމުންނެވެ.\nރައީސް ނަޝީދުގެ ވެރިކަން ބަދަލުވީ "ބަޣާވާތަކުން" ކަމަށް އެމަނިކުފާނު އަބަދުވެސް ތުހުމަތު ކުރައްވަ އެވެ. ނަމަވެސް ވެރިކަން ބަަދަލުވި ގޮތް ބަލަން އެކުލަވާލި ރިޔާސީ ކޮމިޝަންގެ ރިޕޯޓްގައި ވަނީ، ރައީސް ނަޝީދު އެ ދުވަހު އިސްތިއުފާ ދެއްވީ އެއްވެސް މަޖުބޫރު ކަމެއް ނެތި އަމިއްލަފުޅަށް ކަމަށެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް\nމަހްލޫފް ހުއްޓުވުމުން ރޮޒޭނާގެ ސުވާލެއް\nޑޮކްޓަރުންގެ ލަފައާ ފުށު އެރުމެއް ނެތް: ނަޝީދު


ސުޕްރީމްކޯޓުގެ އަމާޒަކީ ކައިރި މުސްތަޤްބަލެއްގައި އެ ކޯޓުގެ އަޑުއެހުންތަކުގެ ލައިވް ސްޓްރީމް ކުރިއަށް ގެންދިޔުމާއި އަދި ގާނޫނަކުން އާންމުންނަށް ހުޅުވާލެވިގެން ޝަރީއަތް ބޭއްވުން މަނާކުރާ ބާވަތުގެ މައްސަލަތައް ފިޔަވައި ސުޕްރީމް ކޯޓުގައި ބޭއްވޭ ޝަރީއަތްތަކުގެ މަޖިލިސްތައް ހިނގަމުންދާއިރު އަޑުއައްސަވަން ވަޑައިގަންނަވާ ފަރާތްތަކަށް ޝަރީއަތުގެ މަޖިލީހައް ވަދެ ނުކުމެ ވަޑައިގަތުމުގެ ފުރުސަތު އޮންނަގޮތަށް އިންތިޒާމްތައް ހަމަޖެއްސުންކަން އެމަނިކުފާނުގެ ޖުޑީޝަރީ އެޑްރެސްގައި ފާހަގަކުރެއްވިއެވެ.\nއެމަނިކުފާނުގެ ވާހަކަފުޅު ނިންމަވާލައްވަމުން ފަނޑިޔާރުގެއިން ގާނޫނު އަސާސީ ނަގަހައްޓާނޭ ކަމުގެ ޔަގީންކަން އެރުވިއެވެ. އަދި އެއްވެސް ނުފޫޒަކަށް ލެނބުމެއްނެތި އަސާސީ ހައްގުތައް ކަށަވަރުކޮށްދިނުމުގައި ފަނޑިޔާރުގެއިން ދެމިއޮންނާނެ ކަމާއި އިންސާފަކީ މުޖުތަމައު ވިއްސިވިހާލިނުވެ ހިފަހައްޓާ ބާރުކަން އެނގިތިބެ އިންސާފުގެ ފަނޑިޔާރުގެއެއް ގާއިމުވެ އޮންނާނެ ކަން ފާހަގަ ކުރެއްވިއެވެ.\nރޭގެ ހަފްލާގައި ޖުޑީޝަލް އެޑްމިނިސްޓްރޭޓަރ ޑރ. އަބްދުﷲ ނަޒީރުވެސް ވާހަކަފުޅުދެއްކެވިއެވެ. އެމަނިކުފާނުގެ ވާހަކަފުޅުގައި 2023 ވަނަ އަހަރު ނިމުމުގެ ކުރިން ރާއްޖޭގެ ކޯޓުތަކަށް ދިމާވެފައިވާ ޖާގައިގެ ދަތިކަމަށް ބޮޑު ހައްލެއް ހޯއްދެވުމަކީ އެއް އަމާޒުކަން ފާހަގަކުރެއްވިއެވެ. އަދި 2020 ވަނަ އަހަރު ނިމުމުގެ ކުރިން ކޯޓުތަކުގައި އީ.ފައިލިންގ ސިސްޓަމް ގާއިމު ކުރެވި އަދި އީ.ފައިލިންގ ސިސްޓަމް މެދުވެރިކޮށް ކޯޓުތަކުގައި މައްސަލަ ހުށަހެޅޭނެ އިންތިޒާމް ހަމަޖެހިގެން ދިޔުމަކީ އުންމީދު ކުރަށްވާކަމެއްކަން ފާހަގަކުރެއްވިއެވެ.


Molhu kujjeh, ekamaku sihhee haalathu dhashah! | Mihaaru\nއަބްދުﷲ އޭނާގެ މަންމައާ އެކު: ހާލަތު މިހާރު ދަނީ ގޯސްވަމުން .-- ފޮޓޯ: ނިޝާން އަލީ/ މިހާރު\n13 ނޮވެމްބަރ 2019 - 07:11 15 comments\nއަބްދުﷲ ޖިނާހު އަލީ ފެންނަ އިރު އެހެން ކުދިންނާ މާ ބޮޑު ތަފާތެއް ފާހަގަނުވެދާނެ އެވެ. ތައުލީމީ ގޮތުން ހޯދި ކާމިޔާބީތަކަށް އެކަނި ވިސްނައިފި ނަމަ އޭނާގެ ދިރިއުޅުމުގައި ހުރި ވޭންތައް ނޭނގިދާނެ އެވެ. މިދިއަ އަހަރުގެ އޯ ލެވެލްގެ ގަދަ 10 ގައި އޭނާ ހިމެނުނެވެ. އެކަމަކު ހަގީގަތަކީ ހަމައެކަނި އޯޓިޒަމްގެ ކުއްޖަކަށް ވުމެއް ނޫނެވެ: އޭނާގެ ދެ ލޮލުގެ ފެނުން ވެސް އެހާމެ ގޯހެވެ.\nއަބްދުﷲގެ މަންމަ ޒަކިއްޔާ ޒަހީން ބުނާ ގޮތުން، ތިން މާއްދާއިން އޭ ސްޓާ އާއި ތިން މާއްދާއިން އޭ އަދި ދެ މާއްދާއަކުން ބީ ހޯދީ، އުނދަގޫތައް ތަހައްމަލްކުރަމުން ވެސް އޭނާ ކުރި ބުރަ މަސައްކަތުންނެވެ. ޓިއުޝަން ނަގަން ފެށީ އޯ ލެވެލް ފެށެން އެންމެ ތިން މަހަށް ވެފައި އޮއްވަ އެވެ. އެ ކާމިޔާބީއާ އެކު އަބްދުﷲ ހިމެނުނީ ތާޖުއްދީން ސްކޫލްގެ ގަދަ ފަސް ދަރިވަރުންގެ ތެރޭގަ އެވެ.\nއަބްދުﷲ އަކީ އޯޓިޒަމް ކުއްޖެއްކަން އެނގުނީ ގްރޭޑު ހަޔަކަށް ބަދަލުވި ހިސާބުންނެވެ. ފޮތް ވީދާލުމާއި އާދަޔާ ހިލާފަށް ބާރަށް ހިނގުން ފަދަ ކަންތައްތައް ދިމާވާން ފެށުމުން ޑޮކްޓަރަށް ދެއްކި އެވެ. ޓެސްޓްތަކަށް ފަހު އެނގުނީ، ޒަކިއްޔާގެ ދެ ދަރިންގެ ތެރެއިން ހަގު ދަރިފުޅަކީ އޯޓިސްޓިކް ކުއްޖެއްކަމެވެ.\nއަބްދުﷲ، އޭނާ މިހާރު ކިޔަވަމުން އަންނަ ވިލާ ހައި ސްކޫލުގައި.-- ފޮޓޯ: ނިޝާން އަލީ/ މިހާރު\nއޯޓިސްޓިކް ކުއްޖެއްކަން ޔަގީންވުމާ ހަމައަށް އޭނާގެ ކިބައިން މާ ބޮޑު ތަފާތެއް ފާހަގައެއް ނުވެ އެވެ. ނަމަވެސް އިމާދުއްދީނުގައި ކިޔެވިއިރު އެހެން ކުދިންނާ އަބްދުﷲ ތަފާތު ކަމަށް، ބައެއް ޓީޗަރުން ބުނެފައިވެ އެވެ.\nހާލަތު މިހާރު ދަނީ ގޯސްވަމުން\nއުމުރުން 17 އަހަރުގެ އަބްދުﷲ ގެ ހާލަތު މިހާރު ދަނީ ގޯސްވަމުންނެވެ. ލޮލުގެ ފެނުން ދަށްވަމުން ދިއުމުގެ އިތުރުން ހަނދާނަށް ވެސް ބަދަލުތަކެއް އާދެ އެވެ. ބައެއް ފަހަރަށް އަމިއްލައަށް ކުރެވޭ ކަންކަން ވެސް ހަނދާނަކު ނުހުރެ އެވެ. ޒަކިއްޔާ ބުނި ގޮތުގައި "އޭނާ އޯ ލެވެލްއަށް ކުރި މަސައްކަތް ވެސް ހަނދާނެއް ނުހުރެ" އެވެ.\n"އަންނައުނު ބަދަލުކޮށްފައި އަޔަސް ނޭނގޭ ޓީޝާޓު ލައިގެން ހުރިކަން ވެސް. އަހާނެ، މިހިރީ ޓީޝާޓު ލައިގެން ހެއްޔޭ ވެސް. ފާހަނާގައި ހުރެފައި ބާރަށް ގޮވާލާފައި އަހާނެ މިހާރު މި ފެންވަރާ ނިމުނީދޯއޭ،" ހިރިޔާ ސްކޫލުގައި ހެލްތު ޓީޗަރެއްގެ ވަޒީގައި މަސައްކަތް ކުރަމުން އަންނަ ޒަކިއްޔާ ބުންޏެވެ.\n"އެއް މަހުން އަނެއް މަހަށް ދަށަށް ދަނީ ހަމަ."\nއަބްދުﷲގެ ހާލަތު ގޯސްވާން ފެށުމާ އެކު ގްރޭޑު ނުވެއްގައި ބޭސް ވެސް ބޭނުންކުރަން ފެށި އެވެ. އޭރު އޭނާ ވަރަށް ބޮޑަށް މައިތިރިވި އެވެ. އަދި ބޮޑު ޗުއްޓީއަށް ފިރިމީހާގެ ރަށް، ޅ. ނައިފަރަށް ގޮސް ދުވެ، ކުދިންނާ އެކު ކުޅެން އުޅުމުން ނަފްސާނީ ގޮތުން ވެސް ހެޔޮ ބަދަލުތަކެއް އައިކަން ޒަކިއްޔާ ފާހަގަކުރި އެވެ.\nއެކަމަކު މާލެ އައުމާ އެކު ބޭރަށް ދާނެ ރައްޓެހިންނެއް ނުތިބެ އެވެ. ކަސްރަތެއް ވެސް ނުކުރެވެ އެވެ. އެހެންވެ ދެން ފެށީ ޖިމަށް ގެންދާށެވެ.\n"އެކަހަލަ ކުދިންނަކަށް ރައްޓެހިންނެއް ނުލިބޭ. ވަރަށް އެކަނިވެރިއޭ ބުނާނެ. އެކަމަކު ވަރަށް އުފާވޭ ކުދިންނާ އެއްކޮށް ވަގުތުކޮޅެއް ހޭދަކޮށްލަން ލިބުނީމަ. ކުދިން ވެސް އަސްލު އެހާ ހޭލުންތެރިއެއް ނޫންކަންނޭނގެ މިކަމަކަށް. އެއީ ކަންނޭނގެ ހީވަނީ ވާ ގޮތަކީ،" ޒަކިއްޔާ ބުންޏެވެ.\nސްޓެމް ސެލްގެ ތެރަޕީގެ އުއްމީދުގައި\nއަބްދުﷲ އޭ ލެވެލްއަށް ކިޔަވަމުން އަންނަނީ ވިލާ ހައި ސްކޫލުގަ އެވެ. ކްލާހުގައި ހަވާލުކުރާ ބައެއް މަސައްކަތްތައް ނުނިންމޭތީ ގެއަށް ގޮސް ރޮ އެވެ. ވީހާވެސް ރަނގަޅު ހާލަތެއްގައި ބަހައްޓަން ކޮންމެ ހަފުތާއަކު ތެރަޕީއަށް ވެސް ގެންދެވޭތޯ ވެސް ބަލަ އެވެ. އެކަމަކު މި ދޭތެރެއަކުން ތެރަޕީ ނުދެވި ލަސްވުމުން ހާލަތު ވަރަށް ބޮޑަށް ގޯސްވި އެވެ.\n"ކުރިން ސްކޫލަށް ދާއިރު ތައްޔާރުވޭ އަމިއްލައަށް، މިހާރު އަމިއްލައަށް ކުރެވެނީ ކީއްކަން ވެސް ނޭނގެ. ކުރިން އަމިއްލަ އަށް ނަމާދު ކުރިއަސް މިހާރު ޖެހެނީ އޭނާ ނަމާދުކުރަންދެން ކައިރީގައި އިންނަން،" ޒަކިއްޔާ ކިޔައިދިނެވެ.\nއަބްދު (ވ)، އޭނާ ކިޔަވަމުން އަންނަ ވިލާ ހައި ސްކޫލުގެ ޕްރިންސިޕަލް ސައިދާއި މަންމައާ ވާހަކަ ދައްކާލަނީ.-- ފޮޓޯ: ނިޝާން އަލީ/ މިހާރު\nލޮލުގެ ފެނުން ދަށް ވުމުން އަބްދުﷲ އަމިއްލަށް ބައެއް ދުވަސް ދުވަހު ސްކޫލު ކަޓުވާލަ އެވެ. އެގޮތުން އޭނާ ސްކޫލަށް ނުދާން އާންމުކޮށް ނިންމަނީ މޫސުން ގޯސް ދުވަސްތަކުގަ އެވެ.\n"ދާން ނުކުންނަ އިރު ވިއްސާރަ ވިއްޔާ ބުނެލަފާނެ މިއަދަކު ނުދާނަމޭ، މިއަދު ވަރަށް ސަކަރާތް ނޫންހޭ. އެހެން ދުވަހަކުންނޭ ދާނީ،" ޒަކިއްޔާ ބުންޏެވެ.\nއެކަމަކު ބޭރު ޗެކްކޮށްލަން "ގެއިން ނުކުންނައިރު ރީތިކޮށް އޮވެއްޖެއްޔާ ދާނެ ތައްޔާރުވާން [ސްކޫލަށް ދާން].\nއަބްދުﷲ ބޭނުންވަނީ އެއިރޮ ސްޕޭސް އިންޖީނިއަރަކަށް ވާށެވެ.\nއާއިލާ އިން ބުނާ ގޮތުގައި އޭނާގެ ސިއްހަތަށް ނުބައި ބޮޑެތި ބަދަލުތަކެއް އެބަ އާދެ އެވެ. ވާހަކަ ދައްކަން ވެސް އުނދަގޫވެ އެވެ. އެހެންވެ ކޮންމެހެން ބުނަން ޖެހޭ އެއްޗެއް ފިޔަވަައި އެހެން ވާހަކައެއް ނުދެއްކޭތޯ ބަލަ އެވެ.\nއަބްދުﷲގެ ހާލަތު ރަނގަޅުކޮށް، އަމިއްލައަށް އާދައިގެ ދިރިއުޅުމެއް އުޅެވޭވަރުކޮށްދޭން އާއިލާ އިން ބޭނުންވެ އެވެ. އެގޮތުން އާއިލާގެ މިހާރުގެ އުއްމީދަކީ، ޒަމާނީ ފަހުގެ ފަރުވާއެއް ކަމަށްވާ ސްޓެމް ސެލް ތެރަޕީ ދިނުމެވެ. އެކަމަކު އެއީ އަގުބޮޑު، އަދި ވަރަށް މަދު ގައުމެއްގައި ނޫނީ ލިބެން ނެތް ފަރުވާއެކެވެ. އެހެންކަމުން ޒަކިއްޔާ އާއި އާއިލާ އިން އެދެނީ އަބްދުﷲ ގެ ފަރުވާއަށް ދީލަތި އެހީއަކަށެވެ.\nއިތުރު ލިޔުންތައް ސިއްހަތު ތައުލީމް އޯޓިޒަމް ވިލާ ހައި ސްކޫލް ތާޖުއްދީން ސްކޫލް\nތާޖުއްދީންގައި ހުރި ފްލޫ ކްލިނިކް އައިޖީއެމްއެޗަށް


Nasheed ge haalukolhaa gulhey furihama mauloomaathu libendhen Majlis kuri ah gendhan ninmaifi\nނަޝީދުގެ ސިއްހީ ހާލުކޮޅާ ގުޅޭ ފުރިހަމަ މައުލޫމާތު ލިބެންދެން މަޖިލިސް ކުރިއަށް ގެންދަނީ\nރައްޔިތުންގެ މަޖިލީހުގެ ނާއިބު ރައީސް އީވާ އަބްްދުﷲ --\nރައްޔިތުންގެ މަޖިިލީހުގެ ރައީސް މުހައްމަދު ނަޝީދުގެ ސިއްހީ ހާލުކޮޅާ ގުޅޭ ފުރިހަމަ މައުލޫމާތު ލިބެންދެން މިރޭ ފެށި ރައްޔިތުންގެ މަޖިލީހުގެ ހާއްސަ ޖަލްސާ ކުރިއަށް ގެންދަން ނިންމައިފި އެވެ.\nރައްޔިތުންގެ މަޖިލީހުގެ ރަައީސް މުހައްމަދު ނަޝީދުގެ ގެކޮޅު ގ. ކެނެރީގެ ކައިރި އެއްޗެއް ގޮއްވާލުމުގެ ސަބަބުން އެމަނިކުފާނަށް ވަނީ ޒަހަމުތަކެއް ލިބިވަޑައިގެންފައެވެ. އެކަމާއި ގުޅިގެން މިހާރު އޭޑީކޭ ހޮސްޕިޓަލްގައި ދަނީ ފަރުވާ ދެއްވަމުންނެވެ. އޭޑީކޭ އިން ބުނީ ރައީސް ނަޝީދަށް ގިނަ ޒަހަމުތަކެއް ލިބިފައިވާ ކަމަށާ ނަމަވެސް ހާލުކޮޅު ރަނގަޅު ކަމަށެވެ.\nމިރޭގެ ހާދިސާއާ ގުޅިގެން މަޖިލީހުގެ ކުއްލި ޖަލްސާއެެއް ވަނީ ފަށާފައެވެ. މަޖިލީހުގެ ޖަލްސާ ފައްޓަވަމުން ރިޔާސަތުގައި އިންނަވާ މަޖިލީހުގެ ނާއިބު ރައީސް އީވާ އަބްދުﷲ ވިދާޅުވީ މިރޭގެ ހަމަލާއަކީ ރައީސް ނަޝީދަށް އަމާޒު ކުރެއްވި ހަމަލާއެއް ކަމަށާ އެއީ ޓެރަރިޒަމްގެ އަމަލެއް ކަމަށެވެ.\n"ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ފުރާނަފުޅަށް އަމާޒުކޮށް މިރޭ ދީފައިވާ ޓެރަރިސްޓް ހަމަލާ އަޅުގަނޑުގެ އަމިއްލަ ނަމުގަޔާއި ރައްޔިތުންގެ މަޖިލީހުގެ ހުރިހާ އިއްޒަތްތެރި މެންބަރުންގެ ނަމުގަޔާއި ރައްޔިތުންގެ މަޖިލީހުގެ މުވައްޒިފުންގެ ނަމުގައި ހަރުކަށި އިބާރާތުން ކުށްވެރިކަން. މި ފަނޑި ޓެރަރިސްޓް ހަމަލާ ރައްޔިތުންގެ މަޖިލީހުން ކުށްވެރިކުރަން. އެ ހަމަލާގައި އެމަނިކުފާނަށް ލިބިވަޑައިގެންނެވި އަނިޔާތަކަށް އޭޑީކޭގެ ޑޮކްޓަރުންގެ ހާއްސަ ޓީމަކުން، މަލްޓިސްޕެޝަލިޓީ ޓީމަކުން މިހާރު ގެންދަނީ ފަރުވާ ދެއްވަމުން،"\nއީވާ ވިދާޅުވީ މިރޭގެ ހާދިސާ ފުލުހުންނާއި ސިފައިން ތަހުގީގު ކުރަމުންދާ ކަމަށެވެ. އަދި ރައީސް ނަޝީދަށް ލިބިވަޑައިގެންފައިވާ ޒަހަމުތަކަށް އޭޑީކޭގައި ޑޮކްޓަރުންގެ ހާއްސަ ޓީމަކުން ފަރުވާ ފަށާފައިވާ ކަމަށެވެ. އަދި މިރޭ ފެށި ޖަލްސާ ނިންމަވާލައްވާނީ ރައީސް ނަޝީދުގެ ސިއްހީ ހާލުކޮޅާ ގުޅޭ ފުރިހަމަ މައުލޫމާތު ލިބުމުން ކަމަށްވެސް ވިދާޅުވިއެވެ.\n"ރައީސް ނަޝީދުގެ ސިއްހީ ހާލުކޮޅާ ގުޅޭ ފުރިހަމަ މައުލޫމާތު ލިބެންދެން އަޅުގަނޑު ގަސްތުކުރަނީ މި ޖަލްސާ ނުނިންމާ ކުރިއަށް ގެންދެވުމަށް. އަޅުގަނޑު ގަސްތެއް ނުކުރަން މިވަގުތުގައި އެއްވެސް ބަހުސެއް ހިނގާކަށް. އެހެން ނަމަވެސް އަޅުގަނޑުމެންނަށް ތަހުގީގުންނާއި ރައީސް ނަޝީދުގެ ސިއްހީ ހާލުކޮޅާއި ގުޅޭގޮތުން ފުރިހަމަ މައުލޫމާތު ލިބުނު މިންވަރަކުން އަޅުގަނޑު ހިއްސާ ކުރަމުން ގެންދާނަން. އަދި ފަހު ވަގުތެއްގައި މި ޖަލްސާ ކުރިއަށް ގެންދާނަން. ނަމަވެެސް މިވަގުތަށް ޖަލްސާ މެދުކަނޑާލާނަން،" މަޖިލީހުގެ ރިޔާސަތުގައި އިންނަވާ އީވާ އަބްދުﷲ ވިދާޅުވިއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް + އެމްއެންޑީއެފް އީވާ އަބްދުﷲ


Alhugandakee Islaameh, Laadhinee Ah Govaanee Dheenaa Hilaafu Nama: Nasheed - Vaguthu\nފެންނަން އޮތީ އަނެއްކާވެސް "އަދަބެއް ނެތް، އިހުމާލް" -6ގަޑިއިރު ކުރިން\nއެމަނިކުފާނު ހުންނެވީ އިސްލާމް ދީނުގެ މަތީގައި ކަމަށާއި، "ލާދީނީ" އަށް ގޮވަން ޖެހޭނީ އިސްލާމް ދީނާއި ހިލާފުވާ މީހުންނަށް ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ ރައީސްގެ މަގާމު މިހާރު ފުރައްވަމުން ގެންދަވާ ނަޝީދުގެ ޓްވިޓާ އެކައުންޓުން މިއަދު ވަނީ "ލާދީނީ" ގޮވުމާ ގުޅޭ ގޮތުން އެމަނިކުފާނު ލިޔުއްވާފައިވާ ލިޔުމެއް ހިއްސާކުރައްވާފައެވެ.\nނަޝީދު ވިދާޅުވީ، ލާދީނީ މީހެއް ކަމަށް ފެނިއްޖެނަމަ އެ މީހަކާ ދިމާއަށް ލާދީނީ ގޮވުމުގެ ހައްގު އޮންނަން ޖެހޭ ކަމަށް ގިނަ ބަޔަކު ދެކޭ ކަމަށެވެ. އެ ކަމުގައި، އެމަނިކުފާނު ދެކިވަޑައިގަންނަވާ ގޮތް އެހާ މުހިއްމު ނޫން ކަމަށާއި، އެމަނިކުފާނަކީ ކަނޑައެޅިގެން އިސްލާމަކަށްވާއިރު އެމަނިކުފާނާ ދިމާއަށް ބަޔަކު "ލާދީނީ" ގޮވާން އެދިވަޑައިނުގަންނަވާ ކަމަށް ނަޝީދު ވިދާޅުވިއެވެ.\n"އަޅުގަނޑަކީ ލާދީނީ މީހެއް ކަމަށް ބުނުމަށް އަޅުގަނޑަކު ނުއެދޭނެތާ،" ތިން އަހަރެއްހާ ދުވަހު ރާއްޖޭގެ ވެރިކަން ކުރެއްވި ނަޝީދު ލިޔުއްވެވިއެވެ.\nމިދިޔަ މަހުގެ ތެރޭގައި އެމަނިކުފާނު އަވަހާރަކޮށްލަން ދިން ބޮމުގެ ހަމަލާގައި މަރުގެ ތުންފަށް މައްޗަށް ދިޔައިރު ވެސް ޝަހާދަތުގެ ދެކަލިމައިގެ ބަސްތައް ހިތަށް ގެނެވުނުކަން ހަނދާން އާ ކުރައްވަމުން ނަޝީދު ވިދާޅުވީ، އެމަނިކުފާނުގެ ނަސީބު ގަދަ ކަމަށާއި، އީމާންތެރިކަން އިހުނަށްވުރެ ވަރުގަދަވުމަށް މާތް ﷲ އަނެއްކާ ވެސް މެދުވެރި ކުރެއްވީ ކަމަށެވެ.\n"އިސްލާމް ދީން ގަބޫލު ކުރާ އެހެން މީހުންގެ ހިތްތަކުގައި އަޅުގަނޑާއި މެދު ނަފްރަތު އުފެއްދުން، އިސްލާމް ދީނުގެ ދިފާއުގައި އަޅުގަނޑުގެ ގޯސް އޭނާ ފާހަގަ ކުރަނީ،" އެމްޑީޕީގެ ރައީސ ކަން ވެސް ކުރައްވާ ނަޝީދު ވިދާޅުވިއެވެ.\nދިވެހި އުންމަތަކީ ފުރިހަމަ އިސްލާމީ އުންމަތެއްކަން ފާހަގަކުރައްވަމުން ނަޝީދު ވިދާޅުވީ، ދިވެހިރާއްޖޭގެ ގާނޫނީ ހުކޫމަތު ބިނާވެފައި ވަނީ އިސްލާމް ދީނުގެ އަސްލުތަކާއި ހަމަތަކުގެ މަތީގައި ކަމަށެވެ. މީހަކު ލާދީނީ ވެއްޖެނަމަ، އެމީހެއްގެ މައްޗަށް ގާނޫނު އަބަދު ވެސް ހިންގޭނެކަން އެމަނިކުފާނު ފާހަގަކުރެއްވިއެވެ.\n"ވަކި މީހަކީ ލާދީނީ މީހެއްކަމަށް ބުނުމަކީ ޖިނާއީ ކުށެއްގެ ތުހުމަތު ކުރުމެއް. ދައުވާ އުފުލޭނެ ސަބަބެއް. އެއްވެސް ދިވެހި ރައްޔަތެއްގެ އެނގުމާއި ފެނުމުގެ ތެރެއިން، އެހެން އެއްވެސް މީހެއް ގާނޫނާއި ހިލާފް ވާނަމަ، އެރައްޔިތެއްގެ ވާޖިބަކީ، އެކަމެއް ދިވެހި ދައުލަތުގެ ކަމާ ގުޅޭ އިދާރާތަކަށް އެންގުން. ވައްކަން ކުރީމާ ވަގަށް ގޮވޭ ހަމާގައި އިސްލާ ދީނާ ހިލާފް ވީމާ ލާދީނީ ކަމަށް ބުނެވޭން ޖެހޭ." ރައީސް ނަޝީދު ވިދާޅުވިއެވެ.\n"ލާދީނީ" މި މައުޟޫއުގައި ނަޝީދު ވާހަކަފުޅު ދައްކަވާފައި މިވާ ދަނޑިވަޅަކީ ނަފްރަތު އުފެއްދުން މާނަކޮށް ރައްޔިތުންގެ މަޖިލީހަށް ސަރުކާރުން ހުށަހެޅި ބިލެއްގެ މައްސަލައާ އެކުއެވެ. އެބިލްގައި ވަނީ އާންމު ތަނެއްގައި، ވަކި މީހަކީ އިސްލާމްދީނާ ހިލާފަށް އުޅޭ ނުވަތަ އިސްލާމްދީނާ ދެކޮޅު މީހަކު ކަމަށް ތުހުމަތުކުރުމަކީ ޖިނާއީ ކުށެއްގެ ގޮތުގައި ކަނޑައަޅައިފައެވެ.\nއެ މައްސަލަ ހޫނުވެފައި ވަނިކޮށް ސަރުކާރުން ވަނީ އެ ގާނޫނަށް އިސްލާހު ގެނައުމުގެ އިތުރު ބިލެއް، މަޖިލީހަށް ހުށަހެޅުމަށްޓަކައި ރައީސް އޮފީހަށް ފޮނުއްވާފައެވެ. ި ބިލުގައި ވަނީ އިސްލާމް ދީނަށް ފުރައްސާރަ ކުރުމުގެ ކުށް އިތުރަށް ތަފްސީލް ކޮށްފައެވެ.\nޖޫން 3, 2021 16:07\nގޮވޭނެ ޔަހޫދީންނަާއި އެކު ދައްކާފައި ހުރި ލާދީނީ ވާހަކަތައް އެބަހުރި ރެކޯޑް ކުރެވިފައި ލާދީނީ ގޮވާނެ\nޖޫން 3, 2021 17:00\nޥައް ކަން ކުރުމާއި ދޮގުވާހަ ކަ ފެތުރުމަ ކީ އިސްލާމްދީނުގަ ހުއްދަކަމެއްތޯ؟؟؟\nޖޫން 3, 2021 19:06\nމިރާއްޖޭގަ ސާބިތުނުހިފޭ ވާހަކަދެއްކުމާއި، ވަގަަށްގޮވުމާއި، ތަންތާނގަ ހުޅުޖެހުމާއި ހޭޓް ސްޕީޗް ފެތުރުމަކީ އެމްޑީޕީގެ އާދައެއް. މިއަދު އަމިއްލައަށް ފޭހުނު އިލޮށިގަނޑު ތިމާމެންގެ ލޮލަށް ހެރުނީމާ ކުރެވޭނެ މާތާހިރުކަމެއް ނޯންނާނެ.\n"މާލޭމީހުން އަތްކަނޑާކަށް ބޭނުންމެއްނުވޭ! މާލޭ މީހުން، ރަޖަމް ކުރާކަށް ބޭނުމެއްނުވޭ!! މާލޭ މީހުން މަރަށް މަރުހިފާކަށް ބޭނުމެއްނުވޭ!! އަޅުގަނޑަށް އެނގޭ މާލޭ މީހުން ބޭނުންވާގޮތް!!! އެހެންވީމަ އަޅުގަނޑުމެންގެ ވެރިކަމެއްގައި ކަންކުރާނީ މާލޭ މީހުން އެދޭގޮތަށް!!" މިއީ މާލޭ މޭޔަރަކަށް މީހަކު ނެރެގެން އުޅުނު އިރު ދެއްކި ވާހަކަ. މިއީ މުރުތަދުވުމެއް ނޫންތޯ؟؟ މާލޭ މީހުނަށް އަދި، ތި ބުނި "އަޅުގަނޑު މެނަށް" ﷲ ތައާލާގެ އަމުރު ފުޅުގައިވާގޮތަށް އަމަލު ނުކުރުމަށް ކަނޑައެޅޭނެކަމަށް ބުނެވޭނެތަ؟ މުސްލިމަކަށް ވާނީ، ޝަހާދަތް ކިޔާ ﷲ ގެ އަމުރުފުޅުތަކަށް ބޯލަނބާ އެއާ އެއްގޮތަށް އުޅުމުން. އަނގައިން އަހަރެންނަކީ މުސްލިމެކޭ ބުނުމަކުން ނުވެވޭނެ. އީމާން ވާން ފުރަތަމަ ޖެހޭނީ...\nޖޫން 3, 2021 22:41\nޖޫން 3, 2021 16:16\nމަނިކުފާނު އީމާންތެރިކަމުގެ މަތީ ސާބިތުކޮށްދެއްވާ ދެދުނިޔޭގެ ބާއްޖަވެރިކަން ދެއްވާށި! އަމީން\nޖޫން 3, 2021 16:26\nހަމަ ރީތިކޮށް ހުއްޓާލާ ނުކިޔާނެ ކިޔަންޖެހެނީ އިސްލާމްދީނާ ރަސޫލާއަށް ފުރައްސާރަކޮށް އުޅޭތީ\nޖޫން 3, 2021 16:31\nލާދީނީ ގޮވަނީ މަނި ކުފާނު ވީމަކާ ނޫން ދީނާ ހިލާފް ވާހަކަ ދައްކާތި އެހެން ގޮވަނީ ޤުރުއާނާއި ސުއްނަތާއި ނޫން އެހެން ގޮތެއް ހޯދާކަށް ދީނީމީހަކު ނޫޅޭނެ ކޮސް ނުގޮވާ\nމަރުހަބާ . ނަޝީދު\nޖޫން 3, 2021 16:34\nއަޅުގަނޑުވެސް ބޭނުމެއްނޫން ނަޝީދަށް އެވެސް ބޭފުޅަ ކު ލާދީނީއޭ ކިޔައިގެން ގޮވާ ކަށް. އެ ކަމަ ނުވެސް މަނި ކުފާނު ބައެއްފަހަރު ދައް ކަވާ ވާހަ ކަފުޅުތަ ކުން ހިތްހަމަ ނުޖެހިގެން ބައެއް ބޭފުޅުންނަށް ކެއްނު ކުރެވިގެން ލާދީނީއޭ ގޮވެނީއެ.\nޖޫން 3, 2021 16:39\nއެމީހެއްގެ ޢަމަލުތައް އިސްލާމް ދީނާ ޚިލާފު ކަންކަމަށް ހިތްވަރުދީ ބޭތުގެ ދައުލަތް ތަކުގެ ކުރިމަތީގައި ބޮޑެތި ޖަލްސާތަކުގައި އިސްލާމްދީނާ ޚިލާފު ވާހަތައް ފަތުރާ އަދި އިނގިރޭ ޕާލިމެންޓްގެ މެމްބަރެއް ކަނޑައެޅިގެން މަނިކުފާނަކީ ދީންޤަބޫލު ނުކުރާމީހެއްކަމަށްބުނެފައިވާ ވީޑިއޯއެއްއޮތުމާއި ޢިޒްރޭލުން މޯލްޑިވްސް ފްރެންޑަށް މަރުހަބާ ކިއުމާއި މިހިރަ މިހިރަ ފެންނަކަންކަމަކީ މަނިކުފާނުގެ ކިބައިން ފެންނަ ކަންކަންވީމާ ޢަމަލުތައް އިޞްލާޙް ނުވާހައިދުވަހަކު އެގޮވެލި ދިވެހިން ގޮވާނެ.\nޖޫން 3, 2021 16:41\nހިސާނު ކަނބުލޯ. މިސްކިތް ހުޅުޖެހިމީހާވެސް އަހާލިކަމަށްވޭ. މިސްކިތް ހުޅުޖެހީ ތިމަންނައޭޭއެމީހުން އެތާންގަތިބެގެން އެބަކިޔައިހޯ.\nޖޫން 3, 2021 16:43\nމަށަކީ މީ ދުވަހަކުވެސް ރައީސް ނަޝީދަށް ތާޢީދު ކުރި މީހެއް ނޫނެވެ. އަދި ބައެއްފަހަރު ވިދާޅުވާ ބަސްފުޅުތަށް ބަލައެއް ނުގަނެވެއެވެ. ބޮން ގޮއްވުމާއި ގުޅިގެން ރައީސް ނަޝީދުގެ ސެކިއުރިޓީ އުނދަގޫ ކަމަށް ހާމަ ކޮށްފައިވާ ލިޔުމުން، އެމަނިކުފާނުގެ ބޮޑާކަމެއް ނެތް ސާދާ ލައިފް ސްޓައިލް އިތުރަށް ހާމަ ވެއްޖެއެވެ. އެއާއިއެކު ބޭއިޚްތިޔާރުގައި، ހިތުގެ އެއްކަނެއްގައި ރައީސް ނަޝީދަށް، ޙަމްދަރުދީ އާއި އިޙުތިރާމްގެ ކުރި ފަޅައިފި އެވެ. މިހާރު ރައީސް ނަޝީދު އެވަނީ، އެމަނިކުފާނަކީ މުސްލިމެއްް ކަމާއި، ލާދީނީއޭ ގޮވަން ނޭދޭކަން، ފާޅުގައި ހާމަ ކުރައްވާފަ އެވެ. ރަސޫލާ ޞޢޥ ޙަދީސް ކުރައްވާފައި ވަނީ، އެއްވެސް މީހަކާއި ދިމާލަށް، އެމީހާ ނުރުހޭ ނަމަކުން މުޚާޠަބް ނުކުރުމަށެވެ! އެހެންކަމުން މީގެފަހުން ރައީސް ނަޝީދާ ދިމާލަށް ލާދީނީއޭ ގޮވައިފި މީހަކު ޔަޤީނުން ވެސް ފާފަވެރި ވާނެއެވެ!\nޖޫން 3, 2021 19:09\nހާދަހާ ހިތްސާފް އަގިދާ ވަރުގަދަ ތެދުވެރި މާތް ސޯލިޙް ތަގްވާވެރި އިންސާނެކޭ\nޖޫން 3, 2021 19:10\nކިތައްމެ ސާދާސީދާ ދިރިއުޅުއް ވުމެއް އުޅުއްވިޔަސް ކިތައްމެ ކިބުރުވެރި ބޮޑާ ދިރި އުޅުއްވުމެއް އުޅުއްވިޔަސް މަމެންނަށް ވަރިހަމަ. އެކަމަކު ރަސޫލާއަށާ އިސްލާމް ދީނަށް ފުރައްސާރަ ކުރާމީހުނަށް ހިތްވަރުދީ އަދި ޤުއާނުގައި އައިސް ފައިހުރި ހުކުމްތަކާ ދެކޮޅަށް ވާހަކަ ދައްކާނަމަ މަމެންނަށް ބުނެވޭނެ ދީނާ ދުރުމީހެކޭ އެއީ. ޒިނޭކުރީމަ ހައްދު ޖެހުމާބެހޭ ގޮތުން ރައްޔި ތުންގެ ޚިޔާލު ހޯދަން ބުނާނީ ކިހާބޮޑަކަށް ދީނާ ދުރުމީހެއްވީމަ.\nދެންވެސް މަޢާފަށް އެދިފައި އެފަދަ ވާހަކަތައް ނުދައްކާ ހުރެބަަަަަލަ އެއް ވެސް މީހަކު ނުކިޔާނެ ލާދީނީ އެކޭ. ބޯންވާނެ ބޮވެންވާނެ އެއް ވެސްމީހަަކު 24ގަޑިއިރު ހަމަހޭގަަ ހުރެގެންނުވާނެ .ނިދިނައިމަ قرآنގެ އާޔަތެއް ނޫނީ حديث އެއް ކިޔު މުގެ ބަދަަލުގަ އެހެންގޮތެއް ހޯދަން ޖެހޭ ކަމަށް ބުނުންފަދަަ ދީނާ ދުރު ކިތައްމެވާހަކަތަކެއް އަގަަމައިތިރި ނުވެގެން ދައްކާފަހުރީ. އެހެންވީމަ ހަމަ ކިޔެނީ ދީނާ ދުރޭ ލާދީނީޔޭ\nޖޫން 3, 2021 21:12\nތިކަން އެނގުނޭ ބޮންގޮއްވި ދުވަހު އެ މަނިކުފާނުގެ ދަރިކަނބަލުންގެ ޓުވީޓްތަކުން.\nޖޫން 3, 2021 16:46\nތިޔަކަން މިހަރު ރައްޔިތުން ގަބޫލުކުރެޔޭ\nޖޫން 3, 2021 16:48\nމިއީ މުނާފިގުންތޯ، ގޮޅާބޯ ކީތޯ. ވަގު ވަގު ގޮވާ ހެދިތޯ.\nއެއްވެސް މީހަކު ބުނިތޯ ރައީސް ނަޝީދަކީ މުސްލިމެއްނޫނޭ. ރ.ނަޝީދަށް ލާދިނީ ކިޔާ ލޭބަލް ކުރި މީހުން މިއަދު ތިބީ ސިޔާސީގޮތުން މަތި ފަޑީގަ.އެއީ އަދުގެ ލާތް. ދިވެހިރާއްޖޭގެ މިނިވަންކަމާއި، ސެކިއުލަރ ނިޒާމް ތައާރަފް ކުރުމުގެ ވިސްނުމަކީ ކޮންބަޔެއްގެ އިސްނެގުމެއްކަން މިނިވަން ރޭޑިއޯ އަޑުއެއްސެވި ދެވެހިންނަށް އިނގޭނެ. މަޖްލިސްގެ އަޢްލަބިއްޔަތު އޮތަސް މިވަތަނުގެ ދީނާއި، ޤައުމިއްޔަތާއި އެހެން ރާގުތަކެއްގައި ކުޅެލުމުގެ ޖާގަ ދިވެހިން ނުދޭނެ. ދިވެހިރާއްޖޭގެ ދަރިންގެ ތެރޭ ތިބި ދީނީ އިލްމުވެރިންނާއި، މުފައްކިރުންނާއި، ނޫސްވެރިންތިބީ ތިޔަ ޖައްސަވާ މިއުޒިކަށް ނައްޓަވާކަށް ނޫން. އެއްވެސް ސިޔާސީ މީހަކަށް އޮތް ހައްގެއްނޫން، ވަތަނާއި ވަތަނުގެ ވެލިއުސްތަކާއި ކުޅުމީ.\nޖޫން 3, 2021 17:02\nރައީސް ނަޝީދު ދީން ގަބޫލުކޮށް އީމާން ވާނަމަ ވަރަށް އުފާކުރަން ރައީސް ނަޝީދަށް އެދެނީ ދެ ދުނިޔޭގެ ބާއްޖަވެރިކަން ، ރައީސް ނަޝީދު ގެ ބަސް މުހިންމު މިކަމުގައި، ދިވެހިންނަށް ޙިޔާލު ފާޅު ކުރުމުގެ މިނިވަން ހޯދައިނީ ރައީށް ނަޝީދު ، ކޮބައިތޯ "ލާދީނީ" މާނައަކީ ކޮބައިތޯ " އިސްލާމް ދީނާ ޙިލާފު " މާނައަކީ ، ޒިނޭ ކުރުމަކީވެސް ދީނާ ޙީލާފު ލާދީނީ އަމަލެކޭ ބުނެވިދާނެ ، އަދަބު ލިބޭ ގާނޫނެއް ހަދާ އިރު މި ބަސް ބަހުގެ މާނަ މުހިންމު\nޖޫން 3, 2021 17:05\n. ކޮންމެ މީހަ ކުވެސް ރަގަޅު އެއްޗެއް ބުނެފިއްޔާ އެ ކަމެއް ރަގަޅައް ބަލައިގަންނަންވާނެ.. ޢަންނި ގެނިންމުންރަގަޅު\nޖެޒުއެޓް އެލެކްސް މުހައްމަދު ނަޝީދު ކެރަފާ ސިއްކަ ކެނަރީގެ\nމައުމޫންއާއި ދިމާލަށް "ގޮޅާބޯ" އޭ ކިޔައި އުޅޭ. ވަހީދުއާ ދިމާލަށް "ކާޅު ވަހީދު" ކިޔައި އުޅޭ. އަދީބުއާ ދިމާލަށް "ވަގު" ކިޔައި އުޅޭ. އަދުރޭއާ ދިމާލަށް "ޓިނު ވަގު" ކިޔައި އުޅޭ. މިއިން އެއްވެސް މީހަކަށް ލާދީނީ ކިޔައެއް ނޫޅޭ. ލާދީނީ ކިޔަނީ ހާޖަރާ ކެރަފާ ސިއްކަ ކެނަރީގޭ މުހައްމަދު ނަޝީދުއާ ދިމާލަށް. އެއީ ވަރަށް ފާޅުކަން ބޮޑު ގޮތެއްގަ ދީނުގެ އަސާސްތަކަށް ގޮން ޖަހާ ދީނުގެ ހުކުމްތައް އެކި ޕޯޑިއަމްތަކުގަ ފުނޑަމުންދާތީ. ބޯން ޖެހޭނެ ބޮވެން ޖެހޭނެ ފަދަ ޤްރްއާންގައިވާ ވަޙީ ބަސްފުޅުތަކަށް ގޮންޖަހާ ޝިއާރުތަކަކީ އެލެކްސް އަންނިގެ ދުލުން ނުކުތް ލާދީނީ ޝިއާރުތަކެއް. ސައްޙަ ޙަދީޘުން އައިސްފައިވާ بسمك اللهم أموت وأحيا އަށް ގޮންޖަހައި، އެ ދުޢާ އުނގެނި އުނގަންނައިދޭ މީހުންނަށް ހަޖޫ ޖަހައި މަލާމާތާއި ފުރައްސާރަކޮށް، އެ ދުޢާ ދޫކޮށްލާފައި ޓެބްލެޓެއް އުފައްދަން ތިމަންނަ ބޭނުންވެއޭ، މުޝްރިކުންގެ ޖެޒުއެޓުން ކުރާ އިސްލާމްދީނާއި ދެކޮޅު މަސައްކަތްތަކަށް ވަރަށްވެސް ފާޅުކަން ބޮޑު ގޮތެއްގަ ހިތްވަރުދީ ސާބަސް ރައްދުކުރީ އެއީ އެންމެ އާދައިގެ އިސްލާމެއްވެސް ކުރަން ބިރުވެތިވާނޭ، ލަދުވެތި އަމަލެއް.\nޖޫން 3, 2021 17:14\nމީދެން ކާކު ތައް މާއް ސޯލިހުވެގެން\nމީނަ އާކި އިސްލާމްދީނަށް ފުރަސާކުރާމީހުންނަށް\nބާލަބަލަ އެންމެފަހުން ވެސް ޙުތުބާ ޖޯކު ޖެހުމީހުންނަށް ބޮޑެތިމަގާމުދޭ އެމްޑީޕީ. އެމްޑީޕީ\nއެމެންނަކީ ލާދީނީ ބަޔެއް.ހަމަ ސީރިއަސް ކޮށް\nމިރާއްޖެެ ހަލާކުވެއްޖެ މިހާރު ހަމަ ކާފަރު ގައުމަކާއި ހަމަ އެގޮތެކެއެވެ.\nޖޫން 3, 2021 17:27\nކަލޭޔަކީ ދޮގުހަދާމީހެއް ، އެލަކުސް އަކީ ކަލޭގެނަން .\nޖޫން 3, 2021 17:30\nކަލޭޔަކީ ދޮގުހަދާމީހެއް ، އެލަކުސް އަކީ ކަލޭގެނަން . ކަލެޔަކީ ހުޅަގުުގެ އިންޑިއާގެ\nޖޫން 3, 2021 17:33\nއެހެންވެދޯ ގާންދީގެ މަހާނަމަތީ އޭނާއަސް ދުއާކުރަން ހުއްޓާ ފެނުނީ.\nޖޫން 3, 2021 17:36\nޑެންމާކުގެ ޒައިނިސްޓުން ކައިރީ "އަހަރެމެން މި 1400 އަހަރުވީ ދީން ބަދަލުކުރަންޖެހޭ" މިހެން ބުނިއިރު، އަހަރެމެން ނިސްބަތްކުރީ ޒައިނިސްޓުންނަށް. އެހެންވީމަ، އެބައިގަ ހިމެނުމަށްފަހު މިހާރު ތައުބާވީތޯ؟\nޖޫން 3, 2021 17:44\nއިސްލާމް ދީނަ ކީ ﷲ ބާވާލެއްވި ދީން. އިސްލާމަ ކަށް ވެ ހުރެ ﷲ އާއި އެ ކަލާންގެ ރަސޫލާއަށް ފުރައްސާރަ ކުރާނެތޯ؟ ނަޝީދަ ކީ ލާދީނީ މީހެއް. ހަމަ މިހެން ކިޔާނި.. އެއްގޮތެއްވެސް ނުހެދޭނެ.\nޑެންމާކުގަދެއްކިވާހަކަތަކަށް ﷲ އަށްތައުބާވެ އަދިމިރާއްޖޭގެރައިއްޔަތުންގެކިބައިން މައާފަށްނޭދޭހާދުވަހަކު ހަމަގައިމުވެސް އަޅުގަނޑަށްކިޔޭނެ ލާދީނީމީހެކޭތިޔައީ\nޖޫން 3, 2021 17:45\nއިސްލާމް ދީނަ ކީ ﷲ ބާވާލެއްވި ދީން. އިސްލާމަ ކަށް ވެ ހުރެ ﷲ އާއި އެ ކަލާންގެ ރަސޫލާއަށް ފުރައްސާރަ ކުރާނެތޯ؟ ނަޝީދަ ކީ ލާދީނީ މީހެއް. ހަމަ މިހެން ކިޔާނި.. އެއްގޮތެއްވެސް ނުހެދޭނެ. ތެޅިތެޅިފެ ހުރޭ...\nޖޫން 3, 2021 17:48\nނަމެއްގެ ދީނީ ތާކިޔާ އަޅައިގެން. ﷲ ހުކުންތަކަށް ފުރަގަސް ދިނުމަކީ ދީނުން ބޭރުވާނެކަމެއް.\nޖޫން 3, 2021 17:49\nމި މައްސަލަގައި އަޅުގަނޑަށް ވަރަށް އަސަރު ކޮށްފިއެވެ.\nޓްވީޓް އިނީ ދިވެހިންތަ؟ އިނގިރޭސިންތަ؟ ދިވެހިން އިނދެއްޖެއްޔާ ތިއީ ދެއްކުއްތެރިކަން. ތެދެއްނޫން. ވަރަށް ވާހަކަމީ.\nޖޫން 3, 2021 17:54\nނަޝީދު ފާޅުގައި އިސްލާމީ ހުކުމް ތަކާއި ހިލާފަށް ވާހަކަދައްކާ މީހުން ބެލެވެވޭނީ ކާފަރުންގެ ގޮތުގައި .\nޖޫން 3, 2021 17:56\nލާދީީނީ ކަމުން ބަރިއްޔަ ވުމަށްޓަކައި ބައެއް ފަރުދުން މިހާރު މިވަނީ ވަރަށް ގިނަ އަދި ބުރަ މަސައްކަތް ތަކެއް ކުރަން ޖެހިފަ\nޖޫން 3, 2021 17:58\nމަކަރާހީލަތްތެރިކަމުގެ އެއްވަނަ! ޔަހޫދީން ކަލޭ ތަމްރީނުކޮށްފައި ތިހުރީ ހަމަ ރަނގަޅަށްވެސް އެމީޙުން ބޭނުންވާބައްޓަމަށް! މި ޤަައުމަށް ބޭނުމެއްނުވޭ ކަލެޔެއް! ތިތާ މަޑުކުރޭ!\nޖޫން 3, 2021 18:06\nމަނިކުފާނަކީ ކާފަރެއްނޫން. ތިޔަދައްކަވާ ވާހަ ކަފުޅުތައް މައްސަލައަ ކީ: އެއިގެމިސާލަކީ : ސޫރަތުއްނިސާ 143 ވަނަ އާޔަތުގައިވާގޮތް !!!\nޖޫން 3, 2021 18:07\nއިސްލާމެއްގެ ކުރިމަތީ މާތްރަސޫލާ ޔައް ހަޖޫޖެހިޔަކަނުދޭނެ.\nއިސްލާމުން އިސްލާމްދީން ހިފަހައްޓާ މަތްﷲ ހަރާމްކުރެއްވިކަންކަމާދުރުވާނެ\nއިސްލާމުން ހަމަހޭގަތިބެނީ މަރުވަންދެން\nޖޫން 3, 2021 18:11\nޖޫން 3, 2021 18:13\nއޯކޭ ގެ ކޮމެންޓު ސާއިއު ނުކުރީތީ ވ ދެރަވެއްޖެ. ކީއްވެތޯ ނުކުރީ. ާ. އެއީ ވ މުހިއްމު ސުވަލުތަކެއް ހިމެނޭ ކޮމެނޓެއް. ށުކުރިއްޔާ.\nޖޫން 3, 2021 18:20\nއެމް ޑީ އެން ގެ ރިޕޯޓު ވެސް މީނަޔަށް ވަރަށް ފައްކާ ޒިނޭކޮންގެން ބަލިވެ އިނީމަ އެބޯޓުކުރަން ވެސް މީނަ އޯކޭ ސަލާމަތްވާނީ ދޮންފަރަންޖީން އުޅޭގޮތަށް އުޅެގެނޯ ، ބޮވެންޖެހޭނެޔޯ ނުބޮއި ސަލާމަތެއްނުވެޔޯ ، ސްކޫލްތަކުގައި ގުރުއާން މާއްދާ އިހުތިޔާރީ މާއްދާޔަކަށް ހަދަން އުޅުނީވެސް ދީނަން ލޯބިކުރާވަރުންދޯ ހުތުބާތެރެޔަށް މައުމޫނަން ފުރައްސާރަކޮށްފަ ލިޔުންއެޅީވެސް ދީނަންހުރި ލޯއްބެއްގެ ބޮޑުކަމުން ، ތިޔައީ ހަމަ ފައްކާ ލާދީނީ ޖާހިލެއް އިސްލާމް ދީނުގެ އަދުއްވެއް\nޖޫން 3, 2021 18:48\nސޫރަތުލް ބަޤަރާގެ 11 ވަނަ އާޔަތުގައި ﷲ ސުބުހާނަހޫ ވަތަޢާލާ ވަހީކުރައްވަނީ ތިޔަބައިމީހުން ބިމުގައި ފަސާދަ އުފައްދައި ނޫޅޭށޭ އެއުރެންނާ ދުމާލައައް ބުނެފި ނަމަ އެއުރެން ބުނާނޭ ތިމަންނާމެންނަކީ އިސްލާހް ކުރަން އުޅޭ ބަޔަކު ކަމުގައި އެއުރެން ބުނެ އުޅެތެވެ. މިއީ މިލާދީ މީހުން ބުނެ އުޅޭ ވާހަކައެއް.\nޖޫން 3, 2021 18:53\nކައޭތީ ރަނގަޅު މީހެއްނަމަ މާތް ނަބިއްޔާ صلي الله عليه وسلم އަށް ފުރައްސާރަ ކުރާނެތަ.\nނުވިތާކަށް ކައޭ މިޤައުމުގެ ދީނީ ޢިލްމުވެރިންނަށްވެސް ހާދަ ފާޑުފާޑުގެ ވާހަކަ ދައްކައި . ކުޑަނަމަވެސް އިޙްތިރާމެއް ޢިލްމުވެރިން ނަށް ކޮށް ނަފްސު އިސްލާހުކޮށް ބަލަ. ރައްޔިތުން ގެ އިތުބާރު ވެސް ކުރާނެ\nޖޫން 3, 2021 19:13\nފޭލްވެފަ ހުރިމީހުން ލައިގެން އެމްޑީޕީ ކިހިނެއްތަ ހިންގާނީ ދެން\nޖޫން 3, 2021 19:18\nމަމެންނަށް ހެޔޮ އިސްލާމްދީން ގަބޫލު ނުކުރިޔަސް އަދި އެއްވެސް ދީނެއް ގަބޫލު ނުކުރިޔަސް މަމެންނަކު ނުކިޔާ ނަން ލާދީނީއެކޭ .އެކަމަކުރަސޫލާއަށް ފުރައްސާރަ ކުރާމީހުނަށް ހިތްވަރުދީ އިސްލާމްދީނުގެ ހުކުމްތަކާ ދެކޮޅުވާހަކަ ދައްކާނަމަ އަދި އެފަދަ މީހުނަށް ހިތް ވަރުދޭނަމަ ހަމަ ނުކިޔާން ހުއްޓަސް ކިޔޭނެ ލާދީނީއޭ\nޖޫން 3, 2021 19:31\nނަޝީދު އަކީ މުސްލިމެ އް އެކަމަކު އިސްލާމްދީނުގެ އަސާސްތަޢް އޮޅުން ފިލުވާ ދީފަނެތީ. މާތްﷲ ދެނެވޮޑިގެންވާނީ.\nޖޫން 3, 2021 19:53\nފުރައްސާރަ ކުރި ވިޑިއޯތައް ފެންނަން އެހިުރީ އަހަރެންގެ އަތުގަ ވެސް މިހުރީ އެ ވީޑިއޯތަކަށް ބެލުމުން ތިޔަ މީހާ މުސްލިމަކަށް ވާނެގޮތެއްނުފެނޭ ލާދިނީ ގެ ހަގީގީ މާނަޔަކީ މުސްލިމެއްނޫނާ.މުސްލިމެއްނޫންނަމަ ދެންވަނި ކާފަރަކަށް.\nދިޔާ އެއްޗެހި ބޯންވާނޔޭ ގޮވީ ދީން ވެރިކަމުން ދޯ ؟؟؟\nޖޫން 3, 2021 21:01\nމުއުމިނެއްކަން ޔަގީން ކުރުމަށް ހިތް ފަޅާ ބެލުން އެއީ ﷲއާ ރަސޫލާ އަމުރުކުރެއްވި ކަމެއް ނޫނެވެ.\nޝަހާދަތުގެ ދެ ކަލިމަ ދުލުން ކިޔައި އިސްލާމް ކަން ބޭރުފުށުން ފާޅު ކޮށްފި މީހެއްގެ ކިބައިން އޮތީ އެކަން ޤަބޫލުކޮށް ބޭރުފުށުން މުސްލިމެއްކަމުގެ ހުކުމް ކުރުމެވެ.\nމުސްލިމުން ކިޔައިގެން އުޅޭ މީހުން ތެރޭގައި މުނާފިގުން އުޅޭނެ ތީ އެބައިމީހުންގެ ނުރައްކާތެރި ކަން ބޮޑު ކަމުން އެބައިމީހުންނާ މެދު އިންޒާރު ލިބިގަތުމަށްޓަކައި ﷲ ތަޢާލާ ވަނީ އެބައިމީހުންގެ ސިފަތައް ނުހަނު ސާފުކޮށް ބަޔާންކުރައްވާފައެވެ.\nޖޫން 3, 2021 21:16\nޑެންމާކްގަ ދެއްކި ވާހަކައިގެ ތަރުޖަމާ އެއޮތީއެވެ. އަދި އެދެއްކި ވާހަކަ އާ ދެރަވެގެން ވާހަކަ ދައްކާފަ އެއް ނެތެވެ.\nޖޫން 3, 2021 21:25\nލާދިނީ ކޯއްޗެއްކަން މީނަޔަށްއެނގޭބާ ؟؟ ނޫނީވިއްޔާ ލާނުދެވިގެންއުޅެނީކޯއްޗެއްބާ؟؟\nޖޫން 3, 2021 21:26\nއަޅުގަނޑަކީ އިސްލަމެކޭ ބުނި މުނާފިޤުންގެ ވެރިޔާ އުބައްޔުބިން ސަލޫލު ވެސް..؟.\nއެހެންވީމަ ތިމަންނައަކީ އިސްލާމެކޭ ބުނުމަކީ މުސްލިމަކަށްވާ ކަމެސް ނޫން..\nއަހުލުއްސުންނާ ވަލްޖަމާޢަތުގެ ޢަޤީދާގައި އީމާންކަމަކީ ދުލުން ކިޔުމާއެކު ހިތުން ޤަބުކޮށް ޢަމަލުން އެކަން ދެއްކުން.\nބުނަން މިއުޅެނީ މީހެއްގެ އަނގައިން ތިމަންނައަކީ މުސްލިމެކޭ އަދި ބުނި ކަމުގައިވިޔަސް އިސްލާމްކަން ނަފީކުރާ ޢަމަލުތައް ކުރާނަމަ ނުވަތަ މުރުތައްދުވެ ދީނުން ބޭރުވާ ފަދަ ބަސްތައް ބުނާނަމަ،. އެއީ އިސްލާމެކޭ ފުރިހަމަ މުއުމިނެކޭ އެއީ ސުވަރުގޭގެ އަހުކުވެރިޔެކޭ ބުނާނެ ޝަރުޢީ އެއްވެސް ހަމައެއް ނޯންނަ ކަމެވެ.\nއެފަދަ މީހުންނަށް ޝަރުޢީ ގޮތުން ކިޔާނީ އެމީހަކު ނިސްބަތްވާނީ ޤަބޫލުކުރުނަމަށް ނިސްބަތްކޮށެވެ.\nއެއީ ލާދީނީ ކަމުގައިވިޔަސް ޔަހޫދީ ކަނުގައިވިޔަސް އެވެ\nޖޫން 3, 2021 21:48\nމަނިކުފާނައް ދެދުނިޔޭގެ ކުރިއެރުން ތިޔައީ ހަމަ ހުރިގޮތައް ހުރި އަލިފެއް.\nޖޫން 3, 2021 22:20\nކަލޭތީ ބޮޑު ލާދީނީ އެއް ފާޅުގަ ޖެޒުއިޓުންނަށް ދައުވަތުދިން އިސްލާމީ ޙައްދުތަކަށް އިންކާރުކުރި ޙަރާމް ކުރައްވާފަވާ ތަކެތި ބޮވެންޖެހޭނެއޭ ބުނި ނަބިއްޔާއަށް ފުރައްސާރަކުރި ......،.. !\nޖޫން 3, 2021 22:22\nހެއްހެއްހެއް ހެއް ހަމަ ހިނިއަންނަނީ ، ކަލޯ ދެންވެސް މައިތިރިވެބަލަ\nޖޫން 3, 2021 22:40\nއަލަހަމްދުލިއްލާހި ކުރިން ކޮންމެ ގޮތަކައްކަންވިއަސް ﷲތައާލާ ނަސީދުގެ ހިތްއިސްލާމްކަންމަތީ ހަރުދަނާކަން ދެއްވައި އިސްލާމްދީންދެކެ ލޮބިވާ ލީޑަރެއްގެ ގޮތުގަ ފެނުމަކީ ދިވެހިން އެދޭގޮތް ..\nޖޫން 3, 2021 22:52\nޢެހެންވީމާ ނަޝީދުއަށް ފުރަތަމަ ލާދީނީ ވާގޮތް ކޮންމެސްމީހަކު އެބަޖެހޭތާ އޮޅުންފިލުވާދޭން...\nޢޭނާ އެހުރީ ވަރަށް ބޮޑު އޮޅުމެއްގައިތާ....\nޖޫން 3, 2021 23:01\nކަލޭގ އިސްލާމްކަން ދައްކުވައިދޭ ބައެއް ކަންތައްތައް..\n1. ރާބޮވެންވާނެ ބޮވެންޖެހޭނެކަމަށް ބުނި\n2. އިސްލާމްދީން ނޫންގޮތެއް ހޯދަންޖެހޭކަމަށް\n3. ކައިވެނި ބޭރުން ޖިންސީގުޅުން ހިންގަން ހިއްވަރުދީ ވާހަޖަދެއްކި\n4. ރަޖަމުކުރުމުގެ ޙައްދަށް އިންކާރު ކުރި\n5. ވައްކަނުގެ ޙައްދަށް އިންކާރު ކުރި\n6. ރަސޫލާ ޞ އަށް ފުރައްސާރަ ކުރި މީހުން ހިމާޔަތްކުރި\n7. އިސްރާއާއިމޢުރާޖަށް ޖޯކުޖެހި މީހުން ހިމާޔަތްކުރި\n8. ރައްޔިތުންގެ މަޖިލީހުގައި ކީރިތި ޤުރުއާން ކިޔެވުން މަނާކުރި\n9. ޣީބަބުބުނެވޭނެޔޭ ޣީބަ ބުނާށޭ ބުނ\nޖޫން 3, 2021 23:12\nނަޝީދުގެ އިސްލާމްކަން ދައްކުވައިދިން ބައެއް ކަންތައްތައް..\n3. ކައިވެނި ބޭރުން ޖިންސީގުޅުން ހިންގަން ހިއްވަރުދީ ވާހަކަދެއްކި\n5. ވައްކަމުގެ ޙައްދަށް އިންކާރު ކުރި\n9. ޣީބަބުބުނެވޭނެޔޭ ޣީބަ ބުނާށޭ ބުނި\nމިއީ ކަލޭ ދެއްކި ވާހަކަ އެއް ނޫންތަ..!؟\nދެން ކަލޭ ތީ ބޮޑު ފޖޤުހުވެރިޔެކޭޔަ އަހަރުން ކިޔަންވީ..\nޖޫން 3, 2021 23:20\nފަހުޒަމާނުގައި ތިބޭނެ ނުރައްކާތެރި ބަޔެއްވޭ. އެއީ ފައުޅުގައި މުނާފިގު މީހުން. އެެއީ ތިމަންނާމެންއަކީ މުސްލިމުންނޭ ބުނެ އެކަމަކު ސީދާ ދީނުންބޭރުވާ އަމަލުތައް ކުރުންމަތީ ދެމި ތިބޭނެ ބަޔަކުގެވާހަކައެެވެ. އެފަދަ ބަޔަކު މިރާއްޖެއިން އެއްވެސް ރައްޔިތަކު ދުށިންތޯ.؟\nޖޫން 3, 2021 23:24\nނަޝީދު ސިމްޕަތީ ހޯދަން ދައްކާ އެެއްވެސް ވާހަކައެއް ގަބޫލުކުރުމަކީ ނުރައްކާތެރިކަމެއް. ކިތައް ފަހަރުތޯ މީނާ ދޮގު ހަދަނީ ރައްޔިތުން ކުރިމަތީ..އިރާއި ހަނދުގެ އަލި ފެންނަ ފަދައިން ބުހުތާނުކަން ރައްޔިތުންނައް އިނގޭއިރު. އަނގަ އޮމާން ކުރާނެ ކަމެއް ނެތް ނަޝީދު. ކަލޭގެ ހާލު ހުރި މިންވަރަކީ ކަލޭގެ ޢަމަލުތަކުގެ ސަބަބުން މިހާރު ތިހިރީ ތިމާގެ ދީން އެހެން މީހުންނައް ކިޔާދޭންޖެހޭ ހިސާބައް ގޮސްފަ. ބަލަގަ މުސްލިމެއްގެ ދިރިއުޅުން އުޅޭމީހަކައް އެމީހާއަކީ މުސްލިމެކޭ އެހެން މުސްލިމުންނައް ކިޔާދޭންޖެހޭ ދަރަޖައަށް ކަންކަން ދޭތޯއެވެ.؟\nޖޫން 3, 2021 23:29\nމިކަލޭގެ ސިކުނޑީގަ އަދި ރޭޒާފުކެއްވެއްޖެހެން ހީވަނީ ޑޮކްޓަރުންނައް ނުނެގިއިން.\n'ބޯން ޖެހޭނެ ބޮވެންޖެހޭނެ' ބުނާ މީހާ މުރުތައްދު ނުވޭތަ.؟\nޖޫން 3, 2021 23:38\nއަބަދުވެސް އަނގައިން ބުނަނީ މުސްލިމެކޭ އެކަމަކު ބައެއް ހިނދުކޮޅުތަކުގައި މަނިކުފާނުގެ ބަހާއި އަމަލުތައް ހުންނަ ގޮތުން މަނިކުފާނަށް މީހުން ލާދީނީއޭ ގޮވަނީ. ދިވެހި ރައްޔިތުންގެ އުންމީދަކީ މަނިކުފާނަކީ ބަހާއި އަމަލުންވެސް މުސްލިމެއްގެ ގޮތުގައި އަބަދުވެސް ހުރުން.\nޖޫން 4, 2021 00:04\nލާފީނީ ނީނިއްޔާ ލާބަންބާ އޯކޭތޯ ކޮންމެ ގޮތެއްބިއަސް ކުރިއައްލާ އަންނާނެ އެއީ ލަ އިލާ ގެފަރާތުން އަންނަ ނަ މެއް ތޯއްޗެ . ބިރުންނޫޅެ ނަސީދު ކަލޭ އަވަހައް މާކެ އަންނަން އުޅޭ ނީނީ ރެޑއ ނޯޓިސް ނެރެގެން ގެނެބިދާނެ...\nޖޫން 4, 2021 00:15\nމަނިކުފާނު މިއަދު ބުނާނެ އިސްލާމެކޭ، އެކަމަކު މާދަންކަން ނޭނގޭ ދީނުގެ އޮންނަ ހުކުމަކަށް ގޮންޖަހާފަ ވާހަކަ ދައްކާނީ. ދެދުވަހު އެކައްޗެއް ނުކިޔާތީ މައްސަލައަކީ. އެއްވެސް މީހަކަށް ލާދީނީ ކިޔާކަށް ބޭނުމެއްނޫން. އެކަމަކު ކަނޑައަޅެގިން މީހަކު ދީނުގެ ސާބިތު ކަންކަމަށް ގޮންޖަހާ ވާހަކަދައްކާ ފަސާދު އުފައްދަން އުޅޭންޏާ ލާދީނީއޭ ގޮވާ އެކަން ހުއްޓުވުމަކީ ކުރަންޖެހޭނެ ކަމެއް.\nޖޫން 4, 2021 07:35\nނަރަކައަށް ކިޔާނީ ނަރަކަ، އަބޫޖަހުލަށް ކިޔާނީ އަބޫޖަހުލު، ފިރުއައުނަށް ކިޔާނީ ފިރުއައުނު. ލާދީނީ އަށް ކިޔާނީ ލާދީނީ.\nޖޫން 4, 2021 19:37\nވައްކަން ކުރުމަކީ ހުއްދަކަމެއް ނޫންކަމަށާ، ދޮގު ހެދުމަކީ ވެސް ހުއްދަ ކަމެއްނޫންކަން އެންގެވި ފަރާތަށް ﷲ އަށް ފުރައްސާރަ ކުރުމާ އެކަނލާގެ ރަސޫލާއަށް ފުރައްސާރަ ކުރުމާ، ކީރިތި ޤުރުއާނަށް ހަޖޫ ޖެހުމާ އެއްވަރެއް ނުކުރެވޭނެ. އަސްލު އޮޅުވާނުލާ.


Kureege sarukaaruge corruption balan Lanka in khaassa cort thakeh hadhanee | Mihaaru\nދުނިޔެ / މަހިންދަ ރާޖްޕަކްސަ\nކުރީގެ ސަރުކާރުގެ ކޮރަޕްޝަން ބަލަން ލަންކާ އިން ޚާއްސަ ކޯޓުތަކެއް ހަދަނީ\nސްރީ ލަންކާގެ ކުރީގެ ރައީސް ރާޖަޕަކްސާ.\n31 ޖެނުއަރީ 2018 - 17:15\nކޮލަމްބޯ (ޖެނުއަރީ 31) - ސްރީ ލަންކާގެ ކުރީގެ ރައީސް މަހިންދާ ރާޖަޕަކްސާ ސަރުކާރުން ހިންގާފައިވާ ކޮރަޕްޝަނުގެ މައްސަލަތައް ބެލުން އަވަސް ކުރަން ޚާއްސަ ކޯޓުތަކެއް ހަދަން ނިންމައިފި އެވެ.\nރައީސް މައިތުރިޕާލާ ސިރިސޭނާ 2015 ވަނަ އަހަރު ވެރިކަމަށް ވަޑައިގެންނެވީ ކޮރަޕްޝަން ނައްތާލާނެކަމުގެ ވައުދާ އެކު އެވެ. އަދި ރާޖަޕަކްސާގެ 10 އަހަރުގެ ވެރިކަމުގައި ސަރުކާރުގެ ފައިސާ އަށް ޚިޔާނާތްތެރިވެފައިވާ ފަރާތްތަކަށް އަދަބު ދެއްވާނެކަމަށް ސިރިސޭނާ ވަނީ ވިދާޅުވެފަ އެވެ.\n"ތިން ފަނޑިޔާރުންގެ މައްޗަށް އެކުލެވޭ ޚާއްސަ ކޯޓުތަކެއް އުފައްދަނީ ކުރީގެ ސަރުކާރުގެ ކޮރަޕްޝަނުގެ މައްސަލަތައް އަވަސް ކުރުމަށް. އެ މައްސަލަތައް މިހާރު ހުރީ ދަށު ކޯޓުތަކުގައި ކުރިއަށް ނުގޮސް،" ލަންކާ ސަރުކާރުން މިއަދު ނެރުނު ބަޔާނެއްގައި ބުނެފައިވެ އެވެ.\nސިރިސޭނާ ވިދާޅުވެފައި ވަނީ ރާޖަޕަކްސާގެ ވެރިކަމުގައި އެއްބަސްވި ވަރަށް ގިނަ ޕްރޮޖެކްޓްތައް ހުރީ ކޮރަޕްޝަނަށް މަގު ފަހިވާ ގޮތަށް ކަމަށެވެ. އަދި އާ ސަރުކާރުން ވަނީ އެފަދަ ވަރަށް ގިނަ އެއްބަސްވުންތައް އިސްލާހުކޮށްފައި ކަމަށް ވެސް ވިދާޅުވި އެވެ.\nރާޖަޕަކްސާގެ އެންމެ އިސް ބޭފުޅަކަށް ހުންނެވި ލަލިތު ވީރަތުންގާގެ މައްޗަށް ވަނީ ހަތަރު މިލިއަން ޑޮލަރުގެ ކޮރަޕްޝަނުގެ މައްސަލައެއް ސާބިތުވެ ތިން އަހަރަށް ޖަލަށްލާން ހުކުމްކޮށްފަ އެވެ. އަދި ރާޖަޕަކްސާގެ ތިން ފިރިހެން ބޭފުޅުންގެ ތެރޭން ދެ ބޭފުޅެއްގެ މައްޗަށް ވަނީ މަނީ ލޯންޑްރީގެ ދައުވާ އުފުލައިފަ އެވެ. މީގެ އިތުރުން އާއިލާގެ އެހެން ބައެއް މެންބަރުންގެ ކޮރަޕްޝަނުގެ މައްސަލަތައް ވެސް މިހާރު ދަނީ ބަލަމުންނެވެ.\nސްރީ ލަންކާ މަހިންދަ ރާޖްޕަކްސަ ކޮރަޕްޝަން\nކޮރަޕްޝަނުގެ ނަމުގަ އިދި ކޮޅު އެންމެން ތިތާ މާފުށީ ޖަލައް ލުމުން ވެރިކަން ހިނަގަން ފަސޭހަވާނެ\nމިސަރުކާރު ވެއްޓެންދެން ކޮރަޕްޝަންގެ ވާހަކަ ނުދައްކަން މަ މިހުރީ.


Kuru skirt eh nulaigen UK gai Muslim dharivarakah fiyavalhu alhaifi - Dhiyares\nކުރު ސްކާޓެއް ނުލައިގެން އިނގިރޭސިވިލާތުގައި މުސްލިމް ދަރިވަރަކަށް ފިޔަވަޅުއަޅައިފި\nވާތްފަރާތުން ފުރަތަމައަށް ޝިހާމް މަހްމޫދު.\nއިނގިރޭސިވިލާތުގެ ހައިސްކޫލެއްގައި ޔުނިފޯމުގެ ގޮތުގައި ކުރު ސްކާޓެއް ނުލައިގެން އެ ސްކޫލުގައި ކިޔަވާ މުސްލިމް ދަރިވަރަކަށް އެ ސްކޫލުން ފިޔަވަޅު އަޅައިފިއެވެ.\nޝިހާމް މަހްމޫދު ނަމަކަށް ކިޔާ 12 އަހަރުގެ މި އަންހެން ކުއްޖާ ސްކޫލަށް ދާއިރު ކުރު ސްކާޓެއްގެ ބަދަލުގައި ދިގު ސްކާޓެއް ލާތީ އެ ކުއްޖާ ކިޔަވަންދާ ސްކޫލުން ވަނީ ފާއިތުވި ޑިސެމްބަރު މަހުގެ ހުރިހާ ދުވަހަކު އެ ކުއްޖާ ގެއަށް ފޮނުވާލާފައެވެ. އަދި މިހާރު އެ ސްކޫލުން ވަނީ، "ސްކޫލަށް ހާޒިރުނުވާ" ކަމަށް ބުނެ އެ ކުއްޖާގެ މައިންބަފައިންނާއި ދެކޮޅަށް ޤާނޫނީ ގޮތުން ފިޔަވަޅު އަޅާނެ ކަމުގެ އިންޒާރު ދީފައެވެ.\nޝިހާމްގެ ބައްޕަ އިދްރީސް ހަމޫދު ބުނެފައިވާ ގޮތުގައި ކޮންމެ ދުވަހަކު އެ ކުއްޖާ ގެއަށް ފޮނުވާލުމަށްފަހު "ރަނގަޅު" ޔުނިފޯމު ލައިގެން އަންނަން ސްކޫލުން އަންގައެވެ. އެ ސްކޫލުގެ ޤަވާއިދު ހުއްދަ ކުރާ ގޮތުން އަންހެން ކުދިން ލާން ޖެހެނީ ދިގު ފަޓްލޫނު ނޫނީ ކުރު ސްކާޓެވެ. އެހެން ނަމަވެސް އިދްރީސް އެގޮތާއި ޤަބޫލު ނުވަނީ ދީނީ ގޮތުން އަންހެން ކުދިންނަށް އެފަދަ ހެދުންތައް ނޭޅޭނެތީއެވެ.\nއިނގިރޭސި ނޫހަކަށް ދިން އިންޓަވިއުއެއްގައި ޝިހާމް ބުނެފައިވާ ގޮތުގައި، ސްކޫލުގެ އެ އަމަލު ސިފަ ކުރެވެނީ، އޭނާ ދީނީ ގޮތުން ޤަބޫލުކުރާ ޤަބޫލުކުރުމުގެ ސަބަބުން ކުރެވޭ ފުރައްސާރައެއްގެ ގޮތުގައެވެ. އަދި އެ ގޮތަށް ދިގު ސްކާޓާއި އެކު ޔުނިފޯމު އެޅުމުގެ ހުއްދަ ދޭންޖެހޭނެ ކަމަށް އޭނާ ޤަބޫލުކުރެއެވެ.\nޔޫރަޕުގެ ޤައުމުތަކުގައި ޤާނޫނީ ގޮތުން ތަފާތު ދީންތަކުގެ މީހުންނަށް ހަމަހަމަކަމާއި އެކު އުޅުމުގެ ފުރުސަތު އޮތް ނަމަވެސް މުސްލިމުންނާއި މެދު އިންތިހާއަށް ތަފާތު ކުރުން ގެންގުޅެއެވެ. މިގޮތުން ދާދި ފަހުން ފްރާންސުގައިވެސް ވަނީ އެ ޤައުމުގެ ވެރިރަށް ޕެރިހުގައި ހުންނަ ހަމައެކަނި މުސްލިމް ސްކޫލް ބަންދުކޮށްފައެވެ.\nއަލްމާނިއްޔަތު އިސްލާމްދީން ޔުނައިޓެޑް ކިންގްޑަމް\nގިނަ އިނގިރޭސިން ދެކޭ ގޮތުގައި ބޮރިސް އިސްތިއުފާދެއްވަންޖެހޭ\nއަސާންޖެ އެމެރިކާއާއި ހަވާލު ކުރަން ނުޖެހޭނެ ކަމަށް އިނގިރޭސި ކޯޓަކުން ނިންމައިފި\nއަސާންޖެ އެމެރިކާއާއި ހަވާލު ކުރުމާއި މެދު މިއަދު ގޮތެއް ނިންމަނީ\nޖިބްރާލްޓާގެ ބޯޑަރު ހުޅުވާފައި ބޭއްވުމަށް އިނގިރޭސިވިލާތާއި ސްޕެއިނުން އެއްބަސްވެއްޖެ


Raees Solih UAE ge au raees aa bahdhalukuravvaifi | Jazeera\tރައީސް ސޯލިހު ޔޫއޭއީގެ އައު ރައީސް އާ ބައްދަލުކުރައްވައިފި - Jazeera\nޝުރުފާ މުޙައްމަދު May 15, 2022 108 views0\nޔޫ.އޭ.އީ.ގެ ކުރީގެ ރައީސްގެ ހަނދާނުގައި ހުޅުވާފައިވާ ތަޢުޒިޔާގެ ދަފުތަރުގައި ރައީސުލްޖުމްހޫރިއްޔާ ސޮއިކުރެއްވުން\nޔުނައިޓެޑް އެރެބް އެމިރޭޓްސްގެ އައު ރައީސް، އަބޫދާބީގެ ވެރިޔާ އަދި ޔޫ.އޭ.އީގެ އާމްޑް ފޯސަސްގެ ސްޕްރީމް ކޮމާންޑަރ ޝައިޚް މުޙައްމަދު ބިން ޒާއިދު އަލް ނަޙްޔާންއާ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ބައްދަލުކުރައްވައިފިއެވެ.\nމި ބައްދަލުކުރެއްވުން ބާއްވަވާފައި ވަނީ ޔޫ.އޭ.އީގެ ކުރީގެ ރައީސް، އަބޫދާބީގެ އަމީރު އަދި ޔޫ.އޭ.އީގެ އާމްޑް ފޯސަސްގެ ސުޕްރީމް ކޮމާންޑަރ އައްޝައިޚު އަލް މަރްޙޫމް ޚަލީފާ ބިން ޒާއިދު އާލް ނަހްޔާން އަވަހާރަވުމާއި ގުޅިގެން އެ މަރްޙޫމްގެ ޢާއިލާއަށް ތަޢުޒިޔާ ދެންނެވުމަށާއި، އެ ޢާއިލާގެ ހިތާމައިގައި ބައިވެރިވެ ވަޑައިގެންނެވުމަށް ރައީސުލްޖުމްހޫރިއްޔާ މިހާރު ޔޫ.އޭ.އީ. އަށް ކުރައްވަމުންގެންދަވާ ރަސްމީ ދަތުރުފުޅުގެ ތެރެއިންނެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ ޔޫ.އޭ.އީ.ގެ އައު ރައީސްއާ ބައްދަލުކުރެއްވުމުގެ ފުރުޞަތު ލިބިވަޑައިގެންނެވީތީ އުފާކުރައްވާކަމުގައި ވިދާޅުވެފައެވެ. އަދި އެމަނިކުފާނު ވަނީ ޔޫ.އޭ.އީ.ގެ ކުރީގެ ރައީސް، އަބޫދާބީގެ އަމީރު އަދި ޔޫ.އޭ.އީގެ އާމްޑް ފޯސަސްގެ ސުޕްރީމް ކޮމާންޑަރ އައްޝައިޚު އަލް މަރްޙޫމް ޚަލީފާ ބިން ޒާއިދު އާލް ނަހްޔާން އަވަހާރަވި ޚަބަރު އެއްސެވީ ފުން ހިތާމައާއެކުކަން ބަޔާންކުރައްވައި އެ މަރްޙޫމްގެ ފުރާނައަށް ސުވަރުގޭގެ ދާއިމީ ނިޢުމަތް މިންވަރުކޮށްދެއްވައި މަރްޙޫމްގެ ޢާއިލާއާއި ޔޫ.އޭ.އީ.ގެ ރައްޔިތުންނަށް އެމަނިކުފާނުގެ އިޚްލާޞްތެރި ތަޢުޒިޔާ ރައްދުކޮށްދެއްވުމަށް އެދިވަޑައިގަންނަވާފައެވެ.\nރައީސުލްޖުމްހޫރިއްޔާގެ ވާހަކަފުޅުގައި އައްޝައިޚު އަލް މަރްޙޫމް ޚަލީފާ ބިން ޒާއިދު އާލް ނަހްޔާންގެ ހަނދާންތައް އައުކުރެވިގެންދާނީ އެ މަނިކުފާނުގެ ބައްޕާފުޅު ފަދައިން ތަހުޒީބާއި ޤައުމީ އެއްބައިވަންތަކަން ގެނެސްދެއްވި އަލިގަދަ ދަންމަރެއްގެ ގޮތުގައިކަމުގައި ވިދާޅުވިއެވެ. އަދި ރައީސުލްޖުމްހޫރިއްޔާ ވަނީ މަރްޙޫމަށް ސުވަރުގޭގެ ދާއިމީ ނިޢުމަތް މިންވަރުކޮށްދެއްވުމަށާއި މި ހިތާމަވެރި ދަނޑިވަޅުގައި މަރްޙޫމްގެ ޢާއިލާއަށާއި ޔޫ.އޭ.އީގެ ރައްޔިތުންނަށް ކެތްތެރިކަން ދެއްވުން އެދިވަޑައިގަންނަވާފައެވެ.\nމީގެ އިތުރުން މި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ ، އަބޫދާބީގެ ވެރިޔާ އަދި ޔޫ.އޭ.އީގެ އާމްޑް ފޯސަސްގެ ސްޕްރީމް ކޮމާންޑަރ ޝައިޚް މުޙައްމަދު ބިން ޒައިދު އަލް ނަޙްޔާން، ޔޫ.އޭ.އީ.ގެ ރައީސްގެ މަޤާމާއި ހަވާލުވެގެންނެވުމާއި ގުޅިގެން އެމަނިކުފާނަށް މަރުޙަބާ ވިދާޅުވެ، އެމަނިކުފާނުގެ އެންމެހައި ޒިންމާތައް އަދާކުރެއްވުމުގައި ކާމިޔާބީއަށް އެދިވަޑައިގަންނަވާފައެވެ.


BREAKING NEWS: Fellaini Aai Bahdhalvi Meehun Male' Sarahahdhugai Thibedhaane, Avahah Report Kurey - Vaguthu\nފެލައިނީ އާއި ބައްދަލުވި މީހުން މާލެ ސަރަހައްދުގައި ތިބެދާނެ، އަވަހަށް ރިޕޯޓް ކުރޭ!\nރާއްޖޭގައި ޗުއްޓީ ހޭދަކުރުމަށް ފަހު މި މަހުގެ 12 ވަނަ ދުވަހު ޗައިނާ އަށް ދިޔަ ފަހުން ކޮވިޑް-19 އަށް ޕޮޒިޓިވް ވި ބެލްޖިއަމްގެ ފުޓްބޯޅަ ކުޅުންތެރިޔާ މައުރޯނޭ ފެލައިނީއާ ކޮންޓެކްޓުވި މީހުން މާލެ ސަރަހައްދުގައި ތިބެދާނެ ކަމަށާއި އެއްވެސް ތަނަކުން އޭނާ އާއި ބައްދަލުވި މީހަކު ހުރިނަމަ އެކަން ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ 1676 އަށް ގުޅުމަށް ސަރުކާރުން އެދިއްޖެއެވެ.\nކޮވިޑް-19 އާއި ގުޅޭ މައުލޫމާތު ހިއްސާކުރާ ސަރުކާރުގެ ތަރުޖަމާން މަބްރޫކް އަބްދުލްއަޒީޒް ވިދާޅުވީ ފެލައިނީ އާއި ބައްދަލުވި މީހުން ދެނެގަތުމުގެ މަސައްކަތް މިހާރު ކުރިއަށްދާ ކަމަށާއި އޭނާ އާއި ބައްދަލުވި ދެމީހެއްގެ ގައިން ސާމްޕަލް ނަގައި ޓެސްޓް ކުރުމުގެ މަސައްކަތް ވެސް ފަށާފައިވާ ކަމަށެވެ.\n"ފެލައިނީ އާއި ބައްދަލުވެ، ސަލާމްކޮށް ގާތްކޮށް ކޮންޓެކްޓް ވެފައި ތިބި މީހުން، އަދި ސާވް ކުރި މީހުން ވެސް އެކަން ރިޕޯޓް ކުރުމުން 1676 އަށް ގުޅުން އެދެން. އޭނާ ހުރީ ރީތި ރަށުގައި. ކޮންޓެކްޓް ޓްރޭސިން ކުރިއަށް އެބަދޭ. ނަމަވެސް މިއީ ސީރިއަސް ކަމަކަށް ވާތީ އަމިއްލައަށް މިކަން ކަމާބެހޭ ފަރާތްތަކަށް އަންގަމުން ގެންދިއުން އެދެން." މަބްރޫކް ވިދާޅުވިއެވެ.\nމަބްރޫކް ވިދާޅުވީ ފެލައިނީ އަކީ އެއާޕޯޓަށް ދަތުރު ކުރި މީހަކަށް ވާތީ މާލެ ސަރަހައްދުން ވެސް ބައްދަލުވި މީހުން ތިބެދާނެ ކަމަށެވެ. އެހެންކަމުން އަމިއްލަ ރައްކާތެރިކަމަށް އިސްކަންދީ މައުލޫމާތު ފޯރުކޮށްދިނުމަށް މަބްރޫކް އެދިވަޑައިގެންނެވިއެވެ.\nމަބްރޫކް ވިދާޅުވީ ފެލައިނީ ކޮވިޑް-19 އަށް ފައްސި (ޕޮޒިޓިވް) ވެފައި ވަނީ މިމަހުގެ 20 ވަނަ ދުވަހު ކަމަށާއި ނަމަވެސް އޭރު އޭނާ ރާއްޖެ އިން ފުރައިގެން ދިޔަތާ 14 ދުވަސް ނުވާތީ އޭނާ ރާއްޖެ އިން ފުރައިގެން ދިޔައިރު ވެސް ކޮވިޑް-19 ޖެހިފައި ހުރުމުގެ ފުރުސަތު އެބައޮތް ކަމަށެވެ.\nފެލައިނީ ރާއްޖެ އައުމުން އޭނާ އާއި އެކު ބައެއް މީހުން ނަގާފައިވާ ފޮޓޯތައް މީސް މީޑިއާގައި ދަނީ ދައުރުވަމުންނެވެ. އޭގެތެރޭގައި އެއާޕޯޓްގައި ނަގާފައިވާ ބައެއް ފޮޓޯތައް ވެސް ހިމެނެއެވެ.\nމާޗް 22, 2020 21:26\nއަދިވެސް ޓޫރިސްޓުން ގެނައުން ހުއްޓާލާކަށް ނުވޭތަ..މިކަން ހުއްޓުވަން ޕެޓިޝަނެއްގަ ސޮއިކުރަންވީ ނޫނީ ރައްޔިތުން ނިކުމެގެން ހުއްޓުވުނު ގޮތަކަށް ހުއްޓުވަންވީ.\nމާޗް 22, 2020 21:29\nވަރަށް ރަނގަޅު އޭނަޔާ ބައްދަލުވެފައިވާ ފަރާތްތަކުން އަވަހަށް ޓެސްޓް ކުރައްވަވާ .ހިތަށް ހަމަޖެހުންއަންނާނީ އޭރުން .\nމާޗް 22, 2020 23:46\nތަނަކުން ފަރަންޖީއެއް ދޮންމީހެއް ފެންނއިރަށް ގޮަސް ތިމާ އަށް މާމޮޅުކަމެއް ކުރެވުނީކަމަށްހީކޮށް ގަޔަށް ބޮލަށްއަރާ ފޮޓޯނަގާތި\nތިކަހަލަ ކިތަންމެ ފެލައިނީ އެއް އަދިވެސް އަންނާނެ ޓުއަރިސްޓުން އެތެރެވުން މަނާ ނުކުރާހާ ހިނދަކު އޭރުން ދިވެހިން އުޅެން ޖެހޭނީ މިހާސްކަމާ ނުތަނަވަސް ކަމުގަ ދެން ފެންނާނީ އެންމެ ބޭނުންނުވާ މަންޒަރުތައް. ވަގުތު ދަނީ ފާއިތު ވަމުން ސަރުކާރުގެ ވިސްނުން ހުރީ ޑޮލަރާ ހޯދުމަށް\nމާޗް 22, 2020 21:40\nއދ އަތޮޅު ދެކުނު ބުރީގަ ހުރި އެންމެ ބޮޑު، އެންމެ މޮޅު. ނުޖޫމީ އިލްމް ވެރިޔާ ބުނާ ގޮތުން، މިބަލީގެ ސަބަބުން ދެން ރާއްޖެއަށް އޮތީ ކަޅު އަނދިރި ދުވަސްތަކެއް. ކުރިޔަށް އޮތް ތަނުގަ މިބަލި ރާއްޖޭގަ ބާރު މިނުގަ ފެތުރި ގިނަ ބަޔަކު މަރުވެދާނެ ކަމައް. އޭނާގެ ފާލަ އިން ދައްކާ.. މީ ތޯތޯ ވާހަކަ އެއް ނޫން.\nމާޗް 22, 2020 22:41\nކަހީނުންގެ ވާހަކަ ނުދައްކާބަލަ! ތިކިޔާ މީހާއަށް ކޮވިޑް 19 ކިޔަނީ ވައިރަހަކަށްކަމެއް ނޫނީ އަންހެނަކަށްކަމެއްވެސް ނޭގޭނެ!\nޣައިބުގައި ވާހާ ކަންކަމެއް އެންމެ މޮޅަށް ދެނެވޮޑިގެންވަނީ މާތް الله\nމާޗް 22, 2020 22:10\nކަލޭމެން ވެއްޖެއެއްނު އެއްވެސް ގައުމަކުން މި ރާއްޖެއަށް ޓުއަރިސްޓުން އެތެރެވިޔަ ނުދޭން. ޢަދި ވެސް ސަރުކާރުން ބަލަނީ ޑޮލަރުކޮޅެއް ލިބޭތޯ ވިއްޔާ، ދިވެހި ރައްޔިތުން ރިސްކަށް އެކްސްޕޯސްކޮށްފަ\nމާޗް 22, 2020 22:11\nއަޅެފަހެ ކީކުރަންހޭ ބޭރުމީހުން ރާއްޖެ ގެންނަނީ މިދުވަސް ކޮޅު، ހަމަ ޑޮލަރައް ހޭބަލިވެފަ، ދިވެހި ރައްޔިތުން ނުޖެހޭނެ ރިފޯޓު ކުރާކައް ތިޔަމީހުން ނުގެނނަ ނަމަކަ.\nމާޗް 22, 2020 22:43\nއިބޫ ކުށްވެރިވާނެ. "އިނގިހުރެ" ޓުއަރިސްޓުން އައުން ނުހުއްޓުވީމާ. މަގޭ ދަރިއަކަށް ޖެހިއްޖެއްޔާ ކޯޓަށް ދާނަން.\nމާޗް 22, 2020 23:27\nކަލޭމެނޭ އިންޑިޔާ ވަރަށް ނުރައްކާ ކޮވިޑް އަށް. ހުއްޓުވާ އާދޭސް ކކޮއްފަ މި ބުނަނީ.\nމާޗް 23, 2020 00:00\naadheyskohfa mi dhannavanee salaamathun thibi dhiveheenah thakai2nuvatha3hafuthaaah raajjeyge Maj dhoraashi .bandhukohdhee\nމާޗް 23, 2020 00:23\nމިހިރަ ރައީސް މީހާއަށް ރައްޔިތުން ގެ އަޑު އިވޭބާ ؟ ނުގެންނާށޭ ބުނީމަ ވެސް ޢަޑެއްނީވޭ. ދެން ގެންނާށޭ ކިޔަންވީތޭ. މުޅި ދުނިޔޭގައި ބަލިފެތުރޭ އިރު ހެޔޮނުވާނެނު\nމާޗް 23, 2020 07:06\nރައީސްމީހާ އަކީ ނަމެއްގަ ހުރި މީހެއް އޭނަ ހަދާނީ އަންނި ބުނާގޮތް. އަންނިއަށް ހެޔޮވާނެ ޑޮލަރު ލިބެންޏާ\nމާޗް 23, 2020 01:42\nހުއްޓާނުލާ ޕޮޒިޓިވް މީހުންތައް ގެންނާތި.\nމީ ޑޮލަރަށް މޮޔަވާ ސަރުކާރެއް.\nމިފަހަރު ހުރިހާ ދިވެހިން މަރާފަ ވެސް ޑޮލަރު ބޮނޑީގަ ބައްދާތި .\nހުވާމިބުނީ .މޮޔަ ވެރިއެއް ވެރިކަމަށް ގެނެސްގެން ރައްޔިތުން ހަލާކުވަނީ .\nމާޗް 23, 2020 03:49\nމަބްރޫކް، މަނިކުފާނު ވާހަކަފުޅު ތިޔަ ދައްކްވަނީ ދެފަހަރު ދެގޮތަށް... ފުރަތަމަ ތިޔަ ވިދާޅުވީ އޭނާޢަށްޢެބަލި ޖެހުނީ ރާއްޖެއިން ދިޔަ ފަހުންނޭ.. މިހާރު ތިވިދާޅުވަނީ އޭނަ ރާއްޖެއައި އިރުވެސް ހުރީ ބަލި ޖެހިފައޭ...\nމާޗް 23, 2020 06:39\nއަލީ ވަހީދުއާ، މަހުލޫފް އާއިމީޓްވި....\nމާޗް 23, 2020 07:24\nފެލައިނީ އާއި ބައްދަލުވެ، ސަލާމްކޮށް ގާތްކޮށް ކޮންޓެކްޓް ވެފައި ތިބި މީހުން، އަދި ސާވް ކުރި މީހުން ވެސް އެކަން ރިޕޯޓް ކުރުމުން 1676 އަށް ގުޅުން އެދެން. އޭނާ ހުރީ ރީތި ރަށުގައި. ކޮންޓެކްޓް ޓްރޭސިން ކުރިއަށް އެބަދޭ. ނަމަވެސް މިއީ ސީރިއަސް ކަމަކަށް ވާތީ މިކަން ކަމާބެހޭ ފަރާތްތަކަށް އެންމެންގެ ރައްކާތެރިކަމަށްޓަކައި އަންގަވާ.


Masthvaathakehchaai Eku Filmy Thari Maleehaa Aai Ithuru Anhenaku Hayyaru Kohfi - Vaguthu\nމަސްތުވާތަކެއްޗާއި އެކު ފިލްމީތަރި މަލީހާ އާއި އިތުރު އަންހެނަކު ހައްޔަރުކޮށްފި\nމަސްތުވާތަކެއްޗާއި އެކު ފިލްމީތަރި މަލީހާ ވަހީދު (މަލް) އާއި އިތުރު އަންހެނަކު ހައްޔަރުކޮށްފިއެވެ.\nފުލުހުން ވިދާޅުވީ މަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ފުލުހުންގެ އިންޓެލިޖެންސާއި އދ.މަހިބަދޫ ޕޮލިސް ސްޓޭޝަނާއި މާމިގިލީ ޕޮލިސް ސްޓޭޝަން ގުޅިގެން ހިންގި އޮޕަރޭޝަނެއްގައި މަސްތުވާތަކެއްޗާއެކު މީހަކު އދ. މާމިގިލިން ހައްޔަރުކޮށްފައިވާ ކަމަށެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 23 އަހަރުގެ ދިވެހި ދެ އަންހެނުން ކަމަށް ފުލުހުން ވިދާޅުވިއެވެ. "ވަގުތު" އަށް މައުލޫމާތު ލިބިފައިވާ ގޮތުގައި އޭގެ ތެރެއިން އެކަކީ މަލް އެވެ.\nމި ދެ އަންހެނުން ހައްޔަރުކޮށްފައިވަނީ މާލެއިން ފުރައިގެން މާމިގިއްޔަށް ދިޔަ ލޯންޗަކުން މަސްތުވާތަކެތި ގެންނަކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން އިއްޔެ 17:00 އެހާކަންހާއިރު ކުރިއަށްގެންދިޔަ އޮޕަރޭޝަނެއްގައެވެ.\nމާމިގިލީ ބަންދަރު ސަރަހައްދުން މި ދެއަންހެނުންހުއްޓުވައި، ފުލުހުންގެ ބެލުމުގެ ދަށަށް ގެނެސް ބަލައި ފާސްކުރިއިރު މި ދެމީހުން ގެންގުޅުނު ދަބަހުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ޖޫސްޕެޓީ ކޮތަޅަކާއި މަސްތުވާތަކެތިކަމަށް ޝައްކުކުރެވޭ އެއްޗެއްހުރި ޕެކެޓެއް ފެނިފައިވާކަމަށް ފުލުހުން ވިދާޅުވިއެވެ.\nމި މައްސަލަ އދ.މަހިބަދޫ ޕޮލިސް ސްޓޭޝަނުން ދަނީ ތަހުޤީޤު ކުރަމުން ކަމަށް ފުލުހުން ވިދާޅުވިއެވެ.\nމަސްތުވެގެން މިސްކިތުގައި ތިބި 15 މީހަކު ހައްޔަރުކޮށްފި\nމިސްކިތެއްގެ ތެރެއިން މަސްތުވާތަކެއްޗާއި އެކު ޒުވާނެއް ހައްޔަރުކޮށްފި\nއޮގަސްޓް 28, 2019 12:15\nމަސްތުވާތަކެތި ކަމަށް ޝައްކުކުރެވޭ އަދިވަރަށް ދުރުދޯ އެހެންވީމަ...ދުވަހަކުވެސް ޔަގީނެއްނުވޭދެން ދެންހަމަ ދޫކޮއްލާނީނުން\nއޮގަސްޓް 28, 2019 14:44\nކޮބާ ދެންހުރި ކުއްޖާގެ ނަން\nއޮގަސްޓް 28, 2019 12:47\nމީގެ3ހަފްތާ ކުރިން ވެސް މީނާ އާއި އެހެން އަންހެނަކާ އަދި އިތުރު ބޯދިގު ފާޑަކަށް ހުރި2ފިރިހެނުންނ ނާ އެކު ވަރަށް ޝައްކުވާ ގޮތަކަށް އެއަރޕޯޓް ތެރޭ އެނބުރނު. ދޮކޮޅަށް އެނބުރި އނބުރިފާ ޓެކްސީ ކިއު ފޅާލާފަފަ ޓެކސީ އަކަށް އަރަިއިގެން ދިޔައީ\nއޮގަސްޓް 28, 2019 12:55\nތިޔަ އަންހެނާ ރަސްދޫ އަށްވެސް އަބަދު ގިނަވެފަ.... ރަސްދޫ އަށްވެސް ދަނީ ތިކަން ކުރަން ކަމަށްވާނީ .... ތި އަންހެނާ އެންމެ ކައިރީ ގެންގުޅޭ ކުދިންނާ މެދު ވެސް މަށަށް ޝައްކު.... ބޯ ހަލާކު.... މި ފެންވަރުގެ މީހުން މީ ފިލްމުސްޓާރުން ނޯ.... ދެން ކިޔާ ކޮންމެސް މީހަކު ދިން ލަނޑެކޭ... އެހިސާބުން މައްސަލަ ނިމުނީ... ވ.ސަލާމް.\nއޮގަސްޓް 28, 2019 12:56\nއަޅޭ މައެންމެލައިކްވާ ގޮލާ ތިއުފުރާލީ...ދެންނުބަލާނަން ފިލްމެއް...\nއޮގަސްޓް 28, 2019 13:58\nއޮގަސްޓް 28, 2019 13:14\nކިތަންމެ ވަރަކައްވެސް ހިފެހެއްޓިދާނެ، އެކަމު ސާބިތެއްނުވޭ، ހަމަ ދޫކޮއްލަން ޖެހޭނީ،\nއޮގަސްޓް 28, 2019 14:09\nގާޑިޔާ ދޮށު ނަށާ މަލީލާ???\nއޮގަސްޓް 28, 2019 13:28\nއަބަދުވެސް މަސްތުވާތަކެތިކަމަށް ޝައްކުކުރެވޭ!! ކޮންދުވަހަކުތަ ޔަގީންވާނީ؟؟؟؟\nއޮގަސްޓް 28, 2019 22:59\nތަހުލީލު _ ކުރީމަ.\nއޮގަސްޓް 28, 2019 13:44\nމައޭރުވެސް ބުނިން ތިމީހުންތައް ދޫކޮށް ރީތިކޮށް މަށާއެކީ އުޅެން އަންނާށޭ.. މިހާރު އެނގޭނެ އެެއީ ކިހާވަރެއްގެ ބައެެއްކަން.. މިމީހުންނަށް ހީވަނީ ބޯދިގުކޮއްފަ ޑްރަގް ނަގަންޔާ އެނިމުނީއޭ..އެބަޔަކު ދެކެ ލޯބިވެވެނީވެސް.. ކިތަންމެ ރަގަޅު ވަޒީފާއެއްގައި އުޅޭ ކުއްޖަކާވެސް ގާތްނުވާނެ.. އެމީހަކު އެއީ ކަޑަގޮލައަކަށް ވަނީ.. އެންމެ ރީތި ކުދިން ގުޅެނީ ވެސް ޕާޓޭންނާ..\nއޮގަސްޓް 28, 2019 14:10\nޕޮލިސް، ކީއްތޯވާނީ އެންމެ ފަހުގެ ކާރާއި މޮޅެތި ސައިކަލްތަކާއި ނުގަނެ، ވަގުތުން އެތަނަކަށް ގޮސް ޑްރަގް ޓެސްޓް ކުރެވޭ ކަހަލަ ވަޞީލަތެއް ޕޮލިހުންނަށް ގާއިމުކޮށްދީފިނަމަ.\nއަޅުގަނޑުމެންނަށް ފެނޭ ދުނިޔޭގެ ބޮޑެތި އެއާޕޯޓް ތަކާއި ޗެކް ޕޮއިންޓް ތަކުގައި ވަގުތުން (ޕޯޓަބަލް ޓެސްޓް ކިޓް) ބޭނުންކޮށްގެން ޓެސްޓް ކުރަމުންދާ މަންޒަރު.\nއޮގަސްޓް 28, 2019 14:11\nމައްޝޫރު ފިލްމީތަރިއެކޭ އޮތްއިރު އެންމެ ކުޑަމިނުން ކޮންގައުމެއްގެ ފިލްމީތަރިއެއްކަންވެސް ނޭނގުނު. މިފަދަ ކަންކަމުން ޓޫރިޒަމަށް އަސަރުނުކުރާނެބާ.\nއޮގަސްޓް 28, 2019 14:41\nމަސްތުވާތަކެތި ބުއިމަކީ މިހާރު ފެޝަނެއްނުން.. މިސަރުކާރުން ތިމީހާއައް ތިކަމުގެ އެވޯޑުދޭނެ..އަދި ގައުމީ ޚިދުމަތުގެ އިނާމާއި ގާޒީކަންވެސަ ދޭނެ..\nސެޕްޓެމްބަރު 1, 2019 16:42\nބައްޔެއް ކަހަލަ މީހެއްނު މީ\nއޮގަސްޓް 28, 2019 15:05\nމުޅިމަޖިލީހުގަ ދީނީ ފަތުވާ ދެވޭ ފެންވަރުގެ މީހުން. އަންހެނުން ހަމަހަމަވެފަ މިތިބީ ހުރިހާދާއިރާއަކުންވެސް\nއޮގަސްޓް 28, 2019 15:09\nއިންސާނުން ކަމަށް ޝައްކު ކުރެވޭ ބަޔަކު ގެންގުޅުނު މަސްތުވާތަކެތި ޝައްކުކުރެވޭ އެއްޗިހިތަކެއް ފުލުހުން ކަމަށް ޝައްކުކުރެވޭ ބަޔަކު އަތުލައިގެންފި.... ތާހިރެއްނޫންތަ މިހެންލިޔުނީމަ....\nއޮގަސްޓް 28, 2019 15:29\nއޮގަސްޓް 28, 2019 15:18\nމަަޝްހޫރު މީހުންގެ ފޮޓޯ އެކަންޏެއް ނޫނޭ ޖަހަޖެހޭނީ އާންމު މީހުންގެ ނަމާ ފޮޓޯވެސް ޖެހޭނެ ޖަހަން.\nއޮގަސްޓް 28, 2019 15:41\nމިކަމަށް ފިލްމެއް ކުޅެން އައްޒަ އެންޑް ސީޒަން އަށް ގޮވާލަން.. ފިލްމެއް ހަދަން ފެނޭ. ޑައިރެކްޓްކޮއް ސްކްރިފްޓް ލިޔެ ހުރިހާ ލަވައެއްވެސް ކިޔާނީ ސީޒަން އައްޒައެވެ.\nއޮގަސްޓް 28, 2019 16:29\nއެދައިތާގެ ގެއްލޭ ބެޑްސީޓް ބޭނުންކޮށްގެން ތި މަންޖެ\nއޮގަސްޓް 28, 2019 16:53\nތި ބޮޑައް ލަފާ ކުރެވެނީ ކެށުއަލް ޕާޓީ އައް ކޮއްލަން ގެން ގުޅުނު އެތި ކޮޅެއްކަމައް އަދި ބަޔަކު ބާނުވާލަން ކުރި އަމަލެއް ކަމައް. ސިފައިން ޒިންމާ ދާރުވެ ބޯން ވެގެން ވަކަން ކުރާ އަދި މަސްތުވާ ތަކެތި އެތެރެ ކޮއް އެ ވިިޔަފާރިން މުސްސަންދިވާ މިހުން ހުއްޓުވަން ގޮވާލަން.\nއޮގަސްޓް 28, 2019 21:23\nކަލޭ ބުނާނެ ތިހެން... އަބަދުވެސް ތިބޭނީ ސައްކެއް ގެ މަތީގަ... ޔަގީން ކުރިީމައެނިމުނީނު.... ބޮއެ ހަލާކު ... ?\nއޮގަސްޓް 28, 2019 22:42\nއަނެންހެން ދެންް ގޯހެއްނޫންތާ!\n500 ކިލޯ ހުއްޓަސް އެ ވެދާނެތާ ހިކި ޖޫހައްވެސް\nއަދި ސައްކުބަލީގަ ތިބީ!\nދެން ހިކިޖޫސް ގެންދިޔަސް އެވަރުކަމެއްތަ؟\nޖޫސް އެއީ ގިރާގެން ބޯން ހުންނައެއްޗެންނު!\nއަނެއްދޮރު މިހާރު އިންނާނީ ހުޅުވާފަތޯއްޗެއް!\nމިވަރުން އެވޯޑް އެކަނިތަ ހަދާނީ ފިލާވެސް ލޯމެޑެލި،ރިހި،ރަންވެސް ދޭންވާނެދޯ!\nއޮގަސްޓް 28, 2019 23:31\nނިކަން މަށަށް ދައްކަބަލަ. ޝައްކެއް ކުރާކަށް ނުޖެހޭނެ. ފެންނަ އިރަށް ޔަގީން ކުރެވޭނެ އަހަރެމެންނަށް.\nއޮގަސްޓް 29, 2019 01:38\nމަށައް ހުކުން ކުރާނަމަ.\nއޮގަސްޓް 29, 2019 07:08


ސަރަހައްދީ ވައިގެ ބަނދަރުތައް ކޮޅަށް ޖެހުމުގެ ބޮޑު ޒިންމާ ރިޒްވީއަށް!\nކުންފުނި ކޮޅަށްޖެހުމުގެ އަޒުމުގައި ރިޒްވީ\n7 އެއަރޕޯޓާއެކު ދިވެހި އަމިއްލަ ވިޔަފާރިތަކަށް ވެސް އެކަމުގެ ފައިދާ ލިބިގެންދާނެ\nވިޔަފާރި ކޮންސެޕްޓަކަށް އަދި ފައިދާވާނެ ކުންފުންޏަކަށް ކަންކަން ބައްޓަން ކުރުމަށް ދަނީ ޕްލޭން ކުރެވެމުން\nކުރިޔަށް އޮތް2އަހަރު ތެރޭގައި ކުންފުނި އަމިއްލަ ފައިމައްޗަށް ތެދުވާނެ\n19 ޖެނުއަރީ 2021 | އަންގާރަ 15:46\nއައިލެންޑް އޭވިއޭޝަންގެ ކުރީގެ މެނޭޖިންގ ޑިރެކްޓަރ އަދި ރީޖަނަލް އެއަރޕޯޓްސް ކޮމްޕެނީގެ އެމްޑީ މުހައްމަދު ރިޒްވީ\nދައުލަތުންދޭ އެއްޗަކަށް ބަރޯސާވެފައިވާ ރީޖަނަލް އެއަރޕޯޓުތަކުގެ ވާހަކައަކީ އައު ވާހަކައެއް ނޫނެވެ. ގިނަ ޒަމާންތަކަކަށް އަޅާނުލެވި ހުރި ސަރަހައްދީ އެއަރޕޯޓުތައް ލަޔަބިލިޓީތަކަކުން އެސެޓްތަކަކަށް ބަދަލު ކުރުމަކީ ފަސޭހަ ކަމަކަށް ނުވާނެއެވެ. ނަމަވެސް އައިލެންޑް އޭވިއޭޝަން ސާވިސަސްގެ ކުރީގެ އެމްޑީކަން ކުރެއްވި މުހައްމަދު ރިޒުވީ ވަނީ އަނެއްކާ ވެސް ޗެލެންޖެއްގެ ގޮތުގައި އެ މަސައްކަތާ ހަވާލުވެލައްވާފައެވެ.\nރިޒުވީގެ ޗެލެންޖަކަށް ވެފައިވަނީ، އާމްދަނީ ލިބޭ، މުވައްޒަފުންނާއި، ރައުސުލްމާލު މިނިވަންކޮށް ފަހުރުވެރި ކުންފުންނަކަށް އަލަށް ސަރުކާރުން އުފެއްދި ރީޖަނަލް އެއަރޕޯޓްސް ކުންފުނި ހެދުމެވެ.\nމޯލްޑިވިއަން ކޮޅަށް ޖެހުމުގައި ރިޒުވީގެ ދައުރު\nމޯލްޑިވިއަންއާ ރިޒްވީ ހަވާލުވެލެއްވި އިރު، އެތެރޭގެ އުދުހުންތަކުގެ އަގު އަތްނުފޯރާފަށަށް ބޮޑުވުމުގެ ސަބަބުން އެ ކުންފުންޏަށް އޮތީ އާއްމުންގެ ފާޑުކިޔުން ވަރަށް ބޮޑަށް އަމާޒުވެފައެވެ. ނަމަވެސް ރައީސް އިބްރާހިމް ސޯލިހްގެ ނިންމެވުމާ އެއްގޮތަށް އެތެރޭގެ ދަތުރުތަކުގެ އަގު ދިވެހިންނަށް ހެޔޮކޮށް، ދަތުރުފަތުރު ކުރެވޭނެ ގޮތް ރިޒުވީ އޭނާއާއެކު މަސައްކަތް ކުރި ހީވާގި ޓީމާއެކު ހާސިލް ކުރެއްވިއެވެ. އެގޮތުން މަގާމާއި ހަވާލުވެވަޑައިގެން ފުރަތަމަ މަސް ދުވަހު އެކަން ތަންފީޒު ކުރެއްވިއެވެ. މިއީ ފުރަތަމަ ފިޔަވަޅެވެ. ރިޒްވީ އައިލެންޑް އޭވިއޭޝަނާ ހަވާލުވެލެއްވި އިރު ކުންފުންޏަށާއި މުވައްޒަފުންނަށް ދިމާވެފައިވާ ބޮޑު ގޮންޖެހުންތަކެއް ހުއްޓެވެ. ރިޒްވީ އިސްކަން ދެއްވީ ތަނައް ބޭނުންވާ ވަސީލަތްތައް ހޯއްދެވުމަށާއި، މުވައްޒަފުންނަށް ރަނގަޅު މަސައްކަތުގެ މާހައުލެއް ހޯއްދަވައިދެއްވުމަށެވެ. އެކަން އޭނާ ހާސިލް ކުރެއްވިއެވެ. އެއާއެކު، ކުންފުނީގެ ނަތީޖާ ރަނގަޅުވެގެން ދިޔަކަން ފާހަގަ ކުރެވިގެން ދިޔައެވެ.\nއިންޑިއާގައި ސީޕްލޭންގެ ހިދުމަތް ފެށުމަށް މޯލްޑިވިއަންގެ ސީޕްލޭނުން ދިޔަ ޓީމް އެނބުރި އައުމުން ޓީމަށް ރިޒްވީ މަރުހަބާ ކިޔުއްވަނީ\nމޯލްޑިވިއަނަށް އެންމެ ބޮޑު އާމްދަނީ އެއް ލިބެމުން އައީ ޓިކެޓުން ކަމަށްވިޔަސް، ޓިކެޓުގެ އަގު ކުޑަކޮށްގެން ވެސް 2019 ނިންމާލީ ފައިދާއާ އެކުގައެވެ. ކުންފުންޏަށް ފައިދާ ހޯދުމުގައި އިސްރާފް ކުޑަކުރުމާއި، ކުންފުނީގެ ހިންގުން އެފިޝަންޓް ކުރުމަށް ކުރެވުނު މަސައްކަތްތައް މުހިންމު ދައުރެއް އަދާކުރިކަން ރިޒްވީ ފާހަގަ ކުރެއްވިއެވެ. ކޮވިޑްގެ ބަލިމަޑުކަމާ ކުރިމަތިލާން ޖެހުނު އިރު، ކުންފުނި އޮޓޮމޭޓް ކުރުމުގެ މަސައްކަތްތައް އޮތީ ފެށިފައެވެ. އެ ގޮންޖެހުމާއެކުވެސް ކުންފުނީގައި މެނުއަލްކޮށް ކުރަމުން އައި ހުރިހާ މަސައްކަތެއް ނިމުމަކަށް ގެނައެވެ. މިއީ ޗެލެންޖެއްގެ ގޮތުގައި ރިޒްވީ ނަންގަވައިގެން ކުރެއްވި މުހިންމު މަސައްކަތެވެ.\nއެއާއެކު ކޮވިޑްގެ ނުރައްކާ ރާއްޖެއަށް އެންމެ ބޮޑުވެގެން ދިޔަ ދަނޑިވަޅުގައި، މޯލްޑިވިއަން ފެނިގެން ދިޔައީ ރިސްކް ކިތަންމެ ބޮޑު ނަމަވެސް ގައުމީ ޚިދުމަތުގައި ފަހަތައް ނުޖެހުނު ކުންފުންޏެއްގެ ގޮޮތުގައެވެ. ރާއްޖެއަށް އޮޕަރޭޓް ކުރަމުން އައި އެއަރލައިން ތައް ހުއްޓާލާފައި އޮތް ދަނޑިވަޅުގައި، ރާއްޖެއަށް ބޭނުންވާ ކާގޯ ގެނައުމާއި، ބޭސް ގެނައުންފަދަ ޚިދުމަތްތަކަށް ނުކުތީ މޯލްޑިވިއަންއެވެ. އަނެއް ކޮޅުން ކޮވިޑްގެ ބަލި މީހުން އުފުލުމާއި، ސާމްޕަލް އުފުލުމާއި، ބަލި ހާލު ބޮޑުވާ މީހުން މާލެ ގެނައުންފަދަ އެތައް ޚިދުމަތްތަކެއް ދިނުމުގައި އެކުންފުނި އަދާ ކުރީ ނަމޫނާ ދައުރެކެވެ.\nވަރަށް ބޮޑަށް މަސައްކަތް ކުރަން އުޅެނިކޮށް ޕެންޑެމިކް މިއައީ. ޕެންޑެމިކް އައިސްގެން އެންމެންނަށް ފެނިގެން ދިޔަ ކަންނޭނގެ އޭވިއޭޝަން އެއްކޮށް ޝަޓް ޑައުން ވެގެން ދިއަ މަންޒަރު. އައިލެންޑް އޭވިއޭޝަނުން ސަރުކާރުގެ ސިޔާސަތުތައް ހިފަހައްޓަން ވެގެން އެންމެން ގޮވައިގެން އުޅުމުގެ އިތުރުން ފުލް އޮޕަރޭޝަނެއް ގެނައީ. ދުނިޔޭގެ އެހެން ދިމަ ދިމާލުގަ ޕެންޑެމިކް ލޮކްޑައުންގަ 30 ދުވަސް ވަންދެން ހަމަ ގިނަ އެއަރލައިންތައް ފްލައި ނުކޮށް ހުރީ. މެޑިކަލް ސަޕްލައި އާ ކާގޯ ދެން ޕެރިޝަބަލް ކާބޯ ތަކެތި ގެނައުމުގެ މަސައްކަތް ތައް ކުރިއަށް ގެންދިޔައިން. ސެޕްޓެމްބަރ އަންނަން ދެން ޕޮޒިޓިވް ކޭސްތައް ކެރީ ކުރަމުން އައީ.\nކޮވިޑް-19 ގެ އަސަރު އެންމެ ބޮޑަށް ކުރި އިންޑަސްޓްރީތަކުގެ ތެރޭގައި ވައިގެ ދަތުރުފަތުރުގެ ދާއިރާ ހިމެނިގެން ދިޔަ ކަމީ ހަގީގަތެކެވެ. ރިޒްވީ ވިދާޅުވީ ޕެންޑަމިކާއެކު ދުނިޔޭގަ ގިނަ އެއަރލައިން ތަކަކަށް އިންކަމް ނުލިބި ބަނގުރޫޓުވި ކަމަށެވެ. މޭޖަރ ކެރިއަރސްއަށް ބަލާނަމަ ސިންގަޕޯ، އެމިރޭޓްސް، ގަތަރު ކަހަލަ ތަންތަނުން ވެސް ގާތްގަނޑަކަށް 5،000އާއި 10،000 ވަޒީފާ އުވާލާފައި ނުވަތަ މުވައްޒަފުން ފޮނުވާލާފައިވާ ކަން ރިޒްވީ ފާހަގަ ކުރެއްވިއެވެ. އަދިވެސް ބޮޑެތި އެއަރލައިންތައް އޮތީ އެހާލުގައިކަން ފާހަގަކުރައްވާ ރިޒްވީ ވިދާޅުވީ މޯލްޑިވިއަންގައި އެއްވެސް މީހަކު ވަޒީފާއިން ވަކިނުކޮށް އެންމެން ގޮވައިގެން އެ އުނދަގޫ ދަނޑިވަޅުގައި ކުރިޔަށް ދެވުނު ކަމީ ވަރަށް ބޮޑު ކާމިޔާބެއް ކަމުގައެވެ.\nޕެންޑަމިކްގައި ހުއްޓުމެއްނެތި ރިޕެޓްރިއޭޝަން ދަތުރުތަކާއި އެތެރޭގެ އެމަރޖެންސީ ދަތުރުތައް އަދި ބޭރުން ކޮންމެހެން ގެންނަންޖެހޭ ޒަރޫރީތަކެތި ގެނައުމުގައި މޯލްޑިވިއަންގެ ދައުރު ބޮޑު\nޕެންޑަމިކްގައި ކުންފުންޏަށް ބޮޑެތި ގެއްލުންތަކެއްވި ކަން އެއީ ފެންނަ އޮތް ހަގީގަތެކެވެ. ބޮޑެތި އެއަރލައިންތައް ބަނގުރޫޓްވި އިރު ގެއްލުމުގައި ވިޔަސް މޯލްޑިވިއަން ހިންގުމުގެ އަޒުމުގައި ރިޒްވީއާއި ޓީމުން ގެންދިޔައީ ބުރަ އަދި ރިސްކް ބޮޑު މަސައްކަތް ކުރަމުންނެވެ. މޯލްޑިވިއަނުން ދުށް ގޮތުގައި އެއީ ގެއްލުމެއް ނޫނެވެ. އެއީ ހާލަތާ އެކު މަސައްކަތް ކުރުމެވެ. ރައްޔިތުންނަށް މުހިންމު ޚިދުމަތަކަށް ވެފައި އޮތް، އެތެރޭގެ ވައިގެ ދަތުރުތަކަށް ހުއްޓުމެއް ނައިސް ކުރިއަށް ގެންދެވޭނެ ގޮތެއް ވުމީ، ރިޒްވީ ދެކިލެއްވި ގޮތުގައި ހަމަ ކޮންމެހެންވެސް ކުރަންޖެހޭނެ ކަމެކެވެ. އެހެން ނޫންނަމަ މައިގަނޑު ގޮތެއްގައި މޯލްޑިވިއަން އަށް ބަރޯސާވެފައި އޮތް އެތެރޭގެ އުދުހުންތަކަށް ބުރޫއަރާ ދިވެހިންނަށް ގިނަ ދަތިތަކެއް ކުރިމަތިވީހެވެ.\nމި ޕީރިއަޑުގަ އައި ލޮސް މިއީ ނުހިންގިގެން އައި ލޮސްއެއް ނޫން. މިއީ ޕެންޑެމިކާއެކު އައި ލޮސްއެއް. އަނެއްކާވެސް މިއޮތީ ވަރަށް ރަނގަޅު އަހަރެއް. ގިނަ ކޮންޓެކްޓް ތަކެއް ސެކުއަރ ވެގެން އައި. ދެން މިމަހުން ފައްޓައިގެން، ނޫނީ އަންނަމަހުން ފައްޓައިގެން އަނެއްހެން ބުނަންޏާ މާލީ ގޮތުންވެސް ކޮންޓެކްޓައް ޑެލިވަރ ވެ ބޯޑަރުތައް ހުޅުވާލީމަ އަންނަ ޓުއަރިސްޓުން ގިނަ ވީމަ ހަމަ ރެވެނިއުގެ ވަރަށް ބޮޑު އިންކްރީޒެއް އަންނާނެ.\nރީޖަނަލް އެއަރޕޯޓް ހިންގުން، ފައިދާ ނެރެވިދާނެތަ؟\nރީޖަނަލް އެއަރޕޯޓް ކުންފުނީގެ ބެލުމުގެ ދަށުން ހިންގާ ގޮތަށް މިހާތަނަށް އެއްވެސް ފައިދާއެއް ނުނެރެވި އޮތް7އެއަރޕޯޓެއް އެބައޮތެވެ. މި ތަންތަން ފައިދާވާ ތަންތަނަށް ބަދަލު ކުރުމަކީ ބޮޑު ޗެލެންޖެއްގެ ގޮތުގައި ރިޒްވީ ސިފަކުރައްވިއެވެ. ކުންފުންޏާ ހަވާލުވެލެއްވި އިރު ސަރަހައްދީ އެއަރޕޯޓުތަކުގެ އިންވެންޓްރީ ވެސް ބެލެހެއްޓިފައި ނުވާކަން ރިޒްވީ ފާހަގަ ކުރެއްވިއެވެ. އަދި ތިން އެއަރޕޯޓެއްގެ އިންވެންޓްރީ އަލުންބަލުން ހަދަމުން އަންނަކަމަށް ރިޒްވީ ވިދާޅުވިއެވެ. އަދި ވިޔަފާރީގެ އުސޫލުން ހިންގާނަމަ، އެންމެ މައިގަނޑު ކަމަކަށްވާނީ ނުވަތަ އެންމެ ވިސްނަން ޖެހޭ ކަމަކަށް އޮތީ ވިޔަފާރި އުސޫލުން ކުންފުނި ހިންގޭނެ ގޮތެއް ހޯއްދެވުން ކަމަށް ރިޒްވީ ވިދާޅުވިއެވެ. އަދި އެއަރޕޯޓަކީ ރާއްޖެ އަންނަ މީޙުންގެ ފުރަތަމަ އިމްޕްރެޝަން ކަމުން، މިހާރު އޮތް ހާލަތުގަ އެއާޕޯޓުތައް ސިފަކުރެވެނީ އަރާ ފައިބާ ތަނެއްގެ އެކަނި ގޮތުގައި ކަން ރިޒްވީ ފާހަގަކުރެއްވިއެވެ. ރިޒްވީ ވިދާޅުވީ އެއްވެސް ސަރވިސް ލެވެލްއަކަށް ވިސްނާފަ އެތަންތަނުގައި ނެތް ކަމަށެވެ.\nސިވިލް ސަރވިސްގެ ދަށުގައި ހިންގަމުންދާތީ އެމީހުންގެ ވިސްނުމަކު ނުހުރޭ ސަރވިސް ޕްރޮވައިޑަރއެއްގެ ގޮތުގައި މިކަން ކުރާކަށް. އަނެއްހެން ބުނަންޏާ އެއްވެސް އެއަރޕޯޓަކީ ރާއްޖޭގަ ފައިދާވާ އެއަރޕޯޓެއް ނޫން. ކޮމަރޝަލީ ވައިބަލް ތަނަކަށް ހަދަން އެ މަސައްކަތާ މި ހަވާލު ވީ. ވަރަށް ބޮޑު ޗެލެންޖެއް މިއީ. ފުރަތަމަ ވިސްނުމަކީ އެ7އެއަރޕޯޓު ރަނގަޅު ސަރވިސް ލެވެލް އަކަށް ގެނައުމުގެ މަސައްކަތް ފުރަތަމަ ކުރާނީ. ފަހުން އެ އަންނަ ޑިވެލޮޕްމަންޓް ތެރޭގަ ވައިބަލް ކުރެވޭނެ ގޮތަކަށް ކުރިއަށް ގެންދާނީ.\nމޯލްޑިވިއަންގެ ފުލައިޓެއް ހޯރަފުށީ އެއަރޕޯޓުގައި؛ މި އެއަރޕޯޓަކީ ރީޖަނަލް އެއަރޕޯޓުގެ ދަށުން ހިންގާނެތަނެއް\nރިޒްވީ ވިދާޅުވީ ރީޖަނަލް އެއަރޕޯޓްތަކަށް މައިގަނޑު ގޮތެއްގައި އުދުހެނީ މޯލްޑިވިއަންގެ ބޯޓުތައް ކަމަށާއި، ދެން ހުރި އެއަރލައިން ތަކަކީ އެ އެއަރލައިންތަކަށް ޕްރޮފިޓް ވާ ގޮތަކަށް ނޫނީ ދަތުރު ނުކުރާ އެއަރލައިންތަކެއް ކަމަށެވެ. އަދި މި މޮޑެލް އެހެން ގޮތަކަށް ބަދަލުކޮށްގެން، ވިސްނައިގެން ކުރިއަށް ގެންދެވޭނެ ކަން ފާހަގަ ކުރައްވާ ރިޒްވީ ވިދާޅުވީ ވިޔަފާރީގެ އުސޫލުން ކުރިއަށް ގެންދެވޭނެ ގޮތަކަށް ކަންކަން ރާވަންޖެހޭ ކަމަށެވެ.\nރީޖަނަލް އެއަރޕޯޓުން ރެވެނިއު ނުއުފައްދާ، ތަންތަން ހުރީ ބޮލަށް ވެއްޓެން ވެފައި!\nރާޢްޖޭގެ އެކި ސަރަހައްދުތަކުގައި ގާއިމްކޮށްފައި ހުރި އެއަރޕޯޓުތައް މިހާތަނަށް އައި އިރު ހިންގަމުން އައީ ގެއްލުމުގައެވެ. ސަރުކާރުން ދޭ އެއްޗަކުންނެވެ. އެތަންތަނަށް އާމްދަނީ ހޯދޭނެ މާގިނަ ގޮތްތަކެއް ނެތެވެ. އޭގެ ތެރެއިން ބައެއް އެއަރޕޯޓުތައް ފެންނަނީ ވީރާނާވެފައިވާ ތަންތަނުގެ ގޮތުގައެވެ. އެތަންތަން އަޕްގްރޭޑް ކުރުމަށް އެކަށީގެންވާ މަސައްކަތްތަކެއް ކުރެވިފައެއްނެތެވެ. ފަސިންޖަރުންނަށް ލިބެން ހުރީ ވަރަށް މަދު އަދައިގެ ޚިދުމަތްތަކެކެވެ.\nކާޑެއްދޫ އެއަރޕޯޓުގެ މިސާލު ނަންގަވަމުން ރިޒްވީ ވިދާޅުވީ އެތަނަކީ ހުވަދު އަތޮޅަށް ދަތުރުކުރާ ފަތުރުވެރިން މައިގަނޑުގޮތެއްގައި ބޭނުންކުރާ އެއަރޕޯޓު ކަމަށްވީ ނަމަވެސް މޯލްޑިވިއަންއާއި ހަވާލުވެގެން ހުންނެވި އިރު ވެސް ގިނަ ޝަކުވާތަކެއް އެތަނާ ގުޅޭ ގޮތުން ލިބުނު ކަމަށެވެ. ތަނުގެ ހާލަތާއި ގުޅޭ ގޮތުން ރިޒްވީ ވިދާޅުވީ ފާޚާނާތައްވެސް ހުރީ އެތަނަށް ވަންނަ މީހެއްގެ ބޮލަށް ފެންތިކިތަޅާ ހާލަތުގައެވެ.\nއެއަރޕޯޓުގެ ހާލަތު އެ ފެންވަރުގައި ހުރި އިރު، ރިޒްވީ ފާހަގަ ކުރެއްވި ގޮތުގައި ހުވަދުއަތޮޅުގައި ހުރީ 'ހައި އެންޑް ޕްރޮޕަޓީސް' ކަމަށާއި، އެއަރޕޯޓުން ފަތުރުވެރިންނަށް ލިބޭ އިމްޕްރެޝަނަކީ ވަރަށް ދެރަ މަންޒަރެއް ކަމަށެވެ. އަނެއްކޮޅުން އެއަރޕޯޓުގެ މުހިންމު އިކުއިޕްމެންޓްތައް ނުބެލެހެއްޓި ބައެއް އެއްޗެހި ބޭނުން ނުކުރެވޭ ވަރަށް ހަލާކުވެފައި ހުރިކަން ރިޒްވީ ފާހަގަ ކުރެއްވިއެވެ.\nރީޖަނަލް އެއަރޕޯޓުން ހިންގާނެ އެންމެ ދުވަސްވީ އެއް އެއަރޕޯޓަކީ ކާޑެއްދޫ އެއަރޕޯޓް\nއަަލަށް ސަރުކާރުން އުފެއްދި ރީޖަނަލް އެއަރޕޯޓު ކުންފުނި ފެށިގެން ދާއިރު އެތަނުގައި 500 މުވައްޒަފުން އެބަތިއްބެވެ. މީގެ ތެރޭގައި މައިގަނޑުގޮތެއްގައި ހިމެނެނީ7އެއަރޕޯޓުގައި މަސައްކަތް ކުރާ މުވައްޒަފުންނެވެ. ރިޒްވީ ފާހަގަ ކުރެއްވި ގޮތުގައި ކުންފުނީގެ އަމާޒަށް ވާސިލްވުމަށް ތަމްރީން ލިބިފައިތިބި ގާބިލް މުވައްޒަފުން އެއީ އެންމެ މުހިންމު އެއް ކަންތަކެވެ. މުވައްވަޒަފުންގެ ކުރިމަގަށް ކަންކަން ރޭވިފައިހުރިކަން ފާހަގަކުރައްވާ ރިޒްވީ ވިދާޅުވީ މުވައްޒަފުން ތަމްރީން ކުރުމާއި ގާބިލްކަން އިތުރުކުރުމަކީ އަމާޒެއްކަމަށެވެ.\nރިޒްވީ ވިދާޅުވީ، އެއަރޕޯޓުތަކުގައި އިސްލާހްކޮށް ރަނގަޅު ކުރަންޖެހޭ ގިނަ ކަންކަން ހުރި ކަމުގައިވިޔަސް އެއަރޕޯޓުތަކުގެ ފެންވަރު ރަނގަޅު ކުރެވިދާނެ ކަމުގެ ޔަގީންކަން އޭނާއަށް އެބައޮތެވެ. އެކަން ހާސިލް ކުރުމަށް ތަފާތު ވިސްނުންތައް އެބަހުއްޓެވެ. އައު ކުންފުނީގެ އިދާރީ ކަންކަން ހަމަޔަކަށް އެޅުވުމުގެ މަސައްކަތްތައް ކުރެވެމުންދާއިރު، ބިޒްނަސް ތަރައްގީ ކުރާނެ ގޮތުގެ ޕްލޭންތައްވެސް އޭނާ ގެންދަވަނީ ހައްދަވަމުންނެވެ. ރިޒްވީ ވިދާޅުވީ، ސަރަހައްދީ އެއަރޕޯޓުތައް ހިންގުން ރަނގަޅު ކުރުމަށް އައު ކަންކަން ތައާރުފް ކުރައްވާނެ ކަމުގައެވެ. އޭނާ ވިދާޅުވީ، ސަރުކާރުގެ އެހީތެރިކަމާއެކު ކާމިޔާބު އެއަރޕޯޓުތަކަކަށް ސަރަހައްދީ އެއަރޕޯޓުތައް ހައްދަވާނެ ކަމަށެވެ. ނަމަވެސް އޭނާ ފާހަގަ ކުރެއްވީ އެކަމުގައި ބޮޑެތި ގޮންޖެހުންތައް އެބަހުރި ކަމަށެވެ.\nމީގަ އެންމެ ބޮޑު ޗެލެންޖަކަށް ވާނީ އެއަރޕޯޓުތައް ޑިވެލޮޕްކޮށްފަ އެތަނަށް އިންޓަރނޭޝަނަލް ކެރިއަރސް ނޫނީ ޖެޓް އޮޕަރޭޝަނެއް ކަހަލަ ގޮތަކަށް މީތި ސްޓާރޓް ކުރުން ކަންނޭނގެ. އެއަރޕޯޓެއް ހަމަ އޮވެގެނެއް އެކަމެއް ނުވާނެ. އޭގަ އެބަހުރި ވަރަށް ބައިވަރު މަސައްކަތްތައް. ކެރިއަރސް ތަކާއި ވާހަކަ ދައްކައިގެން ޑެސްޓިނޭޝަން ޕްރޮމޯޓް ކުރުމާއި އެކަހަލަ ކަންކަން ވާނީ ޗެލެންޖަކަށް. ދެން މިހާރު ހުރި ރަންވޭ ކެޕޭސިޓީ އަށް ކިރިޔާ މި އޮޕަރޭޓް ކުރެވެނީ ޑޮމެސްޓިކަށް ޖައްސާ އެއަރކްރާފްޓް. ދެން ކޮންމެސް ވަރެއްގެ ޑިވެލޮޕްމަންޓެއް އައިސްގެން ނޫނީ އެ އެޕްރޯޗަށް ދާން އުނދަގޫވާނެ. ފުދޭވަރަކަށް ސަރުކާރުގެ އެހީވެސް ބޭނުންވާނެ.\nރިޒްވީ ވިދާޅުވީ ކުންފުނިން ފައިދާ ނެރެން ކުއްލިއަކަށް އުނދަގޫވާނެކަމަށެވެ. ސަބަބެއްގެ ގޮތުގައި ވިދާޅުވީ ގެއްލުމުގައި ހިންގަމުން އަންނަ ތަންތަނުން ފައިދާ ނެރެން މޮޑެލްތައް ތައްޔާރުކޮށް ވިޔަފާރި އުސޫލުން ކަންކަން ބައްޓަން ކުރަން ވަގުތު ނަގާނެތީ ކަމަށެވެ.\nކުންފުނި ކޮޅަށްޖެހުމަށް ގިނަ ހުރަސްތަކެއް ހުރިކަން ފާހަގަކުރައްވާ ރިޒްވީ ވިދާޅުވީ ކުރު މުއްދަތެއްގެ ތެރޭގައި ފައިދާ ނެރެން އުނދަގޫވެދާނެ ކަމަށެވެ. ނަމަވެސް ރިޒްވީގެ އަމާޒަކީ އެންމެ ލަސްވެގެން ވެސް ދެ އަހަރެއްގެ ތެރޭގައި ފީސިބަލް ތަންތަނަށް އެއަރޕޯޓުތައް ހެއްދެވުމެވެ.\nރީޖަނަލް އެއަރޕޯޓްސް ކޮމްޕެނީގެ އެމްޑީ މުހައްމަދު ރިޒްވީ\nރިޒްވީ ވިދާޅުވީ ކުންފުނީގެ ބޯޑާ މަޝްވަރާ ކުރައްވާ އެއަރޕޯޓުތައް ރަނގަޅު ކުރުމަށް އެޅޭނެ އަވަސް ފިޔަވަޅުތަކަށް ބައްލަވުން ގެންދަވާ ކަމުގައެވެ. ރިޒްވީ ވިދާޅުވީ، ކުންފުންޏަށް އާމްދަނީ ނެރެވޭނެ ގޮތްތަކާއި ދައުލަތަށް ފައިދާ ކުރާ އަދި ދައުލަތުގެ ފައިސާއަށް ބަރޯސާ ނުވާ ކުންފުންނަކަށް ރީޖަނަލް އެއަރޕޯޓް ހެއްދެވިދާނެ ކަމުގެ ޔަގީންކަން އޮތް ކަމުގައެވެ.\nރިޒުވީ ގަބޫލު ކުރައްވާ ގޮތުގައި ރީޖަނަލް އެއަރޕޯޓް ކުންފުންޏާ ހަވާލުވުމަކީ ސަރުކާރުން ހަވާލުކުރި ޗެލެންޖެކެވެ. އެނާ ވިދާޅުވީ މި ޗެލެންޖާއި ހަވާލުވީ ކެރިގެން ކަމަށާއި، އެއީ އޭނާއަށް ނަތީޖާ ނެރުއްވިދާނެ ކަމުގެ ފުރިހަމަ ޔަގީންކަން އޮތް ކަމުގައެވެ. އަދި މި ޗެލެންޖަކީ އެނާއަށް އެކަނި އޮތް ޗެލެންޖެއް ނޫން ކަމަށާއި، މުޅި ބޯޑަށްވެސް އޮތް ޗެލެންޖެއް ކަމަށް ގަބޫލުކުރައްވާ ކަމަށް ރިޒްވީ ވިދާޅުވިއެވެ.\nރިޒްވީ ވިދާޅުވީ ކުންފުންޏަކީ ފައިދާވާ އަދި ވިދާލާނެ ކުންފުންޏަކަށް ހައްދަވާނެ ކަމަށެވެ. މިއާއެކު7އެއަރޕޯޓް ތަރައްގީވެ ކުރިއަރައިގެން އަންނަ އިރު އެކަމުގެ ފައިދާ އާއި މަންފާ ރައްޔިތުންނަށް އެކި ގޮތްގޮތުން ކުރާނެ ކަމަށް ރިޒްވީ ދެކިލައްވައެވެ.


iPhone ufaddhan India ga Foxconn invest kuranee | Mihaaru\nޓެކްނޮލޮޖީ / އިންޑިއާ\nއައިފޯން އުފެއްދުން އިންޑިއާ އަށް ބަދަލުކުރަން ފޮކްސްކޮން އިން 1 ބިލިއަން ޑޮލަރު އިންވެސްޓްކުރަނީ\nއައިފޯން އުފެއްދުން ޗައިނާއިން ބޭރުކުރުމަށްޓަކައި ފޮކްސްކޮން އިން އެއް ބިލިއަން ޑޮލަރު އިންޑިޔާގައި އިންވެސްޓްކުރަނީ\n14 ޖުލައި 2020 - 08:43\nފޮކްސްކޮން އިން އިންޑިއާގައި އައިފޯން އުފައްދާ މިންވަރު އިތުރުކުރަނީ އެވެ. މިއީ އެޕަލް އިން އެދިގެން ފޮކްސްކޮން އިން ހިންގަން އުޅޭ ޕްރޮޖެކްޓެއް ކަމަށް ވެ އެވެ. ޗައިނާ ނޫން ގައުމެއްގައި އައިފޯން އުފެއްދުމަށް އެމެރިކާ ސަރުކާރުން އެޕަލް އަށް އަންނަނީ ބާރުބޮޑުކުރަމުންނެވެ.\nއެޕަލް އިން މިހާރު ވެސް އިންޑިއާގައި އައިފޯން މޮޑެލްތައް އުފައްދަ އެވެ. ނަމަވެސް، އާ އިންވެސްޓްމަންޓާ އެކު، އިންޑިއާގައި ހުރި ފޮކްސްކޮން ފެކްޓަރީ ބޮޑުކޮށް، އައިފޯނުގެ އާ މޮޑެލްތައް އުފައްދަން ފަށާނެ ކަމަށް ވަނީ އަޑުފެތުރިފަ އެވެ.\nރޮއިޓާސް އިން ބުނާ ގޮތުގައި، މި މަސައްކަތްތަކަށް ތިން އަހަރު ދުވަސް ނަގާނެ އެވެ. އަދި 6،000 ވަޒީފާ މުޅިން އަލަން އުފެދޭނެ އެވެ. މި ކަމާ ބެހޭ ގޮތުން ފޮކްސްކޮން އަދި އެޕަލް އިން ވާހަކަދައްކަން ބޭނުންނުވި ނަމަވެސް، ރޮއިޓާސް އިން ބުނީ، ރޮއިޓާސް އަށް މައުލޫމާތު ދިނީ ވަރަށް ބޮޑަށް އިތުބާރުކުރެވޭ މީހެއް ކަމަށެވެ.\nއެމެރިކާގައި ބޭނުންކުރަން ޗައިނާގައި އުފައްދާ މުދަލުން ނަގާ ޓެކްސް ބޮޑުކުރަން އެމެރިކާ ސަރުކާރުން ނިންމާފައި ވި ނަމަވެސް، އައިފޯނަށް އަދި މާ ބޮޑު އުނދަގޫތަކެއް ނުވެ އެވެ. އެހެން ނަމަވެސް، އެމެރިކާއާ ޗައިނާއާ ދެމެދު މަސްލަހަތު ގޯސްވެއްޖެ ނަމަ، ޗައިނާގައި އުފައްދާ އެޕަލްގެ އުފެއްދުންތަކުން ޓެކްސް ނެގުމަކީ އޮތް ބިރެކެވެ.\nއެމެރިކާ ސަރުކާރުން އެމެރިކާ ކުންފުނިތަކަށް ބާރުއަޅަނީ ޗައިނާގައި މުދާ ނުއުފެއްދުމަށެވެ. އަދި އެމެރިކާގައި ފެކްޓަރީތައް ބިނާކޮށް މަސައްކަތްތައް އެމެރިކާ އަށް ބަދަލުކޮށްފި ނަމަ، ޚާއްސަ އިނާޔަތްތަކެއް ސަރުކާރުން ދޭނެ ކަމަށް ވެސް ވަނީ ބުނެފަ އެވެ. އެހެން ނަމަވެސް، އެމެރިކާގައި ފެކްޓަރީތައް ބިނާކުރަން ހިނގާ ޚަރަދަށް ވުރެ، މުވައްޒަފުންގެ ޚަރަދު ބޮޑުވާނެ ކަމަށް ބެލެވިފައި ވާތީ ކުންފުނިތަކުން ދަނީ ފަސްޖެހެމުންނެވެ.\nފޮކްސްކޮން އިން އިންޑިޔާގައި އިންވެސްޓްކުރާ އެއް ބިލިއަން ޑޮަލަރުން ކުރަން ހުރި މަސައްކަތްތަކާ ގުޅޭ މައުލޫމާތުތައް އަދި އާންމެއް ނުކުރެ އެވެ. އިންޑިޔާގައި މިހާރު ނުއުފައްދާ އަދި އިންވެސްޓްމަންޓަށް ފަހު އުފައްދާ އައިފޯން މޮޑެލްތައް ވެސް އަދި ކަނޑައެއް ނާޅަ އެވެ. މިއީ ވަރަށް ސިއްރުން ކުރާ ކަމަކަށް ވާތީ، ވާހަކަތައް އަދި އަތުޖެހޭ ފަށަކަށް ނާދެ އެވެ.\nއައިފޯން އިންޑިއާ ޗައިނާ އައިއޯއެސް\nދެން އަހަރުމެން ތި އައިފޯނު ގަތުން ނިމުނީ!! އެޕަލް ބަގްރޫޓްވާނެ އޭރަށް! ޗައިނާއިން އައިފޯނު ހެދިޔަސް އަވަށްޓެރިންނަކަށް ނެހެދޭނެ، އެއީކީ އައިފޯނު ހަދާވަރުގެ ޓެކްނޮލޮޖީ ހުރި ޤައުމެއްނޫން.